ישיבת מליאה, כנסת 25, פרוטוקול מספר 109, 2023-10-30 00:00

אמיר אוחנה: חברי הכנסת, אני פותח את ישיבת הכנסת

אמיר אוחנה:  היום יום שני ט"ו בחשוון התשפ"ד, 30 באוקטובר 2023

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –      הצעות חוק לדיון מוקדם – החל בהצעת חוק פ/4032/25 וכלה בהצעת חוק פ/4042/25: הצעת חוק בתי קברות צבאיים (תיקון – קבורה לסוהרים ולכבאים), התשפ"ד–2023, מאת חבר הכנסת צביקה פוגל; הצעת חוק השיפוט הצבאי (תיקון – הגבלה על פרסום של פרטי חייל, צילום פניו או כל פרט מזהה אחר בעת מילוי תפקידו), התשפ"ד–2023, מאת חבר הכנסת דן אילוז; הצעת חוק השיפוט הצבאי (תיקון – משך תחולת החוק על מי שחדל מהיות חייל ועבר עבירת מין), התשפ"ד–2023, מאת חברי הכנסת מיכל שיר סגמן ומיקי לוי; הצעת חוק שירות המילואים (תיקון – הפחתת שיעור המס שחל על תגמולים למשרתי מילואים), התשפ"ד–2023, מאת חבר הכנסת מאיר כהן; הצעת חוק צער בעלי חיים (הגנה על בעלי חיים) (תיקון – איסור משלוחים ימיים של צאן חי לשחיטה),   התשפ"ד–2023, מאת חברי הכנסת יצחק קרויזר, רם בן ברק, צביקה פוגל, מטי צרפתי הרכבי, מיכאל מרדכי ביטון ולימור סון הר מלך; הצעת חוק הרשות הארצית לכבאות והצלה (נכים ונספים), התשפ"ד–2023, מאת חבר הכנסת צביקה פוגל; הצעת חוק קליטת חיילים משוחררים (תיקון – שימוש בפיקדון לטיפול נפשי), התשפ"ד–2023, מאת חברות הכנסת שלי טל מירון וחוה אתי עטייה; הצעת חוק החמרת ענישה בעבירות מין על רקע לאומני (תיקוני חקיקה) (תיקון – ביטול החוק), התשפ"ד–2023, מאת חבר הכנסת אחמד טיבי; הצעת חוק לתיקון פקודת המשטרה (תיעוד חזותי של השימוש באמצעים לפיזור הפגנות), התשפ"ד–2023, מאת חברת הכנסת מירב בן ארי; הצעת חוק הרשות הארצית לכבאות והצלה (נכים ונספים), התשפ"ד–2023, מאת חברת הכנסת מירב בן ארי; הצעת חוק משפחות חיילים שנספו במערכה (תגמולים ושיקום) (תיקון – הגדרת אלמן ושכול), התשפ"ד–2023, מאת חבר הכנסת יוראי להב הרצנו

דן מרזוק:       עוד הונחו על שולחן הכנסת, לקריאה שנייה ולקריאה שלישית: הצעת חוק התכנון והבנייה (תיקון מס' 146), התשפ"ד–2023, שהחזירה ועדת הפנים והגנת הסביבה; הצעת חוק המקרקעין (תיקון מס' 37), התשפ"ד–2023, שהחזירה ועדת הפנים והגנת הסביבה

דן מרזוק:      נוסף על כך, הונחו לקריאה הראשונה, מטעם הממשלה: הצעת חוק איסור הלבנת הון (העברת מידע למטה הלאומי ללוחמה כלכלית בטרור), התשפ"ד–2023; הצעת חוק הירושה (הוראת שעה – חרבות ברזל), התשפ"ד–2023; הצעת חוק המאבק בטרור (תיקון מספר 10) (הכרזה על אדם זר כפעיל טרור), התשפ"ד–2023

דן מרזוק:      כמו כן, הונחו על שולחן הכנסת תקנות שעת חירום (מועדים לטיפול בלוחמים בלתי חוקיים בעת מלחמה או פעולות צבאיות) (תיקון), התשפ"ד–2023

דן מרזוק:  תודה

אמיר אוחנה: תודה רבה

אמיר אוחנה:  הנושא הראשון על סדר-היום – נאומים בני דקה

אמיר אוחנה:  חברי הכנסת המבקשים להירשם, מוזמנים להצביע בעד

אמיר אוחנה:  הצבעה כעת

אמיר אוחנה:  בבקשה

אמיר אוחנה:  עד שאקבל לידיי את הרשימה, ראשון הדוברים יהיה חבר הכנסת בועז טופורובסקי

אמיר אוחנה:  בבקשה

אמיר אוחנה:  לפתוח את המיקרופון

בועז טופורובסקי: תודה היושב-ראש, וגם קבלו איזשהו ח"ח על השיפוץ שעשיתם כאן

אמיר אוחנה: תודה

בועז טופורובסקי: אדוני היושב-ראש, חברי וחברות הכנסת, ואם יש כאן שרים אז השרים, מדינת ישראל נמצאת בעיצומה של מלחמה מהקשות ביותר שידענו

בועז טופורובסקי:  מעשי זוועה שבוצעו בידי ארגון טרור נאצי: הורים נשחטו כשילדיהם צופים בהם, נשים נאנסו, צעירים נרצחו בזמן שיצאו לחגוג את החיים – הינה, הסרט של המסיבה – זקנים, נשים ותינוקות נחטפו לעזה

בועז טופורובסקי:  הדף קצר מלהכיל את כל הזוועות הללו

בועז טופורובסקי:  לימדו אותנו שמדינת ישראל קמה כדי שלא יקרה כזה דבר יותר לעולם

בועז טופורובסקי:  לעולם לא עוד, אמרנו אז, וגם היום: לעולם לא עוד

בועז טופורובסקי:      עכשיו יש לנו משימה לאומית: להתאחד כעם אחד ולהחזיר את הפחד בלבבות אויבינו מהעם היושב בציון, ממדינת ישראל

בועז טופורובסקי:  בימים אלו, כשירי טילים לשטח ישראל הפך לשגרה ויכול לתפוס אותנו בדרך לעבודה, בדרך עם הילדים לגנים או בכל נסיעה שגרתית, אני קורא לציבור: אנא מכם, סעו בזהירות יתרה והקשיבו להוראת פיקוד העורף

בועז טופורובסקי:  הן מצילות חיים

בועז טופורובסקי:      אני יודע שהנאום השבועי שלי על תאונות הדרכים נשמע קצת לא בקונטקסט, אבל עדיין, גם בתקופה הזו אנשים נהרגו ונהרגים בכבישי ישראל

בועז טופורובסקי:  מאז הפעם האחרונה שעמדתי כאן נהרגו 72 איש בכבישי ישראל, שמונה מהם רק בשבוע החולף

בועז טופורובסקי:  שנת 2023 הופכת להיות השנה הקשה ביותר בעשור האחרון גם בכבישי ישראל

בועז טופורובסקי:  יש לנו כל כך הרבה אסונות

בועז טופורובסקי:  בואו נשים לב, בואו נציל חיים ובואו נמנע מוות מיותר בכבישים

בועז טופורובסקי:      אני רוצה להשתתף בצער משפחות הנרצחים והנופלים מפרוץ המלחמה ובצער המשפחות ששכלו את יקיריהן על כבישי ישראל, לשלוח איחולי החלמה לנפצעים, ובתקווה שהשבויים והנעדרים יימצאו ויחזרו בהקדם

בועז טופורובסקי:  עם ישראל חי ואנחנו ננצח

בועז טופורובסקי:  תודה

אמיר אוחנה: אמן ואמן

אמיר אוחנה:  תודה רבה

אמיר אוחנה:  חבר הכנסת ואליד אלהואשלה, בבקשה

אמיר אוחנה:  אחריו – חברת הכנסת דבי ביטון

קריאה: - - -     

אמיר אוחנה: אחריו

וליד אל-הואשלה: מכובדי היושב-ראש, חבריי חברי הכנסת, החברה הבדואית ספגה מכה קשה במלחמה הזאת

וליד אל-הואשלה:  יש לנו כ-20 הרוגים ועשרות פצועים

וליד אל-הואשלה:  הרבה בתים ניזוקו במלחמה הזאת

וליד אל-הואשלה:  אנשים שלנו בכפרים הבלתי-מוכרים מתקשרים למס רכוש במשרד האוצר, מבטיחים להם לחזור אליהם ולא חוזרים אל האנשים

וליד אל-הואשלה:  אני חושב שבעת הזאת הם מחויבים, פקידי האוצר ומס רכוש, לחזור אל האנשים ולתת להם מענה על מנת לסייע לאנשים ולעזור להם בתקופה הזאת

וליד אל-הואשלה:  תודה

אמיר אוחנה: תודה לאדוני

אמיר אוחנה:  חברת הכנסת דבי ביטון

אמיר אוחנה:  אחריה – חבר הכנסת אברהם בצלאל

דבורה ביטון: כבוד היושב-ראש, כנסת נכבדה, כבוד השר, אני רוצה לנצל את הדקה הזו, אדוני, כדי לשלוח מכאן חיזוק וחיבוק לכל המפונים

דבורה ביטון:  אני מטיילת בלא מעט בתי מלון ומקומות שהם מתאכסנים בהם

דבורה ביטון:  כאחת שעוברת ביחד איתם את החוויה, השאלה הנשאלת: מתי חוזרים אל הבית? השאלה הזו היא חשובה מאוד

דבורה ביטון:  אנחנו נחזור לבית

דבורה ביטון:  יש לנו צבא מעולה, הם שומרים עלינו, הם מחזקים אותנו, ואנחנו נחזור לבית שלנו, לדרום שלנו, ונהיה הפנינה של מדינת ישראל

דבורה ביטון:       שולחת לכם מכאן חיזוקים ומתפללת להשבת החטופים והנעדרים ועל כל מערכות הביטחון וצבא ההגנה לישראל, על כל חיילינו

דבורה ביטון:  אמן

אמיר אוחנה: אמן ואמן

אמיר אוחנה:  חבר הכנסת אברהם בצלאל – מוותר

אמיר אוחנה:  חבר הכנסת סימון דוידסון

אמיר אוחנה:  סימון, בבקשה

סימון דוידסון: תודה, אדוני היושב-ראש

סימון דוידסון:  במוצאי שבת האחרון, לפני יומיים – נמצא פה חברי אלי דלל, הוא  יודע על מה אני מדבר – קיבלתי טלפון ב-20:00 שבמכללת נתניה במעונות יש המולה מטורפת של מאות אנשים שצובאים על שערי המעונות, צועקים "מוות לערבים", מנסים לפרוץ את השערים כדי להגיע אל אותם 30 סטודנטים שנמצאים במעונות

סימון דוידסון:  אנחנו נמצאים במלחמה כולנו, הערבים הישראלים, הישראלים היהודים

סימון דוידסון:  מה שהיה במוצאי שבת זה מנורה אדומה מסוכנת לחברה הישראלית

סימון דוידסון:  אבוי לנו אם אנחנו נגיע למצב שהערבים הישראלים לא ירגישו חלק מהחברה הישראלית באירוע הדרמטי שאנחנו חווים כולם

סימון דוידסון:      אני מגנה את אותם מאות אנשים שצבאו על השערים וצעקו "מוות לערבים"

סימון דוידסון:  אני חושב שכל פוליטיקאי וכל איש ציבור צריך לעשות את זה, אפילו אם קרה משהו, אפילו אם מישהו זרק ביצה

סימון דוידסון:  יש משטרה; צריכים להגיע לאותו אדם ולעצור אותו

סימון דוידסון:  אסור לנו כחברה להתנהג ככה

סימון דוידסון:  תודה רבה

אמיר אוחנה: תודה לחבר הכנסת דוידסון

אמיר אוחנה:  חברת הכנסת מיכל מרים וולדיגר, ואחריה – חבר הכנסת סימון מושיאשוילי

אמיר אוחנה:  בבקשה

מיכל מרים וולדיגר: כבוד היושב-ראש, שרים, חברים, 54 שנים אני חיה בעולם הזה, 54 שנים, וחוויתי לא מעט, לא מעט בחיי, ועדיין, שגרה שכזאת מעולם לא הייתה לי

מיכל מרים וולדיגר:  אני פותחת את עיניי בבוקר, הולכת לניחום אבלים, משם לעוד ניחום, משם להלוויה ואחר כך למשפחות מפונים

מיכל מרים וולדיגר:  היום זה התחיל אצל משפחתו של חיים בן אריה, אחר כך למשפחות מפונות משדרות בנטע, וכעת, ממש כעת, חזרתי מלווייתו של החייל ינון פליישמן

מיכל מרים וולדיגר:      הלב רותח מכאב

מיכל מרים וולדיגר:  ותוך כדי הלוויה – וזו כבר פעם שנייה שזה קורה לי – מתחילה אזעקה, וכל הקהל הקדוש נשכב על הרצפה

מיכל מרים וולדיגר:  והלב שלך – אתה אפילו לא יודע אם זה כאב או אם זה כעס, אם זה חוסר אונים או הרצון להילחם בכל הכוח

מיכל מרים וולדיגר:      אני רוצה לפנות אליכם, חבריי, לא אל הנתעבים, החיות

מיכל מרים וולדיגר:  לא חיות; חיות, לא מגיע להן התואר הזה

מיכל מרים וולדיגר:  לא אליהם אלא אלינו

מיכל מרים וולדיגר:  אנחנו לא ניתן להם את התענוג הזה

מיכל מרים וולדיגר:  ראיתי את הסרטון שרץ עכשיו

מיכל מרים וולדיגר:  אנחנו לא ניתן להם את התענוג הזה להשתלח בנו

מיכל מרים וולדיגר:  לא עוד

מיכל מרים וולדיגר:  אנחנו נישאר עם אחד

מיכל מרים וולדיגר:  כן, מותר לנו להתווכח אחד עם השני, אבל זה נשאר במסגרת הוויכוח

מיכל מרים וולדיגר:  אנחנו אוהבים אחד את השני, אנחנו אחים בלב ובנפש, כך היינו וכך נישאר

אמיר אוחנה: תודה רבה

אמיר אוחנה:  חבר הכנסת סימון מושיאשוילי, ואחריו – חבר הכנסת אבי מעוז

סימון מושיאשוילי: אדוני היושב-ראש, חברים כולם, בימים אלה של מלחמה ארצנו נמצאת תחת מטחי טילים, ורבים מאיתנו יושבים במרחבים המוגנים

סימון מושיאשוילי:  הן ההורים והן הילדים חווים תחושה של פחד, חרדה, והגרוע מכול – חוסר ודאות

סימון מושיאשוילי:       כמו שכולנו יודעים, לילדים ולנכדים שלנו יש את התחושה: אני זוכר איפה עמדתי; אני זוכר בדיוק מה עשיתי באותה נפילת טיל או באותה אזעקה או באותו אירוע טראומטי

סימון מושיאשוילי:  בסוף השבוע הזה התבשרנו על פטירתה של תמר חיה טורפיאשוילי, זכרה לברכה, בת התשע מאשדוד, אשר לקתה בדום לב במהלך אזעקה כתוצאה מירי רקטי

סימון מושיאשוילי:  לפי הכתבות, תמר המנוחה הייתה ילדה בריאה ומלאת שמחת חיים

סימון מושיאשוילי:  יש לא מעט ילדים שהקושי שלהם להתבטא במילים נותן את אותותיו בצורה כזאת או אחרת

סימון מושיאשוילי:  התבשרנו, לצערנו, שהיא לא החזיקה מעמד בטיפול נמרץ, ונפטרה

סימון מושיאשוילי:  עלינו לתת תשומת לב לילדים, וכמובן, לתמוך במשפחות

סימון מושיאשוילי:       אני רוצה לסיים בדבריו של אביה של תמר בריאיון לאחד מאתרי החדשות: "תמר הייתה ילדה בריאה ושלמה, חייכנית ומלאת מרץ

סימון מושיאשוילי:  החטא היחידי שלה היה חטא הפחד, שאותו לא ידעה להסביר לנו

סימון מושיאשוילי:  חשוב שכל הורה ייגש לילד שלו בזמן אזעקה ואחריה ויבין את מצבו, על מנת שלא נדע עוד אובדן כזה"

סימון מושיאשוילי:  בתפילה שבורא עולם יאמר לצרותינו די, ישיב את כל החיילים לשלום לביתם, ובעזרת השם ננצח

אמיר אוחנה: תודה לחבר הכנסת מושיאשוילי

אמיר אוחנה:  חבר הכנסת אבי מעוז, ואחריו – חבר הכנסת אושר שקלים

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 96, והפעם על טוהר הנשק

אבי מעוז:  עוד לפני קום המדינה נכנס הביטוי הזה לשימוש, וכוונתו הייתה שחלילה לא נתנהג כצבאות אחרים, שבהם המלחמה היא עת לפורקן יצרים ואלימות

אבי מעוז:  כמובן, העם שמגמתו היא הטוב, החסד וגאולת העולם והאנושות הוא הכי רחוק מהחשש הזה

אבי מעוז:  אנחנו יוצאים למלחמותינו מתוך מגמה של טוב ויושר ולא מתוך תאוות ניצחון ואכזריות

אבי מעוז:  אנחנו לא נהנים לשפוך דם

אבי מעוז:  אנחנו יודעים בעצמנו לשים גבול לשימוש בכוח הזרוע

אבי מעוז:      עם השנים הפך טוהר הנשק לנשק נגד יכולתנו להגן על עצמנו מתוך טענה שכדאי לשלם את המחיר היקר של שמירת זכויות האדם של האויב

אבי מעוז:  זוהי איננה מוסריות אלא עיוות מוסרי ורשעות כלפי עם ישראל

אבי מעוז:  עם מוסר מעוות כזה גרמניה הנאצית לא הייתה מובסת

אבי מעוז:       אני ממליץ לכולנו לאמץ משמעות חדשה למושג "טוהר הנשק": באמצעות כוחות הביטחון ובראשם צה"ל מדינת ישראל תשתמש בכל כלי הנשק והאמצעים שברשותה במגמה נחרצת לטהר את העולם מן הרשע הזוועתי והמפלצתי שפגשנו בשמחת תורה

אבי מעוז:  תודה

אמיר אוחנה: תודה

אמיר אוחנה:  חבר הכנסת אושר שקלים, ואחריו – חברת הכנסת עאידה תומא סלימאן

שקלים: אדוני היושב-ראש, חברות וחברי הכנסת, עם ישראל היקר, בשעה זו שבה עם ישראל כואב את קורבנותינו וליבנו עם משפחות הנרצחים, החטופים, הנעדרים והפצועים, חובה עלינו להיות מאוחדים

שקלים:  על כן אני מבקש מכל חברי הבית, מהתקשורת, מאישי ציבור בעבר ובהווה: אנא מכם, גלו אחריות

שקלים:  חשבו אם הנושאים העולים לדיון יכולים להועיל או חלילה להזיק לנו לנצח במערכה

שקלים:  אסור לנו ליפול ללוחמה הפסיכולוגית של האויב, שרוצה בקיומו של שיח מקטב בינינו

שקלים:       מכאן אני רוצה לשאת תפילה לשלום כוחותינו, הלוחמים והלוחמות בחזית: "מי שבירך אבותינו אברהם, יצחק ויעקב הוא יברך את חיילי צבא ההגנה לישראל ואנשי כוחות הביטחון, העומדים על משמר ארצנו וערי אלוהינו מגבול הלבנון ועד מדבר מצרים, ומן הים הגדול עד לבוא הערבה, ובכל מקום שהם ביבשה, באוויר ובים

שקלים:  ייתן ה' את אויבינו הקמים עלינו ניגפים לפניהם

שקלים:  הקדוש ברוך הוא ישמור ויציל את חיילינו מכל צרה וצוקה ומכל נגע ומחלה, וישלח ברכה והצלחה בכל מעשה ידיהם

שקלים:  יַדבר שונאינו תחתיהם ויעטרֵם בכתר ישועה ובעטרת ניצחון

שקלים:  וִיקוים בהם הכתוב: 'כי ה' אלהיכם ההולך עמכם להילחם לכם עם איביכם להושיע אתכם', ונאמר: אמן"

אמיר אוחנה: אמן

אמיר אוחנה:  חברת הכנסת עאידה תומא סלימאן, ואחריה – חבר הכנסת אליהו רביבו

עאידה תומא סלימאן: תודה רבה, כבוד היושב-ראש

עאידה תומא סלימאן:  אני יודעת שכולנו חווים כאב רב מ-7 באוקטובר ואובדן גדול

עאידה תומא סלימאן:  משפחות עדיין מתענות ומנסות להירפא מהאובדן והשכול שהן עברו וגם מחכות ליקיריהן

עאידה תומא סלימאן:  בתוך כל המהומה הזאת, בתוך כל הכאב הזה, אני רוצה היום לדבר על אישה נהדרת שאיבדנו בתוך כל הבלגן הזה, וכנראה היא לא תזכה שיתייחסו לאובדן שלה, חברתנו, מנהלת הסיעה הקודמת שלנו דליה בקר

עאידה תומא סלימאן:  אם יש סמליות בעניין – מי שהכיר אותה, היא עבדה עד תחילת השנה הזאת כמנהלת הסיעה

עאידה תומא סלימאן:  היא עבדה כ-35 שנים בבניין הזה

עאידה תומא סלימאן:  כולם הכירו אותה

עאידה תומא סלימאן:  היא הייתה אישה מאוד מקצועית, שנאבקה למען הזכויות של הסיעה והזכויות של חברי הכנסת ושיתפה פעולה באופן נהדר

עאידה תומא סלימאן:  היא לקחה אותנו כחברי כנסת חדשים במסדרונות של הכנסת, הכירה לנו את דרכי הפעולה והדריכה אותנו

עאידה תומא סלימאן:       אני לא יודעת כמה כולכם יודעים – יש לי הרגשה שהלב שלה נשבר מכל הבלגן

עאידה תומא סלימאן:  היא נפטרה ב-17 בחודש

עאידה תומא סלימאן:  היא הייתה אשת שלום, אשת שוויון, אשת צדק

עאידה תומא סלימאן:  היא הייתה מאוהבת מאוד בילדים ותמכה בהרבה ילדים בשקט בלי שאף אחד ידע

עאידה תומא סלימאן:  גם אותנו היא עזבה בשקט, לכן הרגשתי חובה להעלות את הנושא, לדבר על דליה

עאידה תומא סלימאן:  וכולנו נזכור אותה על כל הדברים הטובים שהיא עשתה ונלך בדרכה, על פי ערכים שלה, באהבת אדם, כמו שהיא עשתה

אמיר אוחנה: תודה רבה

אמיר אוחנה:  חבר הכנסת אליהו רביבו, ואחריו – חברת הכנסת צגה מלקו

אליהו (אלי) רביבו: מכובדי יושב-ראש הכנסת, מכובדי כבוד השר, חבריי חברי הכנסת, היום בבוקר הגיעו אלינו לוועדת הכספים אנשי החשב הכללי באוצר

אליהו (אלי) רביבו:  אדוני יושב-ראש הכנסת, בקשתם הייתה שניתן להם ארכה להגשת דוח התאמה לתקציב 2024

אליהו (אלי) רביבו:  המשמעות של הבקשה הזאת היא אחת: לשמר את התקציב שהעברנו במאי 2023, שהיה תקציב דו-שנתי

אליהו (אלי) רביבו:  אין ספק שלגישתנו, התקציב שהעברנו במאי היה תקציב נכון, שקול ואחראי, אך היום אנחנו נמצאים במלחמה, מלחמה על הבית

אליהו (אלי) רביבו:  במלחמה כמו במלחמה אנחנו חייבים להיערך לקראתה, בוודאי בהיבט הכלכלי

אליהו (אלי) רביבו:  המשמעות של הבקשה של פקידי האוצר היא אחת: לאפשר להם לשמר את התקציב כפי שהוא

אליהו (אלי) רביבו:       קראתי ואני קורא מכאן למכובדי שר האוצר ולראש הממשלה להודיע באופן חד-משמעי על כוונתם לפתוח מחדש את התקציב ולהעביר בחקיקה תקציב ל-2024 מחדש, תקציב שיוכל לבטא את האתגרים הרבים שאיתם המדינה מתמודדת מ-7 באוקטובר

אליהו (אלי) רביבו:  תודה רבה

אמיר אוחנה: תודה

אמיר אוחנה:  חברת הכנסת צגה מלקו

אמיר אוחנה:  אחריה – חבר הכנסת משה טור פז

צגה מלקו: תודה, אדוני היושב-ראש

צגה מלקו:  עם ישראל עובר תקופה קשה

צגה מלקו:  אני רוצה לציין את יהדות התפוצות

צגה מלקו:  בדרך כלל יהדות התפוצות, אנחנו מכירים אותם בתמיכתם בעלייה, בקליטה

צגה מלקו:  נוסף לזה, היום האנטישמיות הישנה התגברה והתפשטה, ויהודי התפוצות סובלים מזה

צגה מלקו:  אבל עם כל זה – הבוקר הייתה לנו ישיבה בוועדת הכלכלה – ההתגייסות של התפוצות ותרומתן לשיקום של היישובים שנפגעו, לעסקים שנפגעו, מראה כמה עם ישראל חזק וכמה הוא מאוחד

צגה מלקו:  לכן אני רוצה להביע את תודתי ליהדות התפוצות, שהיא תמיד חלק בלתי נפרד מאיתנו, אבל כשקורים דברים כאלה הם גם מתגייסים

צגה מלקו:  יישר כוח

צגה מלקו:  תודה רבה

אמיר אוחנה: תודה רבה

אמיר אוחנה:  חבר הכנסת משה טור פז, ואחריו, אחרונת הדוברות – חברת הכנסת קטי שטרית

משה טור פז: בימים אלה, כשלב כולנו עם למעלה מ-230 שבויים ועוד עשרות נעדרים, נאמר תפילה לשלום השבויים והנעדרים: מי שבירך אבותינו אברהם, יצחק ויעקב ואימותינו שרה, רבקה, רחל ולאה, הוא יברך וישמור וינצור את נעדרי צבא ההגנה לישראל ואת השבויים האזרחים בתוך שאר אחינו בני ישראל הנתונים בצרה ובשביה

משה טור פז:  בעבור שהקהל מתפלל בעבורם, הקדוש ברוך הוא יימלא רחמים עליהם ויוציאם מחושך וצלמוות ומוסרותיהם ינתק, וממצוקותיהם יושיעם וישיבם מהרה לחיק משפחותיהם

משה טור פז:  "יודו להשם חסדו ונפלאותיו לבני אדם", ויקוים בהם מקרא שכתוב: "ופדויי השם ישובון ובאו ציון ברִנה ושמחת עולם על ראשם, ששון ושמחה ישיגון נסו יגון ואנחה", ונאמר: אמן

אמיר אוחנה: אמן

אמיר אוחנה:  חברת הכנסת קטי שטרית, בבקשה

קטי קטרין שטרית: תודה רבה, אדוני היושב-ראש

קטי קטרין שטרית:  כבוד השר, חברי הכנסת מכל סיעות הבית הקימו חמ"ל ברמת גן ובכנסת ישראל ושינעו תרומות לבסיסים הצבאיים, לאזרחים מהעוטף שנמצאים בבתי המלון, ועל כך תודה לכל חברי הכנסת שבעצם בעשייה הרבה שלהם עשו היסטוריה

קטי קטרין שטרית:  זו הפעם הראשונה עלי אדמות ש-108 חברי כנסת מגויסים, כולם עובדים, עושים המון המון למען אזרחי מדינת ישראל, ועל כך יישר כוח לכל העושים במלאכה

קטי קטרין שטרית:       נמצאים איתנו כאן, הגיעו ונחתו היום מארצות הברית, שני תורמים נכבדים מאוד ויושבים ביציע, אברהם וג'סטין היקרים, שמייצגים את הקהילה היהודית בארצות הברית

קטי קטרין שטרית:  הם כרגע הסיעו לבסיסים צבאיים את התרומה שלהם והם בדרך לקבל רשימות נוספות ולתרום למען חיילי מדינת ישראל וליישובים

קטי קטרין שטרית:  אני רוצה להגיד לכם בשמי ובשם כל חברי הכנסת תודה רבה על העשייה הנהדרת שלכם למען האזרחים ולמען החיילים

קטי קטרין שטרית:  צריך להבין שלהביא תרומות למדינת ישראל זה לא לבוא ולומר שלמדינת ישראל חסר

קטי קטרין שטרית:  תרומות של היהדות הן תרומות כי הם רוצים להרגיש חלק מהנטל המלחמתי, ואנחנו מתייחסים לזה כאל תרומה, כאל צדקה

קטי קטרין שטרית:  בזכות היהדות הנהדרת שנמצאת בגולה אנחנו כאן מקבלים את התרומות באהבה רבה

קטי קטרין שטרית:  תודה רבה לכם בשמי ובשם כל חברי הכנסת

אמיר אוחנה: תודה רבה

אמיר אוחנה: [רשומות (הצעות חוק, חוב' מ/1668

אמיר אוחנה: )

אמיר אוחנה: ] 

אמיר אוחנה: חברי הכנסת, הנושא הבא על סדר-היום – הצעת חוק המאבק בטרור (תיקון מס' 10) (הכרזה על אדם זר כפעיל טרור), התשפ"ד–2023, לקריאה הראשונה

אמיר אוחנה:  אני מזמין את השר יעקב מרגי להציג את הצעת החוק בשם שר המשפטים

אמיר אוחנה:  בבקשה

יעקב מרגי: אדוני היושב-ראש, חבריי חברי הכנסת, הצעת חוק המאבק בטרור (תיקון מס' 10) (הכרזה על אדם זר כפעיל טרור), התשפ"ד–2023, הצעת חוק ממשלתית, מבקשת להסמיך את שר הביטחון להכריז בישראל על אדם זר כפעיל טרור, נוסף על הסמכות הקיימת כיום בחוק שלפיה שר הביטחון רשאי להכריז על ארגוני טרור ורשאי לאמץ הכרזות של מועצת הביטחון של האו"ם ושל מדינות זרות על ארגוני טרור ופעילי טרור זרים

יעקב מרגי:       ההכרזות נחוצות כעת מאוד כדי לאפשר הוצאת צווי תפיסה נגד רכוש של פעילי חמאס במסגרת המלחמה הכלכלית במימון הטרור

יעקב מרגי:  הטלת סנקציות פיננסיות על ארגוני טרור ועל פעילי טרור מכוח הסמכויות הקיימות כיום בחוק הוכחה בשנים האחרונות כאפקטיבית בפעילות אשר מנהל המטה הלאומי ללוחמה כלכלית בטרור במשרד הביטחון, בשיתוף גופי המודיעין, גופי האכיפה ומשרדי הממשלה השונים, לאיתור, שיבוש וסיכול של צירי מימון טרור

יעקב מרגי:  לנוכח אירועי 7 באוקטובר – מתקפת הטרור הרצחנית על מדינת ישראל – והפעילות המוגברת של ארגוני הטרור לגייס כספים להמשך הלחימה, התעוררה דחיפות למתן סמכות לשר הביטחון להכריז באופן עצמאי וישיר על פעיל טרור זר, תוך הרחבת הגדרת פעיל טרור

יעקב מרגי:  הכרזה על פעילי הטרור הזרים עצמם תאפשר להגביל את תנועתם ואת פעילותם בהעמדת כסף ואמצעים המיועדים, כולם או חלקם, למימון טרור או לפעילות טרור

יעקב מרגי:       לעניין הגדרת פעיל טרור, נדרש תיקון להגדרה שייתן מענה למצבים שבהם אדם נוטל חלק באופן שיטתי ומתמשך במימון פעילות של ארגון טרור מוכרז או בהעמדת אמצעים לארגון טרור מוכרז, גם אם אינו חבר בו – לדוגמה, חלפני כספים זרים, אנשי עסקים וסוחרים במדינות שונות בעולם המשתמשים בחברות ובעסקים שלהם כציר להעברת סחורות וכספים לארגוני הטרור, הן כאמצעי להעברת מימון והן לצורך התעצמות וייצור נשק, גם אם הם עצמם לא נוטלים חלק בביצוע מעשה טרור ספציפי או אינם נוטלים חלק פעיל בארגון טרור מוכרז

יעקב מרגי:  יודגש כי השיטות של קיזוז כספים ומימון טרור באמצעות סחורות מוכרות בעולם, והרחבת ההגדרה עולה בקנה אחד עם ההסדרים המשפטיים בחו"ל – במועצת הביטחון, באיחוד האירופי, בארצות הברית, בבריטניה ובצרפת – שמכוחם ניתן כאמור להכריז על יחידים המעורבים או נוטלים חלק בטרור ובמימונו, כולל באמצעות סחורות

יעקב מרגי:       נוסף על כך, מוצע לקבוע בהצעת החוק עוד תיקון טכני למונח "נשק" שנעשה בו שימוש בחוק בביצוע מעשה טרור ולצורך חלק מהעבירות הקבועות בחוק

יעקב מרגי:  מדובר בתיקון המגדיר נשק על פי מהותו ותפקודו, בין שמדובר בנשק תקין ובין שלאו, תיקון שנכלל בעבר בהצעת חוק שהליכי חקיקתה לא הושלמו

יעקב מרגי:       לבסוף אציין כי התיקון המוצע לחוק נדרש כהוראת קבע גם בימי שגרה, ומשרד המשפטים כלל אותו במסגרת תיקון רחב יותר בחוק המאבק בטרור

יעקב מרגי:  לנוכח המצב הביטחוני פוצל התזכיר לחלקים הדחופים בלבד כמפורט לעיל, ובהמשך יקודמו התיקונים הנוספים

יעקב מרגי:  לכן, לנוכח כל האמור לעיל, הממשלה כמובן תומכת בהצעת החוק ומבקשת מחברי הכנסת להצביע בעד הצעת החוק הממשלתית

יעקב מרגי:  תודה רבה, אדוני היושב-ראש

אמיר אוחנה: תודה לשר מרגי, ונעבור כעת לדיון האישי

אמיר אוחנה:  ראשון הדוברים – חבר הכנסת יאיר לפיד

אמיר אוחנה:  בבקשה, ראש האופוזיציה

יאיר לפיד: אדוני היושב-ראש, כנסת נכבדה, כבר שלושה שבועות ויומיים אנחנו אומרים לעצמנו ש-7 באוקטובר 2023 הוא היום האחרון של השואה

יאיר לפיד:  78 שנה אחרי שהיטלר התאבד בבונקר בברלין, הנאצים חזרו

יאיר לפיד:  היהודים שוב נרצחו בגיא ההריגה

יאיר לפיד:  דם ילדינו המתים זועק אלינו מן האדמה

יאיר לפיד:  דם ילדינו החיים זועק אלינו ממנהרות חמאס

יאיר לפיד:  זוועות הבוקר הנורא בתולדות ישראל לא יישכחו לעולם, אבל אסור לנו לקבל את המשוואה הזאת

יאיר לפיד:  כשהעם היהודי מסתכל אחורה על שואת היהודים, השאלה שמענה אותו היא: למה הם לא ברחו? למה הם לא עזבו בזמן? למה הם לא לקחו את עצמם ונמלטו לאמריקה או לארץ ישראל? כשאנחנו מסתכלים אחורה על אסון 7 באוקטובר, השאלה שמענה אותנו היא הפוכה – לא למה לא ברחנו, אלא למה לא הגענו בזמן לשדה הקרב, למה לא השכמנו להרוג את מי שבא להורגנו

יאיר לפיד:       בשואה, אחרי כל יום שבו נהרגו אלפי יהודים, הגיע עוד יום שבו נהרגו אלפי יהודים; יום אחרי יום במשך שנים

יאיר לפיד:  במדינת ישראל, אחרי שנרצחו יהודים, מאות אלפי יהודים נחושים, חדורי מטרה, עלו על מדים ונשק והתגייסו לצבא היהודי כדי לנצח במלחמה

יאיר לפיד:  אחרי אסון 7 באוקטובר מטוסי ומסוקי צה"ל עלו לאוויר, טנקים שעטו, והצבא החזק ביותר במזרח התיכון יצא לסגור חשבון עם אויביו כאשר כל עם ישראל מאוחד מאחוריו

יאיר לפיד:      מפוני בארי ושדרות יחזרו לבארי ושדרות חזקים יותר, אחרי שהאויב הושמד וסולק מגבולם

יאיר לפיד:  מפוני מטולה וקיבוץ דן יחזרו למטולה וקיבוץ דן בידיעה שמדינה שלמה אחראית לביטחונם

יאיר לפיד:  זה הבית שלנו, ואנחנו גמרנו לברוח

יאיר לפיד:  שנית מצדה לא תיפול ושנית אושוויץ לא יוקם

יאיר לפיד:  לא הצבא האדום ולא הצבא האמריקאי יגיעו לבונקרים של חמאס, צבא ההגנה לישראל יעשה את זה; לא העולם ינקום את נקמתם של היהודים, אנחנו נעשה את זה; לא בנות הברית יחזירו את החטופים שלנו לביתם, מדינת ישראל תעשה את זה

יאיר לפיד:      מה שקרה וקורה במדינת ישראל הוא לא שואה, זו מלחמה

יאיר לפיד:  השנה היא לא 1943, השנה היא 2023

יאיר לפיד:  אנחנו לא הילד המרים את ידיו בגטו ורשה, אנחנו הלוחם המרים את נשקו ויוצא לנצח במלחמה

יאיר לפיד:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת דן אילוז, בבקשה

דן אילוז: אדוני היושב-ראש, כנסת נכבדה, דם יהודי אינו הפקר

דן אילוז:  זאת הקריאה שאני שומע בכל מקום שבו אני מתהלך בארץ בלוויות, בשבעות, אצל החיילים

דן אילוז:  דם יהודי אינו הפקר

דן אילוז:  אבל הקריאה הזאת לא מספיקה

דן אילוז:  זאת קריאה שהייתה אולי מתאימה לשואה, לפני הקמת מדינת ישראל שיכלה להגן על היהודים

דן אילוז:  אם אנחנו עדיין צועקים דם יהודי אינו הפקר אז משהו השתבש

דן אילוז:  ברור שדם יהודי לא צריך להיות הפקר, הוא צריך להיות יקר מאוד

דן אילוז:      באימפריה הרומית כל אזרח רומי היה זכאי להגנת המדינה, Civis Romanus

דן אילוז:  אזרח רומי יכול היה להתהלך בכל מקום בעולם בלי לחשוש שיתקפו אותו או שיטרידו אותו

דן אילוז:  Civis Romanus, הוא אזרח רומי, ולכן כולם ידעו שאם יעשו לו משהו כל האימפריה הרומית, האימפריה החזקה ביותר בהיסטוריה, תבוא כדי לנקום את נקמתו

דן אילוז:  הגיע הזמן שמדינת ישראל תצעק בקולי קולות, דם יהודי יקר מאוד

דן אילוז:  כל מי שייגע ביהודי בארץ ובעולם או באזרח ישראלי מכל הדתות, יפגוש את עוצמתו של צבא ההגנה לישראל

דן אילוז:  מי שתוקף אותנו, מי שנוגע בשערה מראשו של אזרח ישראלי, יקבל מכה כואבת שלא יוכל לקום ממנה

דן אילוז:      זהו רגע מכריע בתולדות העם היהודי

דן אילוז:  הציונות, לצד היותה תנועה של שיבת ציון וקיבוץ גלויות, גם באה כדי שעם ישראל יוכל לחזור להגן על עצמו

דן אילוז:  לא עוד יהודים גלותיים אנחנו, אלא עם חזק שמגן על עצמו ועל אזרחיו

דן אילוז:  עכשיו זאת שעת המבחן האמיתית, שעה שתירשם בספרי ההיסטוריה כפרק משמעותי בתולדות העם היהודי

דן אילוז:  החיילים היקרים שלנו שנמצאים בחזית כותבים פרק חדש בתנ"ך, ואנחנו חייבים שהוא ייכתב בעוצמה

דן אילוז:  התגובה שלנו לאירועים של 7 באוקטובר צריכה להדהד בכל מקום בעולם

דן אילוז:  בטהראן, בלבנון ובכל מקום בעולם שבו חושבים להרים יד על יהודים

דן אילוז:      אם לא ניתן תגובה מכרעת, ניתן מסר לכל העולם שאנחנו עדיין היהודים הגלותיים מלפני קום המדינה

דן אילוז:  נמשיך לצעוק בבכי שדם יהודי אינו הפקר בזמן שטובחים בנו

דן אילוז:  אבל אם נחסל את אויבינו, נפרק את החמאס ונהרוג הרבה מחבלים, כן, אז המסר לעולם יהיה ברור כשמש: לא מתעסקים עם עַם ישראל, פשוט לא

דן אילוז:  דם יהודי יקר מאוד

דן אילוז:      עכשיו משפט אחרון

דן אילוז:  אם היינו אומרים לסבים ולסבתות שלנו במרוקו, פולין, פרס, או בכל מקום אחר בעולם, שיטבחו יהודים בפוגרום – הם לא היו מופתעים

דן אילוז:  אבל אם היינו אומרים להם שעם ישראל יתעורר באותו יום ויתגייס למילואים בצורה חסרת תקדים, ויהיו מאות אלפי יהודים שיבואו כדי לנקום את נקמתם – הם היו חושבים שהם חיים בחלום

דן אילוז:  זהו המבחן שלנו כרגע ואנחנו חייבים לעמוד בו

דן אילוז:  תודה רבה

חנוך דב מילביצקי: חבר הכנסת ווליד טאהא

חנוך דב מילביצקי:  חבר הכנסת טאהא נמצא? חבר הכנסת רון כץ

רון כץ: תודה רבה, אדוני היו"ר

רון כץ:  כנסת נכבדה, אני פונה אליכם היום כי במלחמה הזו באמת שאין אופוזיציה וקואליציה, וכולנו מגויסים כאיש אחד לטובת הלחימה, לטובת מדינת ישראל, לטובת אזרחי מדינת ישראל

רון כץ:  אני רוצה לדבר רגע על ההסברה הישראלית

רון כץ:  ההסברה הישראלית צריכה סיוע אמיתי מכל אחת ואחד מאיתנו שנמצאים כאן היום, מכל אחד ואחת במדינת ישראל, ודאי ממי שמוביל דעת קהל, ודאי מהאנשים שמוכרים יותר

רון כץ:      היום הגיע לרצועת עזה תובע מבית הדין הבין-לאומי, כרים קאן

רון כץ:  הוא לא הגיע במקרה, הוא הגיע כי ככל שחולף הזמן, כך העולם הרחב מתחיל קצת להתנתק מהאירוע

רון כץ:  התפקיד שלנו פה היום והתפקיד של כל אחד במדינת ישראל ושל כל אחד מיהודי העולם, זה לא לתת לעולם לשכוח את הזוועות שהיו פה – לא לתת לעולם לשכוח את התינוקות שנרצחו במדינה הזו רק כי הם יהודים; לא לתת לעולם לשכוח את הזוועות שעשו בנשים רק כי הן יהודיות; לא לתת לעולם לשכוח איך נכנסו אלפי מחבלים והתפרצו למסיבה וירו בכל מי שעמד בדרכם ובדקו רכב-רכב וחזרו ווידאו הריגה

רון כץ:  אסור לנו לתת לעולם לשכוח את זה, כי ברגע שהעולם ישכח את זה, גם הלגיטימציה שלנו, של צה"ל, לפעול, תהיה הרבה יותר מסובכת

רון כץ:       לכן אני קורא מפה, מהבמה הזו, לכל אחד שמחובר לרשתות החברתיות במדינת ישראל, לכל יהודי בעולם, לא להפסיק לרגע

רון כץ:  המלחמה שלנו היא מלחמה חשובה גם ברשתות החברתיות, גם בדעת הקהל הבין-לאומי, ואנחנו חייבים לשמור את שותפינו, את חברינו, איתנו

רון כץ:  גם הציבוריים שלהם שם, גם מי שתומך בנו, צריך לתמוך גם בהם

רון כץ:  זה אחד הדברים החשובים ביותר שכל אחד שנמצא בבית יכול לעשות

רון כץ:  אני יודע שכולנו עושים את זה, אבל חשוב מאוד שלא נוריד לרגע את הרגל מהגז, כי הקהילה הבין-לאומית רואה עכשיו תמונות מתוך עזה, וינסו לצמצם וינסו למנוע מצה"ל לנוע קדימה

רון כץ:      שום דבר לא יעצור אותנו

רון כץ:  אין דבר צודק יותר ממה שהצבא עושה היום בתוך רצועת עזה, ואסור לנו לעצור עד שנשמיד את החמאס

רון כץ:  אסור לנו לעצור עד שכל אחד והמנהיגים שלו לא יחיה איתנו בעולם הזה

רון כץ:  תודה רבה, אדוני

חנוך דב מילביצקי: תודה רבה

חנוך דב מילביצקי:  חברת הכנסת בן ארי

מירב בן ארי: תודה, אדוני היושב בראש

מירב בן ארי:  ברכות על התפקיד; חשוב, נשיאות הכנסת, אז ברכות ובהצלחה

מירב בן ארי:   כנסת נכבדה, אומרים לנו כל הזמן שזה לא הזמן לעשות אופוזיציה – המדינה במלחמה וצריך לאחד שורות, ובאמת, כך אנחנו עושים

מירב בן ארי:  חברי הכנסת רצים מלוויות לשבעות

מירב בן ארי:  הסיעה שלי שאני מאוד  מאוד מרגישה גאה להיות חלק ממנה, פועלת כל היום בביקורי מפונים, מארגנים תרומות, מטה החטופים, מבקרים את הפצועים

מירב בן ארי:      ביום שישי הלכתי לבקר בתל השומר את פצועי המלחמה – אני עושה את זה כבר כמעט כל יום שישי בשלושת השבועות האלה – בא אליי אבא לבחור לוחם, ודיברנו

מירב בן ארי:  אני ישר מציגה את עצמי, והוא אמר לי: תשמעי, הסיבה שהצבא שלנו וכוחות הביטחון נפגעו והם חלשים זה בגלל ההתערבות של בית המשפט והפרקליטות, לכן הצבא שלנו הוא חלש

מירב בן ארי:  אני הסברתי לו בעדינות – בכל זאת, אבא לחייל פצוע, צריך יחס מאוד מאוד עדין – באתי ואמרתי לו: תשמע, זה לא זה, אתה טועה

מירב בן ארי:  יש סיבות אחרות, אתה טועה

מירב בן ארי:  והוא אמר לי: תראי, אני ראיתי ריאיון, תסתכלי בעצמך, אז הלכתי וצפיתי

מירב בן ארי:       אני מודה, אני לא צופה בערוץ 14, רוב הזמן אני ברשתות

מירב בן ארי:  מסתבר שבתוכנית בערוץ 14 ישב בכיר בשב"כ משנות התשעים, לפני 30 שנה, קצת לא באירוע, אבל הוא ישב בריאיון, והוא סיפר שלפני 30 שנה - - -      

מיקי לוי: למה זה בכיר? כולם נעשו לי בכירים

מירב בן ארי: לא יודעת, לא נכנסתי

מירב בן ארי:  אתה יודע, גם ככה, הוא ביקש ממני אז צפיתי, צפיתי בריאיון

מירב בן ארי:  רגע, חכה, מיקי, אני חייבת להגיע לפואנטה

מירב בן ארי:  צפיתי בריאיון

מירב בן ארי:  הוא חקר בשנות התשעים עציר ביטחוני, אסיר ביטחוני, והאסיר מת בחקירה, ובעקבות האירוע חודדו הנהלים, כמו שצריך – בכל זאת, מת אסיר

מירב בן ארי:  אתם יודעים מה דעתנו, אבל מת, וחודדו הנהלים

מירב בן ארי:  ואז, יצא הציוץ כדלקמן בערוץ 14: בכיר השב"כ – אנחנו לא יודעים מי זה – שחקר את יחיא סינוואר – זה לא היה יחיא סינוואר, הוא לא חקר גם את יחיא סינוואר – ובכירי החמאס אומר: היינו מוגבלים בידי משרד המשפטים והפרקליטות בראשות דורית בייניש בחקירת עצורים, וזה הקשה מאוד על החקירות

מירב בן ארי:  עצרנו את כל הפלג הצבאי של חמאס, וחשבנו שהם יישארו במעצרי – שים לב, לא מאסרי, מעצרי עולם, זה הציוץ, אבל מתי הם שוחררו? בעסקת טיעון

מירב בן ארי:  וואו

מירב בן ארי:  קודם כול, אין מעצר עולם, יש מאסר עולם, ואין עסקאות טיעון

מירב בן ארי:  אין

מירב בן ארי:       מה היה שם? תן לי, בחייאת חנוך, דקה, כי אני יודעת שאני על הקצה

מירב בן ארי:  הייתה פרקליטה, קראו לה דורית בייניש, היא הייתה פרקליטת המדינה – בדקתי את זה – מ-1989–1995, בייניש, לא רק שלא שחררה את סינוואר, שימו לב, היא קברה אותו בבתי הסוהר – לצערנו, במירכאות – לחמישה מאסרי עולם

מירב בן ארי:  חמישה מאסרי עולם קיבל יחיא סינוואר מהשופטת, מהפרקליטה אז דורית בייניש

עמית הלוי: סירבה לייצג בבג"ץ - - -     

מירב בן ארי: מי ששחרר את יחיא סינוואר ב-2015, אתם יודעים - - -      

עמית הלוי: - - -      

מירב בן ארי: אני לא נכנסת לוויכוחים

חנוך דב מילביצקי: לא להפריע, בבקשה

חנוך דב מילביצקי:  לא להפריע

מירב בן ארי: אני לא נכנסת לוויכוחים, אני רק בעובדות

חנוך דב מילביצקי: חברת הכנסת בן ארי, נא לסיים

מירב בן ארי: אבל זה לא בסדר

חנוך דב מילביצקי: בסדר, אני אתן לך עוד כמה שניות, אבל נא לסיים

עמית הלוי: - - - בייניש סירבה כפרקליטת המדינה לייצג את ממשלת ישראל בראשות רבין

עמית הלוי:  זאת הייתה דורית בייניש

עמית הלוי:  היא סירבה לייצג את המדינה בגירוש 400 - - - אלה העובדות

גלעד קריב: - - -      

חנוך דב מילביצקי: חבר הכנסת עמית הלוי, אנא ממך

חנוך דב מילביצקי:  אנא ממך

חנוך דב מילביצקי:  גם אתה, חבר הכנסת קריב

חנוך דב מילביצקי:  תודה

מירב בן ארי: אתה אל תפריע לי

מירב בן ארי:  אני נתתי כאן את העובדות

מירב בן ארי:  יש פרקליטה אחת שהכניסה את יחיא סינוואר לחמישה למאסרי עולם, לא מעצרי, ויש אחד ששחרר ב-2011

חנוך דב מילביצקי: תודה רבה

מירב בן ארי: תודה

מירב בן ארי:  ואיתו מי זה? אתם יודעים, אבל הרי אנחנו צריכים לשמור

מירב בן ארי:  אבל רק עובדות

חנוך דב מילביצקי: אבל חברת הכנסת בן ארי, את כבר דקה וחצי

מירב בן ארי: נכון, אבל הפריעו לי

חנוך דב מילביצקי: נו, אז?      

מירב בן ארי: אני רק רוצה להגיד שיחד איתו גם סאלח אל-עארורי, ועלי קאדי, ועוד כל מיני מראשי ההתקפה בשבת

מירב בן ארי:  עובדות, חברים

מירב בן ארי:  לא צריך לשקר

מירב בן ארי:  הכול כתוב

חנוך דב מילביצקי: תודה רבה

מירב בן ארי: תודה, ושיהיה לך בהצלחה

חנוך דב מילביצקי: תודה

חנוך דב מילביצקי:  חבר הכנסת אחמד טיבי

אחמד טיבי: מכובדי היושב-ראש, ברכות ובהצלחה

אחמד טיבי:  היום בוועדת העבודה והרווחה היה דיון בהצעת החוק על תגמולים לחטופים ונעדרים, למשפחות שלהם

אחמד טיבי:  למרות שלא התבקשנו לחתום, וצר לי על כך, כל חברי הכנסת, נציגי כל הסיעות, תמכו בהצעה

אחמד טיבי:  היה חשוב להציג עמדה פה אחד בוועדה בנושא הזה – מאיר גם היה

אחמד טיבי:  היה ויכוח על התקופה – שנתיים, תוספת שנה וכדומה

אחמד טיבי:  אני מדבר על הדבר הזה כי אני רוצה לדבר על הראי

אחמד טיבי:      עכשיו קראתי איזה ציוץ של מלינובסקי אחת, שיודעת איך עבודת הכנסת

אחמד טיבי:  כשהיא הציגה את החוק אונס על רקע לאומי לפני הפגרה, הצגתי הצעת חוק כדי לבטל את ההצעה שלה אז

אחמד טיבי:  עברו 45 יום וזה הונח היום, ואז היא מוציאה ציוץ שטיבי הגיש את זה היום על רקע הזוועות שהיו בעוטף עזה

אחמד טיבי:  זה ניצול ציני

אחמד טיבי:  חברת כנסת יודעת שיש הנחה טכנית – עוברים 45 יום מאז שאתה מגיש

אחמד טיבי:  חבל

אחמד טיבי:      על כל פנים, אני רוצה לברך את השר ארבל, שר הפנים, שהיום שחרר את ה-200 מיליון שקל שהם תקציבי איזון שעוכבו על ידי סמוטריץ'

אחמד טיבי:  הם חנו במשרד הפנים, אבל סמוטריץ' התנגד

אחמד טיבי:  היום, בתקופת מלחמה, עת קשה, כל הרשויות זקוקות לתקציבים האלה

אחמד טיבי:  הוא העביר אותם לרשויות למרות האי-הסכמה והסירוב של השר סמוטריץ'

אחמד טיבי:      אני רוצה לדבר על המצור שהיה על סטודנטים בנתניה במעונות במכללת נתניה

אחמד טיבי:  זה היה אירוע קשה, מסוכן, וטוב שכל האנשים חברו כדי למנוע את המשך הלינץ' נגד הסטודנטים

אחמד טיבי:  היו טענות שהמשטרה הזימה אותן בהודעה, וטוב שהיא הוציאה הודעה

אחמד טיבי:  לא יעלה על הדעת שכל מי שהיו שם וצעקו: מוות לערבים – אף אחד מהם לא נעצר, גם אלה שניסו לפרוץ את שערי המכללה

אחמד טיבי:  אבל על כל פיפס, כל ציוץ, כל פוסט וכל משהו אמורפי מגיעות יחידות יס"מ כדי לעצור את הערבי שהעלה את הפוסט, או למשל מורה מעארה שלפני שנתיים, שלוש, ציינה משהו על הנכבה – היום באו לעצור אותה על ציוץ שלפני שנתיים, שלוש

אחמד טיבי:       אני ער לעובדה שזו עת קשה וימים קשים, אבל צריך להפעיל שיקול דעת, ויש כאלה שעושים הכול כדי להצית ולהסית נגד הציבור הערבי, ונגדם אנחנו עומדים

אחמד טיבי:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת ואליד אלהואשלה

וליד אל-הואשלה: מכובדי היושב-ראש, ברכות

וליד אל-הואשלה:  שיהיה בהצלחה

וליד אל-הואשלה:  חבריי חברי הכנסת, לחברה הבדואית, במלחמה הזאת לחברה שלנו יש 20 הרוגים מאז פרוץ המלחמה, עשרות פצועים ושישה חטופים

וליד אל-הואשלה:       מכובדיי, בכפרים הבלתי-מוכרים בנגב אין התרעות, אין אזעקות ואין מיגון

וליד אל-הואשלה:  פנינו ללשכת ראש הממשלה וגם לשר הביטחון על מנת להציב מיגון בנגב, ועד עכשיו לא קיבלנו מענה

וליד אל-הואשלה:  החברה הבדואית חשופה לטילים

וליד אל-הואשלה:  היו פניות רבות לכל משרדי הממשלה שמטפלים בנושא הזה על מנת להציב מיגון לפני המלחמה, ואף אחד לא התייחס לנושא הזה

וליד אל-הואשלה:  הדרישה שלנו לגיטימית במיוחד היום

וליד אל-הואשלה:  לא יכול להיות שחברי כנסת, נציגי ציבור, ראשי הרשויות פונים לראש הממשלה ולא מקבלים שום יחס מ-7 באוקטובר

וליד אל-הואשלה:       אנחנו יודעים שהמדינה נמצאת במצב לא פשוט

וליד אל-הואשלה:  אבל לפחות שיתייחסו לאנשים

וליד אל-הואשלה:  יש בנגב 150,000 תושבים שגרים בכפרים הבלתי-מוכרים

וליד אל-הואשלה:  הם מרגישים חסרי אונים, מופקרים

וליד אל-הואשלה:  לכן מחובתה של הממשלה לתת יחס, לתת שירות לכלל האזרחים במדינה

וליד אל-הואשלה:  כאשר אנחנו מדברים על החברה הערבית, שמגלה אחריות בתקופה הזאת – אנשים מתאפקים, אנשים לא מדברים, וכל המנהיגות הערבית גם יוצאת בקריאות לאנשים שלנו להתאפק בתקופה הכל-כך מתוחה

וליד אל-הואשלה:      מכובדי היושב-ראש, משרדי הממשלה צריכים לתת שירות לאנשים

חנוך דב מילביצקי: חברי הכנסת, חברי הכנסת, חבר הכנסת טיבי, חבר הכנסת טיבי, אנא

חנוך דב מילביצקי:  אני רוצה שיהיה קשב

חנוך דב מילביצקי:  תודה

וליד אל-הואשלה: הבדואים בכפרים הבלתי-מוכרים גרים על כ-2

וליד אל-הואשלה: 7% מקרקעות הנגב

וליד אל-הואשלה:  הגיע הזמן – לכפרים האלה, לתושבי הכפרים – הגיע הזמן שהממשלה תתעשת, תקבל החלטה להכרה בכפרים הבלתי-מוכרים, במיוחד בתקופה הזאת, כאשר האנשים סובלים, כאשר לאנשים אין מיגון, אין להם בתים

וליד אל-הואשלה:  תמ"א 40 לא מתייחס לבתים בכפרים הבלתי-מוכרים

וליד אל-הואשלה:  אין מיגון לאנשים

וליד אל-הואשלה:       לכן הדרישה שלנו היא להכיר בכפרים הבלתי-מוכרים עכשיו

וליד אל-הואשלה:  הממשלה צריכה לקבל החלטה אמיצה, החלטה קשה, ולסייע לאנשים על מנת שתהיה הכרה בכפרים הבלתי-מוכרים

וליד אל-הואשלה:  אנחנו דורשים שנים רבות מהממשלות להכיר בכפרים הבלתי מוכרים

וליד אל-הואשלה:  אמרתי, ואני אומר שוב: אנחנו דורשים מהממשלה להכיר בכפרים הבלתי-מוכרים

וליד אל-הואשלה:  תודה

חנוך דב מילביצקי: תודה רבה

חנוך דב מילביצקי:  חבר הכנסת גלעד קריב

גלעד קריב: אדוני היושב-ראש, כנסת נכבדה, אדוני השר, בשבוע שעבר דיברתי כמה פעמים מעל הבמה הזו על תדרוכים היוצאים מסביבתו של ראש הממשלה נגד בכירי הצבא בעיצומם של ימי המלחמה

גלעד קריב:  לאחר הדברים ניגשו אליי כמה עמיתים מן הקואליציה ואמרו: גלעד, תעזוב, אלה תדרוכים לא מבוססים, אלה שמועות

גלעד קריב:  אנחנו לא מאמינים שהם מגיעים באמת מסביבתו של ראש הממשלה

גלעד קריב:  ראוי בימים הללו שלא נתרום את תרומתנו להעצמת דברים שאולי יש בהם מן הפייק ניוז

גלעד קריב:      נו, ואז הגיע ציוצו המפורסם של ראש הממשלה בעיצומו של הלילה, בשעה שחיילינו חוצים את קו הגבול מול הרצועה, בשעה שמפקדיהם נמצאים בעמדות הפיקוד

גלעד קריב:  על פי הפרסומים שנמצאים גם בתקשורת, גם ברשתות החברתיות, במשך שעות על גבי שעות בכירי לשכתו של ראש הממשלה עסקו בניסוחו של הציוץ בחשבון הטוויטר של ראש הממשלה עצמו, שכל-כולו הטלת רפש על בכירי הצבא והימלטות מהאחריות של ראש הממשלה

גלעד קריב:       אז כבר אפשר לומר היום שלא מדובר בפייק ניוז מסביבתו של ראש הממשלה, אלא בדברים מפי הגבורה, הגבורה שאין בה רסיס אחד של גבורה ומנהיגות, וכל-כולה פחדנות ציבורית

גלעד קריב:  אבל מעבר לעובדה שהציוץ הזה הוא באמת שפל מוסרי מנהיגותי חסר תקדים של ראש ממשלה במדינת ישראל, צריכים אזרחי ואזרחיות ישראל לדעת שהציוץ הזה הוא שקר גמור, ומעל הדוכן הזה אנחנו לא נתייחס לדברים שנאמרו בישיבות שונות של ועדת החוץ והביטחון, שחלק מהחברים כאן היו נוכחים בהן

גלעד קריב:  אבל ביממה האחרונה כבר מתחילות לצוץ העדויות בתקשורת עד כמה הציוץ הזה הוא לא רק בזוי, אלא הוא שקר מראשיתו ועד סופו, וכל-כולו ניסיון נלעג, נפסד של ראש ממשלה לחמוק מהאחריות תוך הטלת הרפש על כתפי מפקדי הצבא, שגם את פעולתם צריך לבדוק

גלעד קריב:      את השקר הזה ראש הממשלה לא יוכל להחזיק, והוא ייבדק לא בוועדת בדיקה ממשלתית שנתניהו וממשלתו ימנו, אלא בוועדת חקירה ממלכתית שלא תמונה על ידי הממשלה, שכשלה בתפקידה

גלעד קריב:  ואנחנו כולנו – ובזה אסיים – אנחנו כולנו זוכרים איך שלושה אלופי מטכ"ל, אחד מהם ראש אמ"ן, הסתובבו כאן, בבית הזה, בעיצומה של חקיקת המהפכה המשטרית והתחננו לפני חברי קבינט שישבו איתם לשיחה

גלעד קריב:  לא אנחנו נשכח את התמונה המבזה הזו של חברי קבינט שמשיבים ריקם את פניות אלופי צה"ל ובתוכם ראש אמ"ן, ולא הציבור הישראלי ישכח את זה

גלעד קריב:      אני אומר הערב הזה לראש הממשלה נתניהו - -     

חנוך דב מילביצקי: רק נא לסיים

גלעד קריב: - - הגעת לשפל חסר תקדים, ולאור הרקורד המתמשך שלך, זה בהחלט הישג

חנוך דב מילביצקי: תודה רבה

חנוך דב מילביצקי:  חבר הכנסת עמית הלוי

עמית הלוי: אדוני היושב-ראש, חברותיי וחבריי לכנסת, אזרחי ישראל, "אתנך לברית עם לאור גוים", אמר הנביא שלנו ישעיהו

עמית הלוי:  ומה המשימה הראשונה של העם שהוא אור לגויים? אומר הנביא ישעיהו: לפקוח עיניים עיוורות

עמית הלוי:  יש עיניים, אבל הן עיוורות

עמית הלוי:  וכידוע, יש עיוורון מלא, ולפעמים יש עיוורון לאזורים מסוימים, שטח מת, תחום שאנחנו עיוורים לו

עמית הלוי:       ואנחנו היינו עיוורים תקופה ארוכה

עמית הלוי:  לא בשמחת תורה – שנים רבות לפני

עמית הלוי:  לפני 7 באוקטובר היינו עיוורים

עמית הלוי:  היה לנו שטח מת ענק

עמית הלוי:  במקרה הטוב ראינו את פני השטח, את הקצף שעל פני המים; את העיקר לא ראינו

עמית הלוי:  והעיקר, אדוני היושב-ראש, הוא ממד העומק, הממד האידיאולוגי והדתי

עמית הלוי:  היינו עיוורים לו

עמית הלוי:  התעלמנו ממנו

עמית הלוי:  התעלמנו מהדת

עמית הלוי:  אמרנו שנים, עשרות שנים, רק לא לקרוא לזה מלחמת דת, חס ושלום

עמית הלוי:  לא לקרוא לזה מלחמת דת

עמית הלוי:  אבל זו מלחמת דת

עמית הלוי:  התעלמנו מהאסלאם כמו שהם תופסים אותו, כמו שהאסלאם הרדיקלי תופס אותו

עמית הלוי:  מהחדית'ים – כמו שהאחים המוסלמים בחמאס קוראים אותם

עמית הלוי:  מזה התעלמנו

עמית הלוי:       ואיך קרה לנו שהתעוורנו? איך קרה שנהיינו עיוורים לדבר העיקרי? זה קרה לנו כי קיבלנו את מה שלימדו אותנו כאן בישראל באוניברסיטאות האינטלקטואלים: שההוויה קובעת את התודעה, שהיחסים האמיתיים בין בני אדם הם יחסים כלכליים

עמית הלוי:  הפכנו למרקסיסטים

עמית הלוי:  וככה, כמו מרקס, ניתחנו את כל התופעות, את התהליכים, את התרבויות, את הכול – רק על פי האקסיומה הזאת של מטריאליזם מסתורי

עמית הלוי:  אמרנו, יש אינטרס

עמית הלוי:  הם רוצים היתרי עבודה? הם רק רוצים היתרי עבודה, והם יהיו בשקט

עמית הלוי:  מה, כתוב באמנה? אז הם לא מתכוונים למה שכתוב באמנה

עמית הלוי:  זו רטוריקה לצורכי פנים

עמית הלוי:  כל מה שקשור לדת, לאידיאולוגיה, לזהות – שמנו בצד

עמית הלוי:  וזה הפיל שבחדר – יותר נכון, הנאצי שבחדר

עמית הלוי:       כיוון שבראש ובראשונה אידיאולוגיה מציבה מטרות

עמית הלוי:  כשאנחנו חשבנו שזה עניין של אינטרסים, אז ככה אמרנו כל השנים בכל ההסכמים

עמית הלוי:  אמרנו: זה אינטרסים

עמית הלוי:  אם זה אינטרסים, באמת אפשר להגיע לפשרות, חבריי וחברותיי

עמית הלוי:  ככה זה בביזנס

עמית הלוי:  אבל אצלם זה לא היה ביזנס, והאחים המוסלמים של החמאס כל כך בזו לנו – הם לא רק בזו לנו, הם השתמשו בדיוק בזה

עמית הלוי:  כלומר, המחשבה המטריאליסטית הזאת שלנו התהפכה עלינו

עמית הלוי:  הם הבינו את התיאוריה הזאת, והם הרשו לנו לשחד אותם

עמית הלוי:  אמרו: הינה, תנו לנו היתרי עבודה, ואנחנו נהיה שקטים כמה חודשים

עמית הלוי:  באמת היו שקטים כמה חודשים

עמית הלוי:  הנה, תראו, אנחנו לא מצטרפים לג'יהאד האסלאמי

עמית הלוי:  אמרו לנו בוועדה – נכון, חבר הכנסת מלביצקי? אמרו לנו בוועדה שהם לא מצטרפים לג'יהאד האסלאמי

עמית הלוי:  הינה, אתם רואים, לא הצטרפנו

עמית הלוי:  למה? כי זה הכול עניין של מאבקים פנימיים בתוך הרצועה על כוח, על שליטה

עמית הלוי:       אנחנו אכלנו את זה

עמית הלוי:  כמו לחם אכלנו את זה

עמית הלוי:  אכלנו את זה כי אנחנו היינו שבויים בתיאוריה הזאת, והם הבינו את זה כל כך טוב

עמית הלוי:  אגב, כמו בגרמניה הנאצית שככה היא עבדה על העולם המערבי

עמית הלוי:  היא אמרה, תנו לנו אולימפיאדה במינכן, מה זה, אנחנו שקטים

עמית הלוי:  תנו לנו את חבל הסודטים, יש רק דוברי גרמנית שם

עמית הלוי:  זה לא עניין עכשיו של ויכוחים, זה רק - - -      

חנוך דב מילביצקי: צריך לסיים, חבר הכנסת הלוי

עמית הלוי: אז אסיים בזה: כמו החזרה בתשובה של העולם המערבי, כמו שהמערב חזר בתשובה לגבי הנאציזם – וזה קרה לו כשהוא הבין שזו תפיסת עולם של רוע

עמית הלוי:  זה לא רוע, זו תפיסת עולם של רוע – המערב עשה שני דברים – אני מסיים: הוא הכריז מלחמה טוטלית באנשים וביכולות; הדבר השני, והוא העיקר, הוא הכריז מלחמה חסרת גבולות באידיאולוגיה

עמית הלוי:  בניגוד למה שנאמר כאן לפעמים בבית הזה, אידיאולוגיה אפשר לנצח

עמית הלוי:  לכן גם אנחנו, כמו האמריקאים וכמו המערב, זו גם המשימה שלנו,  לנצח את האידיאולוגיה של האסלאם הרדיקלי

עמית הלוי:       אני אומר פה שני דברים: אחד – להבהיר - - -      

חנוך דב מילביצקי: נא לסיים, חבר הכנסת הלוי

עמית הלוי: אני מסיים

עמית הלוי:  שני דברים, והם ניצחון עיקרי, והם ניצחון מלא על האידיאולוגיה: אחד – להבהיר שהארץ הזאת היא שלנו, כולל רצועת עזה

עמית הלוי:  לא לוותר על סנטימטר אחד שם

מיקי לוי: להתיישב שם

מיקי לוי:  לחזור להתיישבות

עמית הלוי: זאת ארץ ישראל

עמית הלוי:  דבר שני – להילחם בתשתית הערכית, שהיא העיקר

עמית הלוי:  לא רק בפעולות ולא רק ביכולות, כמו שהממשלה אומרת - -      

חנוך דב מילביצקי: תודה רבה

עמית הלוי: -  - והתשתית הערכית של האסלאם הרצחני בערכים, בחינוך - -      

מיקי לוי: להחזיר את ההתיישבות

גלעד קריב: זאת העמד השל הליכוד?     

עמית הלוי: - - במה שקורה במסגדים

מיקי לוי: זאת תפיסת העולם שלכם?     

חנוך דב מילביצקי: חבר הכנסת הלוי, אנא, אנא

עמית הלוי: אלה שני הדברים

עמית הלוי:  כך הניצחון יהיה לא רק ניצחון על הפעולות ועל הטרוריסטים, אלא ניצחון על האידיאולוגיה

עמית הלוי:  תודה

חנוך דב מילביצקי: תודה רבה

גלעד קריב: עמית, זו העמדה של ראש הממשלה?      

חנוך דב מילביצקי: חבר הכנסת קריב, אנא, אנא

גלעד קריב: לא, פשוט הוא - - - כי חברי הקואליציה תוקפים את הממשלה

עמית הלוי: זאת הייתה העמדה של המערב כשהוא נלחם בגרמניה הנאצית

עמית הלוי:  כדאי שתהיה העמדה שלך

מיקי לוי: זו עמדת הליכוד? זו עמדת הליכוד, לחזור לעזה?     

עמית הלוי: אם לא תתעורר עם הנאצים האלה - - -      

חנוך דב מילביצקי: חבר הכנסת הלוי, חבר הכנסת הלוי, אנא

גלעד קריב: אני מדבר על החזרת ההתיישבות

חנוך דב מילביצקי: חבר הכנסת קריב, די

גלעד קריב: לא, שאלה

חנוך דב מילביצקי: די

גלעד קריב: אני לא מדבר עם נתניהו, הוא - - -      

חנוך דב מילביצקי: חבר הכנסת קריב, תודה

חנוך דב מילביצקי:  חבר הכנסת עטאונה לא נמצא, נכון? אז חברת הכנסת לזימי, בבקשה

גלעד קריב: הקואליציה מבלבלת אותנו עם העמדות שלה

נעמה לזימי: כבוד יו"ר הכנסת, כנסת נכבדה, אנחנו במלחמה; מלחמה שיצאנו אליה אחרי האסון הכי גדול שידע עם ישראל

נעמה לזימי:  הישראלים התגלו כשהמדינה נעלמה

נעמה לזימי:  הישראלים הללו הם שיבנו מחדש את ישראל

נעמה לזימי:  אבל המחדל הוא לא רק באסון, אלא במה שקרה מאז

נעמה לזימי:  ראש הממשלה שלנו לא ביקר באף מתחם פינוי ולא פגש מפונים וניצולים מאז האסון

נעמה לזימי:  ראש הממשלה שלנו לא היה באף הלוויה, גם לא של משפחה שלמה שנטבחה, לא של רבש"צ שחירף נפשו, לא של חייל, לא של שוטר

נעמה לזימי:  לא היה

נעמה לזימי:       ראש הממשלה שלנו לא הגיע לנחם אף משפחה

נעמה לזימי:  לא הורים לבן יחיד שנרצח, כמו בר ליאור – שאני עונדת את הצמיד שהוריו הכינו לו – לא סבתא ששכלה שני דורות קדימה, לא משפחה של חבר כיתת כוננות שחירף נפשו

נעמה לזימי:  לא היה

נעמה לזימי:       ראש הממשלה לא פגש את משפחות הנעדרים והחטופים עד שהן לא איימו בקול זעקה, וגם אז הוא הפריד ופגע

נעמה לזימי:  ראש הממשלה לא הלך לאף חמ"ל אזרחי לראות את ישראל היפה, שמחפה בינתיים על הקרסת השירות הציבורי והריקבון, שהוא הוביל אליהם שנים ארוכות, בייבוש תקציבי ובמינויים פוליטיים למקורבים

נעמה לזימי:  ראש הממשלה לא ביקר יותר מעשור בקיבוצי עוטף עזה, והוא לא הזכיר את המילה קיבוץ מאז האסון

נעמה לזימי:  גם טבח מזעזע שמדמה את השואה, ואף חמור מכך, לא יגרום לו להכות על חטא

קריאה: למה - - -      

נעמה לזימי: ראש הממשלה החליט שתהיה ועדת חקירה ממשלתית, שהוא מחליט מי יהיו בה, ולא ועדה בלתי תלויה, ממלכתית

נעמה לזימי:  לזה כן היה לו זמן

נעמה לזימי:  ראש הממשלה נעלם מהחיים עצמם

נעמה לזימי:  הם משעממים אותו גם עכשיו

נעמה לזימי:  אם הוא חושש לבקר משפחה שכולה כי תהיה עליו ביקורת – הוא לא מנהיג

נעמה לזימי:  אם לא אכפת לו מהסוגיות האזרחיות והלאומיות, שגם הן חלק מתפקידו – הוא לא מנהיג

נעמה לזימי:  אם הוא חושב שיהיה זמן לזה אחר כך, ולא מבין שתפקידו הוא גם להיות חלק מהעם – הוא לא מנהיג

נעמה לזימי:  ראש הממשלה שלנו הוא אנטי מנהיג

נעמה לזימי:  את המחדל הזה הוא לא יוכל לטייח, וכולנו רואים ורואות בבירור

נעמה לזימי:  יהי זכרם של הנופלים ברוך

חנוך דב מילביצקי: תודה רבה

חנוך דב מילביצקי:  חברת הכנסת טלי גוטליב

חנוך דב מילביצקי:  רשימת הדוברים נעולה

טלי גוטליב: אדוני היו"ר, עם ישראל, אני עושה לכם סדר, איך ייתכן שמדינת ישראל מעבירה כספים לרשות הפלסטינית, ובחסות מה היא עושה את זה

טלי גוטליב:  מדינת ישראל, במסגרת הסכם אוסלו ב', חתמה על הסכם פריז, שבסופו של דבר יושם בחוק, על פי פרוטוקול פריז

טלי גוטליב:       הבינו ודעו שמדינת ישראל ברוח אותה תקופה החליטה שהיא מוותרת על דיני הייבוא והייצוא, כך זה מוגדר

טלי גוטליב:  אז כדי שאני אעשה לכם את זה קל אני אומר מכס; רק מכס – בלי שאר הדברים שיש עליהם היטלים ומיסוי – מכס

טלי גוטליב:  מדינת ישראל לקחה על עצמה, במסגרת הסכם פריז שיושם בחוק, משנת 1995 – בואו תקשיבו ולא תאמינו: מדינת ישראל בנמלים שלה מכניסה סחורה שמיועדת ליהודה ושומרון

טלי גוטליב:  עד כאן בסדר גמור

טלי גוטליב:  מדינת ישראל בודקת את הסחורה, מצוין, כדי שנדע איזו סחורה מגיעה ליהודה ושומרון

טלי גוטליב:  מעולה

טלי גוטליב:  מדינת ישראל פטרה את יהודה ושומרון מתשלום דיני הייבוא – שזה לצורך השיח: מכס

טלי גוטליב:       זאת אומרת, שבמקום שנגבה מכס מהסחורה שמגיעה לרשות הפלסטינית לא רק שפטרנו את הרשות הפלסטינית ממכס ולקחנו את זה מהכיס שלנו, אנחנו הפכנו להיות רשות גבייה של מיסים מהרשות הפלסטינית

טלי גוטליב:  זאת אומרת שאנחנו גובים בעבור הרשות הפלסטינית את המכס

טלי גוטליב:       אתם יודעים, המדינה גם לוקחת ככה איזה 3%, בדרך כלל, היא לוקחת על ההתקזזות הזו ועל העבודה הזו שהיא עושה כדי להעביר את הסחורה

טלי גוטליב:  פחות מ"ביט"

טלי גוטליב:  זאת אומרת שאנחנו נמצאים היום במלחמה; במלחמת קיום אמיתית של להיות או לחדול

טלי גוטליב:       אני רוצה לומר לכם מה זה מבחינתי מלחמה של להיות או לחדול

טלי גוטליב:  מבחינתי זה קודם כול לזכור מה אנחנו ומי האויב שלנו

טלי גוטליב:  נדמה לי שהוכחנו לגמרי מזמן שכל שיטת העבודה, הפרדיגמה, הקונספציה – כל מילה נרדפת שלפיה נתמוך כלכלית ברשות הפלסטינית והיא תמגר את הטרור – זאת פרדיגמה הזויה ומגוחכת

טלי גוטליב:  כל מה שקשור להתאהבות בשקט, בשקט תעשייתי, בעיניי לא רק שזה לא הגיוני, ואני אמרתי את זה בזמן אמת בוועדת חוץ וביטחון, זאת פצצת זמן מתקתקת

טלי גוטליב:      אז כשחיילינו נמצאים בגזרות השונות, אנחנו עדיין מעבירים סחורה לרשות הפלסטינית, אבל אנחנו מעבירים לה כסף

טלי גוטליב:  כסף שיכול היה להיות בכיס שלנו

טלי גוטליב:  אגב, זה מה שביררתי בהקשר הזה – אני אומרת פה לחבר הכנסת מאיר כהן, ששותף בוועדת חוץ וביטחון ולוקח בזה חלק

טלי גוטליב:  אנחנו עושים להם – זה לא רק שהפכנו להיות הנמל להעברת הסחורה, זה בסדר כי אז אנחנו בודקים את הסחורה

טלי גוטליב:  אבל ויתרנו על המכס, על דיני הייבוא בעבורם

טלי גוטליב:  אנחנו הפכנו להיות הגובים שלהם, שזה אבסורד

טלי גוטליב:       תסלחו לי, אבסורד שאין לתאר

טלי גוטליב:  אז יאמרו לכם האומרים, האומרים יאמרו: תראי, גוטליב, ככה אנחנו שולטים בכסף שלהם

טלי גוטליב:  עכשיו, אחרי שהסברתי לכם ואחרי שווידאתי את זה מול הפקידים - - -     

חנוך דב מילביצקי: צריך רק לסיים

טלי גוטליב: אני מסיימת

טלי גוטליב:  אחרי שווידאתי את זה מול הפקידים וקראתי את חוק היישום – אנחנו לא שולטים בכסף שלהם, אנחנו מעבירים להם את הכסף שלנו, של דיני הייבוא, שהיה צריך להגיע לכיס של מדינת ישראל

טלי גוטליב:  ופה אני אומרת לכם: אל תתבלבלו

טלי גוטליב:  אנחנו לא נוריד פה את הראש, כי אנחנו צריכים להרים את הראש חזרה ולהזכיר לאויבים שלנו את מקומם, חד וחלק

טלי גוטליב:  והשקט שלהם לא קונה אותי, כי מבחינתי מדינת ישראל ערוכה בכל חזית, ובעיניי, שידע שירות הביטחון הכללי, בעיניי הרעה תיפתח עלינו מגזרת איו"ש

טלי גוטליב:  היזהרו לכם מהתאהבות בשקט

חנוך דב מילביצקי: תודה רבה

חנוך דב מילביצקי:  חבר הכנסת יצחק פינדרוס נמצא? לא

חנוך דב מילביצקי:  חבר הכנסת עידן רול

עידן רול: אדוני היושב בראש, כנסת נכבדה, יש הרבה תובנות שאני אישית מפיק מהיום הנורא של 7 באוקטובר

עידן רול:  אחת התובנות, שעזר לי בעצם להשיג אותה, להגיע אליה, בחור גיבור מעוטף עזה, מנתיב העשרה, היא שכל קו הגנה שבנינו נפרץ

עידן רול:  הקמנו מכשול תת-קרקעי – הוא נפרץ; הקמנו גדרות מתוחכמות עם מצלמות – והן נפרצו; הקמנו את כיפת ברזל – היא נפרצה

עידן רול:  כל קו הגנה סופו להיפרץ

עידן רול:  מה שמביא למסקנה הבלתי-נמנעת שקו ההגנה האפקטיבי היחיד הוא התקפה

עידן רול:  ופה פספסנו

עידן רול:  היינו צריכים להכות בצורה חזקה, ברורה, מיידית ונחושה, על כל הפרה, על כל התקרבות לגדר, וזה הדבר היחידי שעובד

עידן רול:       אני חייב להגיד שכשמדברים, גם עכשיו, בוועחו"ב, ואנחנו דנים בהערכות מודיעין על מה טיבה של ההרתעה והאם יש הרתעה – כשיש הרתעה יודעים שיש הרתעה

עידן רול:  כשמכים בחוזקה – יש הרתעה

עידן רול:  אני חושב שהחשש – זה מתחבר גם למשהו שחברת הכנסת גוטליב אמרה עכשיו, אל לנו לחשוש מחזית שתיפתח

עידן רול:  כי אם אנחנו חוששים מחזית מסוימת שתיפתח – חזקה שבסוף היא תיפתח עלינו בזמן הכי פחות נוח לנו

עידן רול:       לכן אנחנו צריכים להפיק – אחד הדברים שאנו צריכים להפיק מאותו יום נורא, מ-7 באוקטובר, זה שהדרך היחידה לעשות הגנה אפקטיבית היא להכות בעוצמה, היא לתקוף

עידן רול:  וזה חל לא רק על גזרת עזה אלא זה חל על כל גזרה

עידן רול:  אנחנו צריכים להבין שכל צעד שלנו, כל תגובה רפה – נמדדת, נלמדת ונרשמת אצל האויבים שלנו, והאויבים שלנו רבים

עידן רול:  גם יידוי אבנים באיו"ש לא יכול להיענות ללא תגובה חזקה

עידן רול:  אנחנו חייבים להראות לאויבים שלנו את השפה היחידה שמבינים פה במזרח התיכון, והיא שאנחנו יודעים לשמור על עצמנו, אנחנו מבינים את מהותו של כוח ואנחנו יודעים להגן על עצמנו

עידן רול:       יש עוד הרבה לקחים, ואחד הלקחים הנוספים שעולים מ-7 באוקטובר, והוא דבר מבורך, אבל יש בו גם משהו שצריך לשים לב אליו: אנחנו מבינים עכשיו, וגם זה כבר בתהליכים מתקדמים וטובים יחסית, שכל תפיסת ההגנה האזרחית חייבת להשתנות, שהאויב יכול להגיע מבפנים ומכל מקום

עידן רול:  אנחנו מבינים שלצד השמירה על הגבולות צריך לצייד את העורף ואת האזרחים בנשקים ובכיתות כוננות

עידן רול:  זו החלטה מורכבת, זו החלטה שיהיו לה גם משמעויות, אבל היא החלטה שלעניות דעתי הכרחית וטוב שהיא קורית

עידן רול:       לצד זאת, חשוב מאוד לזכור: זה לא תפקידם של האזרחים להגן על עצמם, זה תפקידו של צה"ל, ולכן חשוב שכולנו נדע זאת, גם בבית הזה ובטח בדרג המדיני

עידן רול:  לצד חימוש העורף, לצד הכשרות לעורף, לצד פקודות פעולה ומבצע, גם ברמה היישובית, עלינו תמיד לזכור: זה לא תחליף לכוח צה"לי חמוש וכשיר לפעולה בכל מקום בארץ

עידן רול:       אנחנו חייבים לזכור את שני הלקחים האלה - -      

חנוך דב מילביצקי: צריך רק לסיים, חבר הכנסת רול

עידן רול: - - חיזוק הגנת העורף בצורה חסרת תקדים, ולצד זה כוח מיומן זמין בכל מקום שבו הסכנה אורבת, וזה בכל מקום

עידן רול:  כוח – ואני חוזר לנקודה הראשונה, אדוני היושב-ראש, ומסיים – כוח שיש לו את הלגיטימציה, את הסמכות ואת היכולת להגיב חזק ומהר כדי לייצר הרתעה אמיתית

עידן רול:  תודה רבה

חנוך דב מילביצקי: תודה רבה

חנוך דב מילביצקי:  חברת הכנסת עאידה תומא סלימאן – לא נמצאת

חנוך דב מילביצקי:  חברת הכנסת מירב כהן, בבקשה

מירב כהן: "יש ובבניין מתגלה סדק

מירב כהן:  הבנאי הטוב, העושה מלאכתו באמונה, איננו מבקש להסתיר, איננו חושש לשמו הטוב, הוא חרד לגורל הבניין, הוא חושש למפולת

מירב כהן:  הוא איננו מתרץ את הסדק, אלא סותר את הנדבכים הסדוקים, ומפנה את המקום להנחת נדבכים שלמים

מירב כהן:  ואילו מי שעושה מלאכתו רמייה ממהר וסותם את הסדק וטח עליו טיח, ודעתו נחה אם הצליח למראית עין

מירב כהן:  המפולת בוא תבוא

מירב כהן:  אל נהיה פועלי רמייה, לא במעשה ולא במחשבה

מירב כהן:  אל יהיה חלקנו עם טחי טיח"

מירב כהן:      קיבוץ בארי, שחורבנו הזמני חשף את עומק הסדק בבניין הזה שנקרא מדינת ישראל, נקרא על שם ברל בארי כצנלסון, שאמר את המילים הכל-כך חזקות האלו בשנת 1940 בנאומו "בזכות המבוכה ובגנות הטיח"

מירב כהן:       בואו לא נטייח יותר

מירב כהן:  שילמנו בשבת השחורה של 7 באוקטובר, ואנחנו ממשיכים לשלם גם היום, מחיר כואב שאי-אפשר לשאת אותו

מירב כהן:  מחדל עצום וטבח נורא שכמותו לא היה כאן באמת מאז השואה

מירב כהן:  חובתנו הבסיסית ביותר היא להוכיח שלפחות הפקנו לקח מהאסון הזה שפקד אותנו

מירב כהן:       בבניין שלנו יש סדקים, זה ברור, כולנו מרגישים את זה ביתר שאת כבר חודשים רבים

מירב כהן:  אנחנו חייבים לבנות מחדש, בצורה ישרה, את כל מה שעקום במדינה שלנו

מירב כהן:  בואו לא נטייח יותר את המציאות

מירב כהן:  בואו לא נבליג על כל בלון או פרצה בגדר

מירב כהן:  בואו לא נעצום עיניים כשמזרימים מדי חודש עשרות מיליוני דולרים במזוודות לחמאס

מירב כהן:  בואו לא ניתן לשיח השנאה והפילוג להסיט אותנו מהעיקר

מירב כהן:  בואו לא נמנה לתפקידים רק את אלו שנאמנים למלך, אלא קודם כול אנשי מקצוע שנאמנים לממלכה

מירב כהן:  בואו פעם אחת ולתמיד נעשה את מה שצריך, ולא רק את מה שאפשר

מירב כהן:  תודה רבה

חנוך דב מילביצקי: 	 תודה רבה

חנוך דב מילביצקי:  חבר הכנסת יאסר חוג'יראת – לא נמצא; חבר הכנסת איימן עודה – לא נמצא

חנוך דב מילביצקי:  חבר הכנסת אבי מעוז, בבקשה

אבי מעוז: אדוני היושב-ראש, כנסת נכבדה, חכמינו זיכרונם לברכה לימדו אותנו שכל ספרי הנביאים והסיפורים שמופיעים בהם נכתבו לא בשביל לספר היסטוריה, אלא כי יש לנו צורך בהם לדורות

אבי מעוז:  בספר שמואל א', בפרק י"ז, מתוארת המלחמה בין עם ישראל בהנהגת שאול המלך לבין הפלישתים

אבי מעוז:  הגאון מווילנה מסביר שכל מהותם של הפלישתים, שאינם חלק מ-70 האומות שמתוארות בפרשת נח, היא לקרוא תיגר כנגד המלכות והממשלה של עם ישראל

אבי מעוז:  אותה מערכה עם הפלישתים מתרחשת בעמק האלה, כאשר הענק הפלישתי גוליית יוצא מדי יום כנגד מחנה ישראל ובמשך 40 יום מציב להם אתגר לבחור איש שיילחם בו, ומחרף ומגדף את עם ישראל וצבאו

אבי מעוז:  שאול וכל העם רועדים

אבי מעוז:  גם הפרסים הנדיבים המוצעים על ידי המלך לא מסייעים למצוא את האומץ לעמוד מול גוליית

אבי מעוז:  והינה, מגיע הנער דוד למערכה ונחרד מהחרפה והביזיון

אבי מעוז:      אבל עוד לפני שהוא פונה להכרעת גוליית, לפי הסיפור שכולנו זוכרים, הוא מסתובב בקרב מחנה ישראל, ובשאלותיו מתחיל להחדיר רוח גבורה בעם ולשנות את תודעתו לכך שהנושא הוא לא רק עם ישראל ובטח שלא הפרסים המוצעים, אלא מדובר בחירוף מערכות אלוקים חיים

אבי מעוז:  הדברים נשמעים עד לשאול המלך, ואז גם בו מחדיר דוד רוח גבורה ושינוי תודעה למהות המערכה וליכולת להתמודד עימה

אבי מעוז:  רק אז יוצא דוד משיח השם לעמוד מול גוליית, ולפני שהוא מכריע אותו הוא מציב בפניו ובפני צבא ישראל את האמת הברורה והנחרצת: "אתה בא אלי בחרב ובחנית ובכידון ואנוכי בא אליך בשם ה' צבאות אלהי מערכות ישראל אשר חרפת

אבי מעוז:  היום הזה יְסַגֶּרְךָ ה' בידי והכיתִךָ וַהֲסִרֹתִי את ראשך מעליך ונתתי פגר מחנה פלשתים היום הזה לְעוֹף השמים וּלְחַיַּת הארץ וידעו כל הארץ כי יש אלוהים לישראל"

אבי מעוז:  זהו אותו דוד שבסוף ספר שמואל א' בתיאור שבימים אלו נשמע מצמרר – כאשר עמלק פושטים על צקלג, שורפים אותה באש ולוקחים בשבי את כל הנשים והילדים, העם מבקש לסקול את דוד מרוב צער וייאוש

אבי מעוז:  אבל דוד מתחזק בהשם אלוקיו ורודף עם אנשיו אחר העמלקים, מכה בהם מכה ניצחת ומשיב את השבויים

אבי מעוז:      בעזרת השם גם אנחנו, כולנו, מתוך מגמת הטוב והטוהר שמנחה אותנו, נתחזק בהשם אלוקינו ונשמיד את האויב הפלשתי-עמלקי-נאצי-דאעשי-חמאסי שעומד למולנו, ונשיב הביתה את כל החטופים במהרה בימינו אמן

חנוך דב מילביצקי: תודה רבה

חנוך דב מילביצקי:  חבר הכנסת מיקי לוי, בבקשה

מיקי לוי: אדוני היושב-ראש, כנסת נכבדה, חבריי, גזרנו על עצמנו שתיקה כל עוד לא קברנו את מתינו, כל עוד חיילינו נלחמים ברוצחים המתועבים

מיקי לוי:  לא שמעתם מאיתנו מילה אחת בגנותכם, בגנות הממשלה

מיקי לוי:  יש על ליבנו רבות, אבל אנחנו עוצרים עצמנו לעת הזו

מיקי לוי:      אני פונה לחבריי בליכוד, חבריי הריאלים, השכלתנים – אמרה את זה חברת הכנסת גוטליב ביושר שבועות לפני פרוץ המלחמה: המהפכה המשפטית מתה, מהפכה שלה חלק נכבד באסון שהתרחש, מהפכה שריסקה אותנו כחברה, מהפכה שריסקה אותנו כעם

מיקי לוי:  מובילי המהפכה לא עצרו למרות האזהרות

מיקי לוי:  אבל כפי שאמרתי, גזרנו על עצמנו שתיקה; הבנו, זו לא העת

מיקי לוי:       אני פונה אליכם, חבריי בליכוד, ואני פונה לשר המשפטים – אני לא רוצה להוסיף את דעתי מה הוסיפה ההובלה שלו לאסון שקרה לנו: תמנה במיידי את הוועדה לבחירת שופטים עד לבחירת רמת מינוי שופטים במחוזי

מיקי לוי:  עזוב את העליון לעת הזו אם אתה לא רוצה – תמנה ועדה למינוי שופטים עד לרמת המחוזי

מיקי לוי:  כבר כיום, אדוני מרכז הקואליציה - -     

אופיר כץ: כן

מיקי לוי: - - אני גם פונה אליך, תעביר את הקריאה הזאת, ששר המשפטים לא יוסיף צער ועוון אחרי המלחמה

מיקי לוי:  כבר היום יש פקק עצום בבתי המשפט

מיקי לוי:  אחרי המלחמה יהיו תביעות רחבות יותר

מיקי לוי:  אל לנו כמדינה לבוא ולעכב פעם נוספת

מיקי לוי:  כבר כיום העומס הוא אדיר

מיקי לוי:  לאחר המלחמה תוצרי המלחמה יביאו לתביעות רבות

מיקי לוי:  האם אתם רוצים להמשיך ולענות את אזרחי מדינת ישראל? אתם לא רוצים להתעסק עם הוועדה למינוי שופטים בעליון? בסדר

מיקי לוי:  מה השייכות למינוי שופטים – אני מסיים – עד למחוזי? מה זה קשור? ממילא כבר אמרה את זה חברת הכנסת גוטליב ביושר שבועות לפני פרוץ המלחמה – המהפכה הזו מתה

מיקי לוי:  ועם שוך הקרבות גל אדיר ישטוף את המדינה הזו, ואני לא רוצה להמשיך כי גזרנו על עצמנו שתיקה

מיקי לוי:      באמצעותך, אדוני מרכז הקואליציה במליאה - -      

חנוך דב מילביצקי: יושב-ראש הקואליציה, אבל נא לסיים

מיקי לוי: - - יושב-ראש הקואליציה במליאה, אני מתנצל – העבר את המסר, העבר את בקשתי בשם כנסת ישראל, בשם אזרחי מדינת ישראל: תקימו ועדה לבחירת שופטים במיידי

חנוך דב מילביצקי: תודה רבה

חנוך דב מילביצקי:   חבר הכנסת אריאל קלנר – לא נוכח

חנוך דב מילביצקי:  חבר הכנסת עודד פורר, בבקשה

עודד פורר: אדוני היושב-ראש, ראשית, בהצלחה בתפקידך כסגן יושב-ראש הכנסת

עודד פורר:  אדוני השר, חבריי חברי הכנסת, אתמול רבים מאזרחי ישראל למדו על מקום חדש על פני הגלובוס – דאגסטן

עודד פורר:  למדו על מקום שיש בו קהילה יהודית, עוד מקום עם קהילה יהודית שהפכה להיות נרדפת רק בגלל שהיא יהודית

עודד פורר:  המראות האלה של מטוס שנוחת מישראל ונרדף על ידי הציבור שם, הם מראות בלתי נסבלים שאף אחד מאיתנו לא חשב שעוד נראה – ואנחנו רואים

עודד פורר:  ולצערי, חבריי חברי הכנסת, אנחנו כנראה עוד נראה

עודד פורר:  ישנן עוד קהילות ברחבי העולם שנמצאות תחת איום, ולמרות כל מה שקרה ב-7 באוקטובר, מדינת ישראל היא עדיין המקום הכי טוב ליהודים לחיות בו, לגדול בו ולגדל את הילדים – עדיין

עודד פורר:  עברנו וחטפנו מכה קשה, אבל המקום שבו אנחנו יכולים לשמור על ביטחונן של הקהילות כדי שלא יקרו מקרים כאלה במקומות אחרים בעולם, הוא כאן

עודד פורר:      לכן הקריאה שלי מכאן ליהודי דאגסטן: תעלו לישראל

עודד פורר:  המחויבות של מדינת ישראל היא לקלוט אתכם, לעשות את זה בזרועות פתוחות ולחלץ אתכם

עודד פורר:  המקום שלכם הוא כאן, בארץ ישראל, בבית הלאומי של העם היהודי

עודד פורר:  אני אומר את זה גם לקהילות נוספות בעולם שלצערי נמצאות כרגע, או אולי יימצאו בחודשים הקרובים, תחת איום נוכח ההסתה שמתרחשת כנגד העם היהודי

עודד פורר:  זאת המחויבות שלנו

עודד פורר:  כאן הבית של העם היהודי, ואנחנו נפעל בכל דרך כדי לפתוח את השערים לכל הקהילות כאן, לארץ ישראל, כי ארץ ישראל היא לעם ישראל

עודד פורר:  זה הייעוד שלנו, נגשים אותו ביחד

עודד פורר:      אני קורא שוב מכאן לאחינו שנמצאים בדאגסטן: תעלו לישראל

עודד פורר:  הקשר בינינו לבין יהדות התפוצות הוא כזה שכאן הבית הלאומי של העם היהודי

עודד פורר:  אני מודה ליהדות התפוצות שחיה בתפוצות ותורמת היום, ובשבועות האחרונים, פחות משלושה שבועות, נאספו יותר מ-500 מיליון דולר, תרומה של הקהילות היהודיות בארצות הברית לטובת מדינת ישראל

עודד פורר:  הם תורמים גם כי הם חשים את אותה שותפות גורל, וגם כי הם יודעים – כל יהודי בעולם יודע – שבסוף יש לו תעודת ביטוח אחת בכיס, והיא מדינת ישראל

עודד פורר:  על כן אנחנו חייבים לשמור עליה, ואנחנו חייבים גם להגשים את אותה תעודת ביטוח למי שצריך אותה היום

חנוך דב מילביצקי: תודה רבה

חנוך דב מילביצקי:  חבר הכנסת מאיר כהן

מאיר כהן: אדוני היושב-ראש, בהצלחה, חביבי

מאיר כהן:  בהצלחה גדולה

מאיר כהן:      ברשותכם, אני רוצה להגיד כמה מילים

מאיר כהן:  כבר ראינו שרק כשמתאפשר לנו אנחנו חוזרים לוויכוחים שלנו – עוד פעם בייניש, עוד פעם בתי המשפט – זה לא מעניין אף אחד עכשיו

מאיר כהן:  תפסיקו עם זה

מאיר כהן:  יש לנו כל כך הרבה מה לעשות בימים הנוראים האלה

חנוך דב מילביצקי: חבר הכנסת פורר, חבר הכנסת פורר, חבר הכנסת עודד פורר, אנא ממך

מאיר כהן: יש לנו כל כך הרבה, ואני מפציר בכל חברותיי וחבריי חברי הכנסת: תעזבו עכשיו את הוויכוחים

מאיר כהן:  העם לא רוצה אותנו מתווכחים

מאיר כהן:  מספיק

מאיר כהן:  120 חברי כנסת – לרדת לשטח, ללכת לפצועים, ללכת לחטופים ולמשפחות, ולהקשיב להם, להקשיב לכאב שלהם

מאיר כהן:  יהיה מספיק זמן, כמו שאמר מיקי, חבר הכנסת לוי, יהיה מספיק זמן

מאיר כהן:  אבל בואו ננצור את לשוננו

מאיר כהן:  בואו נעשה את מה שהמדינה מצפה מאיתנו

מאיר כהן:       אני רוצה לספר לכם על מקום, חוות רונית

מאיר כהן:  מגיעים לשם – אני קורא להם השורדים של הטבח הנורא ברעים, במסיבת הטבע – מגיעים למקום מופלא, מלא מתנדבים שעושים עבודת קודש עם אותם צעירות וצעירים הלומים, טראומטיים

מאיר כהן:  ראיתי איך חברי כנסת מתגייסים ועוזרים למתנדבים האלה

מאיר כהן:  זה בעוד המון מקומות והגיע הזמן

מאיר כהן:       מרגי, אני משבח אותך

מאיר כהן:  תקשיב, לא בגלל שאני הייתי שר רווחה ואתה היית שר רווחה

מאיר כהן:  אני רואה את המשרד שלך ואני רואה אותו עובד טוב, ועוד כמה משרדים

מאיר כהן:  אבל עוד עשרות משרדים, טלי, לא עושים מאומה

מאיר כהן:  בימים האלה, זהו, אחרי שלושה שבועות שכל העם התגייס והפילנתרופיה הגיעה, הגיע הזמן לעשות העברת מקל מסודרת למשרדי הממשלה

מאיר כהן:  אני מפציר בכם: תרדו לשטח, תארגנו מטות ותתחילו לעבוד

מאיר כהן:  תתחילו לעבוד, אותם משרדים שעדיין מבולבלים

מאיר כהן:  הציבור – המדינה עברה טראומה נוראה, טראומה נוראה, וזה מה שאנחנו מצווים עכשיו

מאיר כהן:  בואו נעזוב את הוויכוחים, יהיה זמן לוויכוחים

מאיר כהן:      אני רוצה להזכיר, וחשוב להזכיר, בבית המשוסע הזה שכל כך התווכח – וחשבנו שלא נוכל להתחכך כתף לכתף – יש חמ"ל של ח"כים מכל המפלגות

מאיר כהן:  וחייב להעלות על נס את העבודה של כל הח"כים, החל מתרומות בחוץ לארץ וכלה בדברים הקטנים של לרוץ ממקום למקום ולטפל באנשים האלה ולהיכנס איפה שהממשלה לא נכנסה

מאיר כהן:  גם על זה אנחנו נדבר וגם מזה צריך להפיק לקחים

מאיר כהן:      אבל המסר הוא שבאמת, באמת ובתמים, בואו ננצור את הלשון שלנו

מאיר כהן:  בואו נכבד את הנופלים

מאיר כהן:  בואו נכבד את העם שנאנק

מאיר כהן:  בואו נבהיר לו שכולנו יד אחת כנגד דאעש והנאצים האלה שקמו עלינו

מאיר כהן:  נשמור על אחדות, כי ברגעים האלה זה מה שצריך

מאיר כהן:  נתווכח אחרי

מאיר כהן:  עכשיו, כשאני רואה את חבריי שהתווכחתי איתם בוועדת החוקה, כששנינו נכנסים לבית מלון וכל אחד מחזיק ארגז ומחלק לילדים, זה הרגע שבשבילי ובשבילנו, אני מרגיש, אנחנו מרגישים, שהכנסת הזאת יכולה להתאחד

מאיר כהן:  תודה רבה, אדוני

חנוך דב מילביצקי: תודה רבה

חנוך דב מילביצקי:  חברת הכנסת מיכל מרים וולדיגר – לא נמצאת

חנוך דב מילביצקי:  חבר הכנסת אלמוג כהן, בבקשה

אלמוג כהן: אדוני היושב-ראש, חבריי חברי הכנסת, כבוד השר מרגי, לא תכננתי לבוא לנאום היום, אבל כן לקחתי על עצמי להעביר מסר, מסר ליחיא אל-בגדאדי סנוואר

אלמוג כהן:  יש משפט בערבית שאומר כך: (אומר בערבית ומתרגם:) יחיא סנוואר הנאצי, המשפט הזה אומר דבר מאוד פשוט: אתה דפקת לנו על הדלת – עכשיו אתה תקבל תשובה

אלמוג כהן:  אתה והלוחמים השפנים שלך פחדתם להילחם בנו

אלמוג כהן:  רצחתם זקנים, שחטתם תינוקות, אנסתם נשים, אבל לא נלחמתם

אלמוג כהן:  תמיד ברחתם, תמיד חיפשתם איך לרצוח עוד חפים מפשע

אלמוג כהן:  אז עכשיו אתה תקבל את התשובה שלנו

אלמוג כהן:  בקרוב מאוד הראש שלך יהיה על השולחן

אלמוג כהן:  וכל אחד מהחטופים שאתה תעז, שאתם תעזו, להרע להם, אנחנו נמטיר עליכם אש וגופרית

אלמוג כהן:      המסר השני שלי הוא אליכם, אזרחי מדינת ישראל

אלמוג כהן:  זר לא יבין זאת

אלמוג כהן:  מי שלא היה באותה שבת ארורה לא מבין מה קרה

אלמוג כהן:  אני שומע מימין ומשמאל שמחפשים אשמים

אלמוג כהן:  אז בואו אני אגיד לכם סוד, כולנו אשמים, בלי יוצא מן הכלל

אלמוג כהן:  אבל כרגע, כרגע כשהזאב אורב לטרף, כרגע צריך אחדות

אלמוג כהן:  כרגע צריך להיות אגרוף, אגרוף ברזל שינחית עליהם מהלומה קשה מאוד

אלמוג כהן:      אני כל פעם קורא לאנשים שמנסים למצוא אשמים כאלה ואחרים

אלמוג כהן:  זה לא השיח

אלמוג כהן:  יש פה אויב נאצי שחילל את כל מה שקדוש לנו, שקורא תיגר על קיומה של מדינת ישראל, שקורא תיגר על החיים של הילדים שלנו, שקורא תיגר על הציוויליזציה

אלמוג כהן:  אנחנו כאן חייבים להיות מאוחדים, כי מישהו דופק לנו בדלת, והמישהו הזה צריך לקבל תשובה

אלמוג כהן:       כל מי שמחפש אשמים, אני רוצה שהערב, כשהילדים שלכם ישנים כמו מלאכים קטנים מחובקים אחד עם השני, תפתחו את הדלת, תסתכלו עליהם

אלמוג כהן:  ואז תדמיינו את הילדים באופקים ושדרות ונירים ובקיבוצים ובמושבים, שנשחטו במיטות שלהם כשהם ישנו

אלמוג כהן:  אחדות זה הרגע, זה הזמן

אלמוג כהן:  שום דבר לא חשוב

אלמוג כהן:  לחסל את האויב הנאצי

אלמוג כהן:  ואז, אחרי שסיימתם להסתכל על הילדים שלכם, תיכנסו לגוגל ותראו את הילדים שמה, מה עשה להם האויב הנאצי

אלמוג כהן:  יחיא סינוואר, אנחנו הדלת לגיהינום שלך

אלמוג כהן:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת ולדימיר בליאק

ולדימיר בליאק: תודה רבה, אדוני היושב-ראש, ובהצלחה בתפקיד

ולדימיר בליאק:  חבריי חבר הכנסת, מדינת ישראל במלחמה

ולדימיר בליאק:  מלחמה שנכפתה עלינו, מלחמה על הבית, מלחמה שדורשת מכל אחד ואחד מאיתנו נחישות, אורך רוח, אחריות ואמונה

ולדימיר בליאק:  אמונה כי ביחד ננצח

ולדימיר בליאק:      המלחמה הזאת היא לא רק אירוע צבאי, היא גם אירוע כלכלי

ולדימיר בליאק:  אירוע כלכלי מורכב, עם הרבה מרכיבים של אי-ודאות

ולדימיר בליאק:  אירוע שדורש גיוס מלא של כל המשאבים הקיימים, על מנת להפנות אותם באופן מושכל יעיל ומהיר לחיזוק החוסן הישראלי, לטובת החזית והעורף

ולדימיר בליאק:  המלחמה היא גם עלויות כבדות מאוד למשק

ולדימיר בליאק:  אנחנו לא יודעים כמה זמן היא תימשך, אנחנו לא יודעים אם תיפתח חזית נוספת

ולדימיר בליאק:       במצב הזה הממשלה קודם כול נדרשת לפתוח את תקציב המדינה שאושר רק במאי השנה ולשנות את סדרי העדיפויות באופן שהולם את המציאות, המציאות של המלחמה

ולדימיר בליאק:  קודם כול, אני מדבר על התקציב לשנת 2024, אבל ניתן לשנות כמה דברים עוד השנה

ולדימיר בליאק:       בהקשר הזה, קודם כול, אני מדבר על הכספים הקואליציוניים

ולדימיר בליאק:  מאז פרוץ הלחימה פניתי מספר פעמים גם ליושב-ראש ועדת הכספים וגם לשר האוצר וביקשתי לדעת, כמרכז האופוזיציה בוועדה, מתוך סך ההסכמים הקואליציוניים שאושרו בתקציב – 13

ולדימיר בליאק: 7 מיליארד שקל, מה הסכום שטרם הוקצה ומומש נכון ל-7 באוקטובר 2023? תשובה עד כה לא קיבלתי – כנראה זה הפך לסוד מדינה – אך אני מעריך שמדובר בכ-8 מיליארד שקלים

ולדימיר בליאק:  הסכום הזה חייב לשרת היום את מטרות המלחמה, כפי שהוגדרו על ידי הדרג המדיני

ולדימיר בליאק:  לא להקפיא ולא לשחרר, אני מציע להפסיק עם התרגילים האלה, זה פשוט לא הזמן

מיקי לוי: שיקום יישובי העוטף

ולדימיר בליאק: יש להפנות את כל יתרת הכספים הקואליציוניים לצורכי החזית והעורף

ולדימיר בליאק:  אני אמשיך להעלות את הנושא עד שזה יקרה

ולדימיר בליאק:      דבר נוסף, ניתן לחסוך כ-2 מיליארד שקלים על ידי סגירה מיידית של המשרדים המיותרים

ולדימיר בליאק:  כל אחד, אני חושב, מכיר את הרשימה כאן, ואני לא רוצה לנקוב בשמות

ולדימיר בליאק:  זו לא פוליטיקה, חברים

ולדימיר בליאק:  הייתי ב-23 הימים האחרונים ב-14 בתי מלון של המפונים, בשלושה בתי חולים, הייתי ביישובי העוטף, נפגשתי ושוחחתי עם אלפי אנשים – עם הפצועים, הניצולים, המפונים, משפחות החטופים

ולדימיר בליאק:  הם צריכים היום עזרה

ולדימיר בליאק:  יש כאלה שעדיין מחכים לסיוע מהמדינה

ולדימיר בליאק:  ואנחנו חייבים לנצל כל שקל בקופת האוצר על מנת לעזור להם

ולדימיר בליאק:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת יבגני סובה, ואחריו תהיה הצבעה

יבגני סובה: אדוני היושב-ראש, אני מברך אותך

יבגני סובה:  זו הפעם הראשונה שאתה מנהל ישיבה כסגן יושב-ראש הכנסת

יבגני סובה:  שיהיה לך בהצלחה בתפקיד הזה, זה גם חשוב

מיקי לוי: אני שכחתי לעשות את זה, אז גם ממני

יבגני סובה: טעות של טירונים

יבגני סובה:      אדוני היושב-ראש, חבריי חברי הכנסת, בשנת 2020, בכנסת העשרים-ושתיים, היה לי הכבוד להיכנס ולהיות אחד מראשי שדולת העם היהודי, שזו השדולה הכי גדולה בכנסת, הנתמכת על ידי הסוכנות

יבגני סובה:  מטרת השדולה זה להיות בקשר עם יהודי התפוצות

יבגני סובה:      במסגרת השדולה הזאת נסענו במדינות שונות ונפגשנו עם קהילות יהודיות בכל העולם

יבגני סובה:  תמיד, כשהיינו חוזרים היינו מספרים את החוויה של יהודי התפוצות

יבגני סובה:  העובי של הדלת בכניסה למרכז היהודי בצרפת, בפריז, העובי הוא קרוב ל-30 ס"מ

יבגני סובה:  חזרנו מארצות הברית וסיפרנו על חוויות טראומטיות שעוברים יהודי ארצות הברית כאשר אומרים להם: אתה לא יכול להיות ליברלי ותומך ישראל

יבגני סובה:  אם אתה תומך ישראל סימן שאתה נגד זכויות האדם

יבגני סובה:  סיפרנו אחרי שחזרנו מהונגריה מה עוברת קהילת יהודי אוקראינה מאז הפלישה של רוסיה בפברואר 2022

יבגני סובה:  אתמול, אדוני היושב-ראש, ראינו מה יכול לקרות לקהילה היהודית ברוסיה

יבגני סובה:      אני דווקא שמח שסגן השר אבי מעוז נמצא באולם – אתה אמון על נתיב

יבגני סובה:  אני קורא לך, אני קורא לשר הקליטה, חברי אופיר סופר, לעזוב את הכול ולהחזיר מייד את הנוהל של עליית חירום, כפי שזה היה עד אפריל השנה

יבגני סובה:      אנחנו תמיד ידענו להתווכח

יבגני סובה:  באולם הזה התווכחנו עם יהדות התפוצות – בנושא של הכותל, בנושא של הגיור, בכל הדברים שקשורים ליהדות – אבל יהודי התפוצות הראו לנו בשנייה אחת שהאהבה שלהם למדינת ישראל היא בלתי מסויגת

יבגני סובה:  באירוע שקרה ב-7 באוקטובר כל יהדות התפוצות התייצבה לצידה של מדינת ישראל, בלי יוצא מן הכלל

יבגני סובה:  ברגע אחד שכחנו את כל הוויכוחים

יבגני סובה:  אין לנו ויכוחים יותר עם התפוצות, ומדינת ישראל אחראית על גורלם של יהודי התפוצות

יבגני סובה:       אני יודע שזה ביכולות שלך, אבי

יבגני סובה:  אתה יכול היום לתת הוראה ולזרז את כל התהליך של קבלת רישום לעלייה בנתיב; לבקש מהממשלה, שהתרחבה בינתיים, לבקש תקציב לאותם מקומות

יבגני סובה:  לא צריך לפתוח 20 מקומות בכל המדינה; אפשר לעשות בחיפה, בתל אביב, בדרום, בטח ובטח להגביר את הנוכחות של נציגי נתיב במדינות הסמוכות, כמו אזרבייג'ן

יבגני סובה:  זו מדינה ידידותית לנו, הייתי שם לפני חודשיים

יבגני סובה:  זו מדינה שאתה רק אומר שאתה מישראל, סלח לי על הביטוי, מנשקים לך את הרגליים

חנוך דב מילביצקי: חבר הכנסת סובה, תסיים

יבגני סובה: אני כבר מסיים

יבגני סובה:  ולכן זה ביכולת שלך יחד עם שר העלייה והקליטה, כי האירוע של המטוס, בדאגסטן, במחצ'קלה זה רק סימן אחד – שהוא סימן מדאיג

יבגני סובה:  אני לא רוצה לחכות לפוגרומים שיכולים להיות בכל מדינה ובכל מקום שיש קהילה יהודית

יבגני סובה:  תעשה את זה

יבגני סובה:  בוא לא נחכה לרגע שיהודים יהיו נרדפים במדינות המוצא שלהם

יבגני סובה:  תודה רבה

חנוך דב מילביצקי: תודה רבה

חנוך דב מילביצקי:      חברי הכנסת, אנו עוברים להצבעה על הצעת חוק המאבק בטרור (תיקון מס' 10) (הכרזה על אדם זר כפעיל טרור), התשפ"ד–2023, בקריאה ראשונה

חנוך דב מילביצקי:  ההצבעה תהיה אלקטרונית

חנוך דב מילביצקי:  נא לשבת

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 25 

חנוך דב מילביצקי: נמנעים – אין 

חנוך דב מילביצקי: 25 בעד, נגד – חמישה, אין נמנעים

חנוך דב מילביצקי:  אני קובע כי הצעת חוק המאבק בטרור (תיקון מס' 10) (הכרזה על אדם זר כפעיל טרור), התשפ"ד–2023, אושרה בקריאה הראשונה

חנוך דב מילביצקי:  נוכח העובדה שיש שתי ועדות המוסמכות לדון בהצעת החוק, ובהתאם להסכם, שהבנתי שהגעתם אליו, עם יושב-ראש הקואליציה, ההצעה תעבור לוועדת החוץ והביטחון

חנוך דב מילביצקי:  תודה רבה

חנוך דב מילביצקי: [רשומות (הצעות חוק, חוב' מ/1666)

חנוך דב מילביצקי: ] 

חנוך דב מילביצקי: חברי הכנסת, הסעיף הבא על סדר-היום – הצעת חוק איסור הלבנת הון (העברת מידע למטה הלאומי ללוחמה כלכלית בטרור), התשפ"ד–2023, לקריאה ראשונה

חנוך דב מילביצקי:  אני מזמין את השר יעקב מרגי, בשם שר המשפטים, להציג את הצעת החוק

יעקב מרגי: אדוני היושב-ראש, תרשה לי לאחל לך בהצלחה

יעקב מרגי:  תפקיד שאהבתי למלא

חנוך דב מילביצקי: תודה רבה

חנוך דב מילביצקי:  ומילאת לדוגמה

יעקב מרגי: אדוני היושב-ראש, חבריי חברי הכנסת, הצעת חוק איסור הלבנת הון (העברת מידע למטה הלאומי ללוחמה כלכלית בטרור), התשפ"ד–2023

יעקב מרגי:  הצעת החוק מבקשת לתקן את חוק איסור הלבנת הון על ידי הוספת המטה הלאומי ללוחמה כלכלית בטרור לרשימת הגופים הזכאים לקבל מידע מהרשות לאיסור הלבנת הון ומימון טרור – כמובן באופן ישיר, בלא צורך להעבירו בצורה עקיפה באמצעות משטרת ישראל, כפי שהוא המצב היום בחוק

יעקב מרגי:    הרשות לאיסור הלבנת הון ומימון טרור מנהלת מאגר מידע, שאליו מגיעים דיווחים מגופים פיננסיים ובעלי מקצוע המנויים בחוק

יעקב מרגי:  כך למשל, לפי סעיף 95 לחוק המאבק בטרור, מדווחות לרשות פעולות ברכוש שמעוררות חשש למימון טרור, חשש לפעילות של ארגוני טרור ועוד

יעקב מרגי:  חוק איסור הלבנת הון מאפשר העברת מידע מהרשות לגופים ורשויות כמפורט בסעיף 30 לחוק ולהן בלבד, כאשר המטה הלאומי ללוחמה כלכלית בטרור אינו נמנה עם הגופים הזכאים לקבלת מידע ישירות מהרשות

יעקב מרגי:  בנוסף, הרשויות או הגופים המקבלים מידע מהרשות זכאים לעשות בו שימוש ולהעבירו לגופים ורשויות נוספים על פי המוסדר בתקנות

יעקב מרגי:  כך, המטה מקבל מידע באופן עקיף, באמצעות משטרת ישראל

יעקב מרגי:      המטה הלאומי ללוחמה כלכלית בטרור עוסק באופן שוטף בפעילות שנועדה למנוע ולאתר תשתיות פיננסיות של ארגוני טרור

יעקב מרגי:  בין היתר, הוא מגבש תשתית ראייתית לשר הביטחון, לשם הכרזה על ארגוני טרור והוצאת צווים לתפיסה של רכוש טרור

יעקב מרגי:  לצורך פעילות זו, יש חשיבות לכך שהמידע מהרשות יועבר באופן ישיר ולא דרך משטרת ישראל

יעקב מרגי:      אני חושב שאין יותר ברור מכך ואין יותר צורך מכך

יעקב מרגי:  התיקון המוצע בטיוטת החוק נדרש כהוראת קבע גם בימי שגרה לנוכח המצב הביטחוני השורר במדינה בימים אלה והפעילות המוגברת של ארגוני הטרור לגייס כספים להמשך הלחימה

יעקב מרגי:  נדרש לקדם את טיוטת החוק בדחיפות על מנת לייעל את שיתוף הפעולה בין הרשות למטה ללוחמה בטרור לצורך סיכול מימון טרור, זיהוי והפללה של גורמים המעורבים בכך

יעקב מרגי:       נוכח האמור לעיל, הממשלה תומכת בהצעת החוק, ומבקשת מחברי הכנסת להצביע בעד הצעת החוק

יעקב מרגי:  תודה

חנוך דב מילביצקי: תודה רבה

חנוך דב מילביצקי:  נעבור לדיון האישי

חנוך דב מילביצקי:  ראשונת הדוברים – חברת הכנסת מירב בן ארי

מירב בן ארי: תודה, אדוני היושב בראש

מירב בן ארי:  כנסת נכבדה, כי אין לנו אפשרות – השאילתות זה מצומצם, והדיונים המהירים מצומצמים – אני רוצה להגיד משהו על מה שקורה עם אשקלון

מירב בן ארי:  אני יודעת שכולכם יודעים שרוב תושבי אשקלון מתפנים והם נמצאים בבתי מלון

מירב בן ארי:  אתמול הייתי בכפר המכבייה, ויש בעיה אמיתית

מירב בן ארי:  מה עשתה הממשלה? הממשלה אמרה ישר: אפס עד ארבעה, זה תושבי העוטף – אפס עד ארבעה זה בקילומטרים – אנחנו נדאג להם, נשלם לבתי המלון; ואז הרחיבה את זה לארבעה עד שבעה ק"מ – גם נשלם; ואז קיבלה החלטה לתושבי אשקלון – תושבי אשקלון יקבלו את הכסף לתוך חשבון הבנק שלהם, משהו כמו 200 שקל למבוגר, 100 שקל לילד

מירב בן ארי:  קחו בחשבון שאם עושים משפחה כזאת עם שני הורים, שני ילדים, זה מגיע לסכום יפה

מירב בן ארי:      מה הבעיה, מיקי לוי? ואתה היית סגן שר האוצר – שהכסף הולך לחשבון הבנק, הוא לא הולך למלון

מירב בן ארי:  הוא לא הולך לא לכפר המכבייה ולא למקומות אחרים

מירב בן ארי:  ולכן בתי המלון אומרים – עכשיו ראיתי עוד פרסום, לפני דקה, על נשות שוטרים מאשקלון שנמצאות בתל אביב

מירב בן ארי:  כל המדינה זועקים "נשות שוטרים", אבל זה לא רק נשות השוטרים, אלו גם סתם תושבי אשקלון

מירב בן ארי:  ההחלטה הגרועה הזאת לתת את הכסף לחשבון הבנק ולא למלון – מה שקורה, אצל רוב התושבים זה פשוט נכנס לחשבון הבנק

מירב בן ארי:  אתמול הייתי בכפר המכבייה, והם אומרים: מירב, מצד אחד המדינה לא משתתפת, כי הם לא אפס עד שבעה; מצד שני האזרח אומר: אני צריך את זה, אני מפונה, אין לי בגדים, אין לי כלום

מירב בן ארי:  באמצע אנחנו נראה שהשבוע הרבה מתושבי אשקלון יצטרכו לחזור לבתים שלהם

מירב בן ארי:  והממשלה צריכה לקבל החלטה: או לתת את הכסף למלון, ואז זו החלטה כמו של השבעה ק"מ, או להפסיק, כי בסוף התושבים האלה חוזרים הביתה

מירב בן ארי:  הם חוזרים הביתה כי הם אומרים: אני צריך את הכסף, אני במצוקה

מירב בן ארי:  מצד שני, המלונות בסוף – לא נעים לומר – אין מי שמכסה את ההוצאות של המלון

מירב בן ארי:      אין לנו שאילתות, והדיונים המהירים הם קצרים

מירב בן ארי:  תנו אפשרות לתושבי אשקלון לקבל איזושהי הגנה, לא יודעת מה, בתוך בתי המלון

מירב בן ארי:  כי לצערי, אם לא, הם פשוט יצטרכו לחזור הביתה

מירב בן ארי:  תודה, אדוני

חנוך דב מילביצקי: תודה רבה

חנוך דב מילביצקי:  חבר הכנסת דן אילוז – לא נוכח; חבר הכנסת ווליד טאהא – לא נוכח; חבר הכנסת רון כץ – לא נוכח; חבר הכנסת יוסף עטאונה – לא נוכח

חנוך דב מילביצקי:  חבר הכנסת אחמד טיבי, בבקשה

אחמד טיבי: מכובדי היושב-ראש, אכן שוחחנו על ערך חיי אדם, בעיקר ילדים

אחמד טיבי:  התמונות הקשות קורעות את הלב

אחמד טיבי:  בכל פעם שאתה רואה ילד מרוטש, עם עפר, (אומר בערבית: מאובק,) או הסיפורים של אימא שלו עליו כשהוא היה ילד קטן – שמעתי סיפורים כאלה בבארי, שמעתי מחיים ילין, חברנו

אחמד טיבי:  ולכן האמירה שילד הוא ילד הוא ילד – אין יותר צודקת ממנה

אחמד טיבי:  ראיתי היום תמונה מעזה של אבא עם ארבעה ילדים – אחד פה, אחד פה, אחד פה, אחד פה

אחמד טיבי:  אחד כנראה – כולם מאובקים (אומר דברים בשפה הערבית: מאובקים, מההרס, מהבתים שהופצצו

אחמד טיבי:  זה הזמן לדבר ולא לשתוק

אחמד טיבי:  אנחנו שותקים כאשר הילדים ישנים

אחמד טיבי:  אנחנו לא נשתוק כאשר הורגים אותנו וטובחים בנו

אחמד טיבי: ) יש משפט באנגלית: אנחנו שקטים כשהילדים ישנים, אבל לא כשהילדים מתים

אחמד טיבי:      מי ייתן והמלחמה תסתיים, אבל אני בטוח שהכאב הוא אין-סופי, אין-סופי

אחמד טיבי:  זה גם תפקידו של העולם להוכיח את המשפט שאמרתי, ואני הולך לפיו תמיד, שההומניות היא לא סלקטיבית

אחמד טיבי:  אין חצי הומניות

אחמד טיבי:  (אומר דברים בשפה הערבית: האנושיות לא מתחלקת

אחמד טיבי:  בעיני הנשיא ביידן, נראה שהוא רואה בעין אחת

אחמד טיבי:  כאב הילדים הוא כאב הילדים

אחמד טיבי: )     

רון כץ: אחמד, אנחנו רוצים תרגום אחר כך

אחמד טיבי: אני מתרגם כל משפט שאני אומר

אחמד טיבי:  נכנסת באיחור

אחמד טיבי:  אפילו גלעד הבין הכול

אחמד טיבי:  כי היה לי ויכוח עם מירב בחוץ

אחמד טיבי:  אני מקווה שהסיפורים הטראומטיים האלה לא יכו חזק בנפש, למרות שהכאב הוא בלתי סופי

אחמד טיבי:  צריך להביט אל האנשים האלה בגובה העיניים ולהביע הערכה על זה שהם עדיין מחזיקים מעמד

אחמד טיבי:  אבל אין יותר קשה מאשר ילד מאובק, (אומר בערבית: מאובק,) שמביט אל השמיים וחושב שאין צדק, (אומר בערבית: מביט אל השמיים, ואין לו צדק

אחמד טיבי: )     

חנוך דב מילביצקי: תודה רבה

חנוך דב מילביצקי:  חבר הכנסת גלעד קריב

גלעד קריב: אדוני היושב-ראש, כנסת נכבדה, אני מבקש להמשיך את דבריו של חבר הכנסת ולדימיר בליאק, שדיבר לפני ההצבעה הקודמת

גלעד קריב:  בימים האחרונים מגיעים אל מנהלי בתי ספר ממלכתיים ברחבי הארץ מכתבים ממשרד החינוך שמודיעים על הקפאת תקציבים לתוכניות שונות

גלעד קריב:  אני למשל קיבלתי דוגמה למכתב כזה שבו מודיע משרד החינוך למנהל בית ספר על הקפאת התקציבים למסלול הכיתות של המחוננים בבית הספר, ואני יודע שמכתבים דומים ניתנו ביחס לתקציבי פעילות אחרים

גלעד קריב:       ברגע שראיתי את דוגמת המכתב, חשבתי שמן הראוי שנקבל פירוט משר החינוך או מהשר הנוסף במשרד החינוך  – הרי יש לנו שניים – אילו תקציבים של משרד החינוך הוקפאו

גלעד קריב:  הגשתי בעניין הזה שאילתה דחופה

גלעד קריב:  השאילתה לא אושרה על ידי יושב-ראש הבית, למרות שהתקנון מאפשר אישור ארבע שאילתות דחופות בשבוע, ובשבוע הזה – שבוע שלא עמוס בחקיקה, לא עמוס בדיונים – אושרה רק שאילתה דחופה אחת

גלעד קריב:  אני מבקש לשאול אותך, אדוני היושב-ראש, לשאול את אדוני השר: האם ההורים במדינת ישראל, ששולחים את ילדיהם לבתי ספר, לא זכאים לקבל תמונת מצב מלאה לגבי הקפאת הכספים במערכת החינוך?     האם מה שעומד מאחורי העובדה שהשאילתה הזו לא אושרה הוא העובדה שבשעה שמקפיאים את התקציבים לאין-ספור תוכניות, את אותם כספים קואליציוניים שכבר אושרו בוועדת הכספים בהיקפים של מיליארדים למשרד החינוך – את הכספים הללו אף אחד לא מקפיא? האם ייתכן שמוקפאים תקציבים לתוכניות בבתי ספר ממלכתיים בשעה שבבתי ספר בבעלות הרשתות החרדיות לא מוקפאים התקציבים שאושרו בוועדת הכספים? האם זה לא חלק מחובת הפיקוח הפרלמנטרי של הבית הזה? האם אנחנו לא צריכים לדעת מה נעשה בימים אלו עם מיליארדים שהועברו בהסכמים הקואליציוניים שכבר הגיעו למשרד החינוך? זה לא חלק מתפקידי הבית הזה בזמן לחימה, כאשר אין תקציבים לשירות פסיכולוגי חינוכי ולתגבור שלו, כאשר יש מחסור אדיר במורים ובכיתות, כאשר משרד החינוך לא מצליח לאסוף את עצמו ולהתארגן על פעילות חינוכית סדירה במהלך ימי המלחמה? הכתם הזה מונח לא רק לפתחו של משרד החינוך, אלא, לצערי, גם לפתחו של הבית הזה

גלעד קריב:  וידעו אזרחי ישראל שהשבוע הזה כנסת ישראל מועלת בתפקידה כמפקחת על פעילות משרדי הממשלה

גלעד קריב:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת עמית הלוי – אינו נוכח; חברת הכנסת טלי גוטליב – אינה נוכחת; חבר הכנסת יצחק פינדרוס – אינו נוכח

חנוך דב מילביצקי:  חבר הכנסת עידן רול

עידן רול:  תודה רבה, אדוני היושב-ראש

עידן רול:  כנסת נכבדה, כולנו, ובפרט הממשלה, חייבים להתחיל לעסוק ביום שאחרי

עידן רול:  אני יודע שכולנו עוסקים ביום-יום

עידן רול:  אני חבר ועדת חוץ וביטחון, ואנחנו עוסקים מסביב לשעון בלחימה השוטפת

עידן רול:  אבל כאשר המטרה המוצהרת של המלחמה היא חיסול חמאס, לרבות יכולותיו השלטוניות, ברור שחייבים לעסוק, כבר לפני שבועיים, בסוגיית היום שאחרי

עידן רול:  מבלי שנעסוק במי ישלוט ברצועה לאחר שנחסל את חמאס, לא נוכל לסיים את המלחמה הזו לפי מטרותיה המוצהרות

עידן רול:      יש משהו שחשוב לשקף פה לציבור – סוג של החמצה שלנו לאורך שנים רבות

עידן רול:  אנחנו יצאנו מעזה ב-2005, אבל מאז סיפרנו לקהילה הבין-לאומית סוג של סיפור כפול, סיפור שיש בו סתירה פנימית: מצד אחד ביצענו את ההתנתקות

עידן רול:  לא היו יותר אזרחים או חיילים כדרך קבע ברצועת עזה מאז 2005; מצד שני המשכנו לאורך השנים לחלק היתרי עבודה, להכניס עזתים לבתי החולים בישראל לצורך טיפולים רפואיים, ולמעשה אמרנו לעולם: יצאנו מרצועת עזה, אבל אנחנו עדיין יכולים לדאוג לדברים

עידן רול:  אנחנו עדיין, כביכול, יכולים – אולי אפילו אמורים – להשפיע על המצב ההומניטרי

עידן רול:  וזו בעיה מאוד גדולה שיצרנו לעצמנו

עידן רול:  כי גם ככה לעולם קשה לקבל שהנרטיב הוא מאוד פשוט: יש פה מדינה שוחרת שלום אל מול טרור

עידן רול:  אז במקום לטפל בבעיה היינו צריכים להגיד בכל פעם: מצטערים, לא קשור אלינו

עידן רול:  זו לא הבעיה שלנו

עידן רול:  במשך שנים העברנו מסר כפול לעולם, ועכשיו זו החובה שלנו להפסיק

עידן רול:  למה? כי זה הכרח כדי לפצח את סוגיית היום שאחרי

עידן רול:       לפני שעוד נדון באלטרנטיבות, באפשרויות – אני לא אספיק לדבר על זה היום – לפני שנדון במי ישלוט ברצועה, קודם כול צריך להסביר לעולם שהמשחק השתנה, שהתקליט לא יחזור באותה צורה

עידן רול:  אלה לא עוד מלחמה או סבב לחימה בעזה או מבצע שלאחריו יזרימו כסף וינסו לשקם את הרצועה, ודה פקטו הכסף יגיע לשיקום תשתיות הטרור של חמאס

עידן רול:  העולם צריך להירתם כבר אתמול לזה שחמאס לא ישלוט יותר ברצועה

עידן רול:  ובשביל זה אנחנו צריכים להבהיר לעולם שאנחנו סיימנו, שלמעשה סיימנו ב-2005, שאנחנו לא נכניס יותר אף עזתי בשום סיטואציה לישראל – לא לעבוד, לא לבתי חולים – נגמר, נתק מוחלט

עידן רול:  זה הבסיס להבנה שהמציאות משתנה

עידן רול:       והדבר השני הוא להגיד לעולם: אנחנו צריכים אתכם, אתם חלק מהפתרון

עידן רול:  אתם לא בפריפריה של הפתרון, אתם לא יכולים לעזור לפתרון – הקהילה הבין-לאומית, מדינות ערב המתונות, הסכמי אברהם – כולם חלק מהפתרון של היום שאחרי, כי בעיית הטרור היא לא בעיה ישראלית, היא בעיה של העולם המערבי

עידן רול:  ואנחנו עושים את המלחמה הזו כדי להגן על אזרחינו, אבל אנחנו גם מונעים ממנה מלהפוך לבעיה של מדינות אחרות בגבולות שלהן

עידן רול:  תודה רבה

חנוך דב מילביצקי:  תודה רבה

חנוך דב מילביצקי:  חבר הכנסת רון כץ

רון כץ:  תודה רבה, אדוני

רון כץ:  כנסת נכבדה, אני רוצה לשתף אתכם קצת בעדויות שיצא לי לפגוש לאחרונה, גם מהמשפחות הגיבורות ששרדו את התופת ביישובי עוטף ישראל, ממשפחות החטופים, ולצערי, מביקור של הרבה מאוד פצועים ומהניסיון של כולנו לעטוף אותם

רון כץ:  הרבה מהם ביקשו שאני אגיע לפה ואני דווקא אדבר על הגבורה הגדולה שהייתה שם, על הרוח הישראלית שהתחברה בכל הכוח בשבועות האחרונים, על האחדות האמיתית של עם ישראל, שאי-אפשר לנצח אותה

רון כץ:       מה שקורה עכשיו בעם הוא כוח שאי-אפשר לעצור

רון כץ:  העטיפה המדהימה הזו של העורף האזרחי של "כולם ביחד את לוחמי צה"ל" תבטיח את הניצחון

רון כץ:  אבל החובה שלנו פה, מהבית הזה, היא לדאוג לפיצוי מלא לאותם אנשים

רון כץ:  דווקא בפן הזה, שאם לא שואלים אותם, הם אפילו לא מעלים אותו, שם אנחנו צריכים לעשות הרבה יותר

רון כץ:  שם, לצערי, משרדי הממשלה עדיין לא נכנסו לגמרי לאירוע

רון כץ:  שם אנחנו עדיין פוגשים משפחות ששרדו את התופת והתפנו לכל מיני מקומות, אבל עדיין לא מצליחות לקבל את הטיפול הנכון שהן זקוקות לו באופן מיידי

רון כץ:  אנחנו פוגשים פצועים שעדיין אומרים לי שמשרדי הממשלה לא סגרו מעגל מולם כמו שצריך, מול הרבה מאוד פרמטרים שהם צריכים

רון כץ:  ולמרות שהוקם חמ"ל של חברי הכנסת, אנחנו מנסים לתת את המענה בצורה הטובה ביותר – עדיין אנחנו לא יכולים להחליף את משרדי הממשלה, ואנחנו לא יכולים להחליף את המעטפת שהם זקוקים לה

רון כץ:       ואני אומר מפה, אני קודם כול רוצה לשבח את משרדי הממשלה שהתעוררו מהר ועבדו קשה

רון כץ:  אבל זה עדיין לא מספיק

רון כץ:  צריך להתגייס לזה

רון כץ:  אני חושב שכל אחד מחברי הממשלה צריך להסתכל על עצמו ולשאול את עצמו איך הוא יכול לעזור ולתת יותר בשעה הקשה הזו

רון כץ:  וכן, אני גם אומר: מי שמרגיש ויודע – ומי שיודע, יודע – שהמשרד שלו לא רלוונטי כרגע, זו תהיה גדולה להפנות את הכספים הללו לטובת אותם האנשים

רון כץ:  תודה רבה

חנוך דב מילביצקי:  תודה רבה

חנוך דב מילביצקי:  חבר הכנסת חמד עמאר – אינו נוכח; חברת הכנסת עאידה תומא סלימאן – אינה נוכחת; חברת הכנסת מירב כהן – אינה נוכחת; חבר הכנסת יאסר חוג'יראת – אינו נוכח; חבר הכנסת איימן עודה – אינו נוכח; חבר הכנסת אבי מעוז – אינו נוכח; חבר הכנסת ולדימיר בליאק – אינו נוכח; חבר הכנסת אריאל קלנר – אינו נוכח; חבר הכנסת עודד פורר – אינו נוכח; חבר הכנסת מאיר כהן – אינו נוכח; חברת הכנסת מיכל מרים וולדיגר – אינה נוכחת; חבר הכנסת אלמוג כהן – אינו נוכח

חנוך דב מילביצקי:  חברת הכנסת נעמה לזימי, בבקשה

נעמה לזימי: כנסת נכבדה, אני רוצה לדבר על החוסן החברתי, שהוא מה שצריך להחזיק אותנו בימים הללו, בטח למערכה הארוכה

נעמה לזימי:  הרי אין עוררין שחייבים להשקיע בביטחון, בחיילים שלנו, בחיילי המילואים

נעמה לזימי:  זה מה שעשיתי בשירות הצבאי שלי – הייתי קצינת קישור במשרד הביטחון ואחר כך שלישה גדודית בפיקוד העורף

נעמה לזימי:  באמת יודעת ומעריכה ומוקירה, אבל המדינה גם עומדת על הסולידריות והערבות ההדדי

נעמה לזימי:  ואני רוצה לומר לכם - - -     

חנוך דב מילביצקי: רק רגע, נעמה

חנוך דב מילביצקי:  חברי הכנסת, אנא מכם

חנוך דב מילביצקי:  שלום, אדוני השר

חנוך דב מילביצקי:  בבקשה

נעמה לזימי: אני רוצה לומר לכם שכשהמדינה קרסה, הישראלים התגלו, והישראלים הם אלה שיבנו בחזרה את ישראל

נעמה לזימי:  אבל זה לא מספיק, זו נחמה קטנה, כי המדינה היא הכתפיים הרחבות בשביל להחזיק אותנו כחברה

נעמה לזימי:  האסון הנורא הזה גילם לנו באופן כואב ועמוק את שקיעת המערכות – את ייבוש המערכות החברתיות, המערכות החיוניות, את אי-מימוש אף דוח מבקר, את שחיקת התקציב, את כל אותם עוגנים שמחזיקים אותנו כחברה ואומה

נעמה לזימי:       אני לא אדבר עכשיו רק על הריקבון, המינויים הפוליטיים והמקורבים והג'ובים ומה שגרם לשקיעת המערכת מבפנים

נעמה לזימי:  אני אדבר על התיקון; אני אדבר על מה שצריך לעשות

נעמה לזימי:  זה קודם כול להפנים שלמדינת ישראל אין את הפריבילגיה להיות מדינה בלי ערבות הדדית בין המדינה לאזרחיה

נעמה לזימי:  אין את הפריבילגיה, אין לה את הלוקסוס הזה

נעמה לזימי:  היא חייבת להיות מדינה שבה שירותי הרווחה, הבריאות, החינוך, התשתיות, הם עוגן ממשי שקיים, מתפקד, יעיל, מתוקצב

נעמה לזימי:       בשבוע שעבר היינו בדיון עם שר הבריאות – הוא פה – על מערך בריאות הנפש

נעמה לזימי:  אמרת שם דברים חשובים, אמרתי את זה גם בוועדת הכספים; רק צריך לממש, רק צריך שיקרה

נעמה לזימי:  מערך בריאות הנפש קרס, והרי אנחנו – הפעילים החברתיים, מי שמעורים – הרי אנחנו צועקים את זה המון המון שנים

נעמה לזימי:  אנחנו יודעים שזה ככה

נעמה לזימי:  אנחנו יודעים שבפריפריה, כדי להשיג פסיכולוג צריך להמתין שנתיים

נעמה לזימי:  אנחנו יודעות את זה, אבל עכשיו מדינה שלמה בטראומה, טראומה של מעגלים שונים, ולא השקענו בזמן באותן מערכות שאמורות להיות מועתקות בחירום, לתפקד ולממש את צוואתן

נעמה לזימי:       אבל אם אנחנו לא נתעורר פה, לא רק על המודיעין ועל הצבא ועל המנהיגים הכושלים ועל כל הדרגים שפישלו – אם אנחנו לא נתעורר על המערכות שהן העוגן שלנו, זה יהיה המחדל הבא

נעמה לזימי:  זה המחדל הבא

נעמה לזימי:       אנחנו חייבים לשקם את כל מה שברור לכולנו שהמדינה היא שצריכה לתת

נעמה לזימי:  האם נשמע למישהו הגיוני שתרומות יכסו שיכון של ניצולים במלונות? האם נשמע למישהו הגיוני שתרומות יכסו את המיגון של החיילים שלנו כדי שלא ייטבחו שם בעזה? האם נשמע למישהו הגיוני שכשאני מדברת עם משפחות חטופים במוצ"ש בהפגנה – אני מבינה שהם מטופלים, היית שם, רון

רון כץ: אני בדיוק אומר לשר הבריאות

נעמה לזימי: אני מבינה שהם מטופלים מכספם, כי אף אחד לא ניגש אליהם, כי אף אחד לא שאל אותם: אתם צריכים סיוע נפשי עכשיו, כשהעולם התמוטט עליכם? כשבני משפחה שלכם נרצחו וחלקם נחטפו וחלקם נעדרים? מישהו פנה?      זאת קריסה שהיא אובדן מוסר וערכים של מדינה ואומה, ואת זה אנחנו חייבות וחייבים לתקן בכל המערכות

נעמה לזימי:  היית שם איתי, שמעת את זה

נעמה לזימי:  תודה רבה

חנוך דב מילביצקי: תודה רבה, חברת הכנסת לזימי

נעמה לזימי: רגע, אני רוצה לסיים

נעמה לזימי:  אני רוצה לסיים במשהו אופטימי קצר, בשיר של איריס אליה כהן: מזה שבועות אני מדממת שירים / אני קוראת לקובץ "יגון" / מוחקת / קוראת לו "אוקטובר" / משנה ל"שבעה" / מחליפה ל"תהום" / משנה: "תהומות" / קוראת לו "כִּשְׁאוֹל" / קוראת לו "תִּקְוָה" / מורה למחשב שיזכֹּר / הוא עונה לי "שומר את תקווה"

נעמה לזימי:  תודה, חברים

חנוך דב מילביצקי: תודה רבה

חנוך דב מילביצקי:  חבר הכנסת מאיר כהן, בבקשה

חנוך דב מילביצקי:  אחריו – חבר הכנסת מיקי לוי

רון כץ: אני רק פותח סוגריים קטנים, דיברתי עם שר הבריאות, והוא הולך לבדוק את זה עכשיו עם מנכ"ל משרד הבריאות, להפנות פסיכולוגים

מאיר כהן: אדוני היושב-ראש – נעמה לזימי, אני לא רוצה לקרוא משיר משהו אופטימי, לא לקרוא משיר, אלא להגיד: עם ישראל חי, אנחנו ננצח

מאיר כהן:  אנחנו ננצח ננצח ננצח, ובמדינה הזאת נתקן את מה שצריך לתקן, בעזרת השם, והיא תמשיך להיות אור לגויים

נעמה לזימי: כל מילה

מאיר כהן: אדוני היושב-ראש, ברשותך, אני רוצה לדבר על שר הבריאות, שנמצא כאן

מאיר כהן:  אני רואה שהוא יצא, הוא נמצא כאן, אז אני מבקש ממך, אדוני שר הבריאות, בנושא של בריאות הנפש, במקומות האלה שצריכים – כמו בחוות רונית, אנחנו כבר מחר נבקר עם המנכ"ל שלך, כדי לעשות העברת מקל מסודרת, שאתה תומך בה, תומך גדול, ואני שומע אותך מדבר

מאיר כהן:  תודה רבה לך

מאיר כהן:       תראה, אדוני היושב-ראש, באירועים הנוראיים האלה, אנחנו שוכחים את ראשי הערים

מאיר כהן:  אני פונה לשרים מסוימים ואומר להם, ביני לבינם: ראשי הערים והשלטון המקומי במדינה הזו הם הזרוע הביצועית של כל דבר

מאיר כהן:  כל מה שצריך לתת להם, אדוני היושב-ראש, כל מה שצריך לתת להם זה אמצעים ותקציבים, והם יודעים לנהל את המדינה הזאת

מאיר כהן:  וכשאני פוגש ראשי ערים מהדרום ומהצפון, ואני שומע אותם זועקים לשמיים, ויש להם מערכות ויש להם אנשים מצוינים, שיש להם כל כך הרבה ניסיון, ושוחקים אותם בגלגלי הבירוקרטיה

מאיר כהן:       אני אומר לכם שצריך לבוא לראשי הערים, להפסיק את הביורוקרטיה ולתת להם כסף ולהגיד להם: הינה התקציב שלכם, גדול ככל שיהיה

מאיר כהן:  תפעילו את המערכות שלכם

מאיר כהן:  כל ראש עיר שיש אצלו מפונים וכל ראש מועצה יודע מה לעשות עם עוד 1,000 ילדים, אבל תאפשרו לו

מאיר כהן:  תאפשרו להם ואל תפריעו להם

מאיר כהן:  אל תפריעו להם

מאיר כהן:       ביקשתי לקחת ראשי ערים שיש אצלם מפונים, לתת להם תקציב ולהגיד להם: תגייסו מורים פנסיונרים, תקטינו את הכיתות

מאיר כהן:  אני נמצא במעלה החמישה

מאיר כהן:  יושבת קבוצה של הורים שעברו את הטראומה הגדולה בנתיב העשרה, יושבים סביב שולחן ומנסים לטכס עצה, ואני שואל אותם: מה הציעו לכם? אמרו לנו שיביאו יבילים ואמרו שיעשו את זה ואמרו שיעשו את זה

מאיר כהן:  אתה מסתכל על האנשים האלה ואתה אומר: מאיפה יש להם כוח לשבת ולטפל בחינוך של הילדים שלהם? שם, סביב השולחן הזה, הייתי רוצה לראות את כל אנשי משרד החינוך

מאיר כהן:        ולכן אני פונה לשר החינוך

מאיר כהן:  היות שזה הדבר שממנו באתי, מהמערכת הזאת, לך לראשי הערים, לך לראשי אגפי החינוך

מאיר כהן:  אל תבלום אותם

מאיר כהן:  אל תכניס אותם למערכת שלמה של פקידות שמתישה אותם

מאיר כהן:  תנו להם תקציב, הם יודעים מה לעשות

מאיר כהן:  האמינו לי, הייתי שם

מאיר כהן:  יש במדינת ישראל מרכז שלטון מקומי למופת, יש ראשי ערים למופת

מאיר כהן:  אל תטילו בהם דופי

מאיר כהן:  תנו להם תקציבים, הם יודעים לעבוד

מאיר כהן:  זהו

מאיר כהן:  תודה רבה, אדוני

חנוך דב מילביצקי: תודה רבה

חנוך דב מילביצקי:  חבר הכנסת מיקי לוי

חנוך דב מילביצקי:  אחר כך – חברת הכנסת מירב כהן, ואחרי זה תהיה הצבעה

מיקי לוי: אדוני היושב בראש, נדהמתי הבוקר לקבל טלפונים שאמרו לי: מה, אתה רק הולך למשפחות כדי לנחם? ערוץ 12, תתאזנו, זה פשוט לא יפה, אתם עושים עוול לח"כים שעובדים פה

מיקי לוי:  הבוקר התפרסמה הודעה, אבל אתמול השתתפתי בהלווייתה של שיראל חיים פור, תצפיתנית שגופתה זוהתה

מיקי לוי:       הסבא שקונן על נכדתו גרם לכולם לפרוץ בבכי

מיקי לוי:  כל כך צעירה, בת יחידה בין שלושה בנים

מיקי לוי:  בצוהריים אתמול ביקרתי את משפחתו של אלקנה בוחבוט ממבשרת, שנחטף מאותה מסיבה ארורה

מיקי לוי:  הורים אובדי עצות מבקשים אוזן קשבת וכתף לתמוך בה

מיקי לוי:  בשבוע שעבר, סוף השבוע, השתתפתי בהלוויה של יהב וינר, במאי וקולנוען שבגבורה עילאית נלחם במחבלים שפרצו לדירה, ואפשר לרעייתו יחד עם בתו בת החודש למלט את עצמה דרך החלון

מיקי לוי:  תושבי כפר עזה – ביקרתי לניחום אבלים אצל משפחת ברדיצ'בסקי, ההורים של הדר ואיתי

מיקי לוי:  שתי המשפחות יושבות שבעה בדירות נפרדות, כי הקהל הגדול מגיע, וככה הם בחרו לשבת

מיקי לוי:  אחרי שמדברים, הדר ואיתי הם שני הורים שנרצחו בסלון ביתם, והכניסו לממ"ד את התאומים בני עשרת החודשים, כדי שיינצלו

מיקי לוי:  אכן התאומים ניצלו אחרי 13 שעות של שהייה בממ"ד

מיקי לוי:  נשמע בכי שלהם, ונדמה לי שכוח של גולני הסתער והצליח להוציא אותם אחרי ניסיון שלישי

מיקי לוי:       כשאני יושב עם ההורים, לפתע הוכנסו לחדר התאומים - -     

חנוך דב מילביצקי: מנהלות הסיעה, חבר הכנסת טייב, אנא

מיקי לוי: - - צוחקים, צוהלים, לא יודעים בדיוק מה מצפה להם, מה עבר עליהם

מיקי לוי:  כשהתאומים מושיטים ידיים לשמיים, בעיני רוחי נראה: תוציאו אותנו, הצילו אותנו

מיקי לוי:  שם נשברתי ועזבתי את הדירה

מיקי לוי:  מאז אני חווה סיוטים, ואני אדם שראה הרבה בחיים שלו

מיקי לוי:  זוג תאומים שההורים שלו נרצחו

מיקי לוי:  ערוץ 12, תתעוררו

מיקי לוי:  תודה

חנוך דב מילביצקי: תודה על הדברים האלה, חבר הכנסת מיקי לוי

חנוך דב מילביצקי:  חברת הכנסת כהן, בבקשה

מירב כהן: כנסת נכבדה, חשוב לי לנצל את הבמה החשובה הזו כדי להעביר מסר: עם ישראל דורש שיעשו הכול כדי להחזיר את החטופים ואת החטופות

מירב כהן:  אנחנו הפקרנו את האנשים האלה

מירב כהן: , היה פה מחדל נורא, וכל האתוס שעליו מושתתת המדינה שלנו הוא בעצם הרעיון שיהודים יהיו מוגנים במדינה שלהם

מירב כהן:  נעשה הכול כדי להגן עליהם, ואם אנחנו לא נעשה את זה, האתוס שעליו מושתתת כל החברה שלנו פשוט יתפורר

מירב כהן:       עכשיו אומרים לי: אם נעשה עסקה, זה יפגע בכוח ההרתעה של מדינת ישראל

מירב כהן:  ואני אומרת: סליחה, היו לנו הרבה שנים לחזק את כוח ההרתעה של מדינת ישראל

מירב כהן:  אם רצינו שיהיה כוח הרתעה למדינת ישראל, אולי לא היה נכון לשבת בשקט אחרי כל בלון תבערה או אחרי שמחוררים את הגדר; אולי אם היינו רוצים לחזק את כוח ההרתעה, היינו צריכים לזכור את זה כשהעברנו מזומנים לחמאס במזוודות בכל חודש, 40-30 מיליון דולר – זה פוגע בכוח ההרתעה של מדינת ישראל

מירב כהן:  אל תיזכרו בלבנות את כוח ההרתעה של מדינת ישראל על הגב של ילד בן עשרה חודשים או על הגב של ילדה בת שלוש או על הסבים והסבתות שלנו שנמצאים שם

מירב כהן:  מה הם אשמים שלא ביססנו עד היום את כוח ההרתעה של מדינת ישראל? זה לא הזמן להיזכר בזה; עכשיו הזמן להביא אותם הביתה

מירב כהן:      ועוד מילה אחת על היחס של הממשלה למשפחות החטופים והחטופות: אני רוצה לתאר לכם סיטואציה שבאמת קרתה

מירב כהן:  אני יושבת עם משפחה שהילדה שלה חטופה, חלק מבני המשפחה נרצחו, והילדה נמצאת בעזה

מירב כהן:  מתפרסמת רשימה שהממשלה הפיצה עם כל החטופים והחטופות, והשם שלה לא מופיע

מירב כהן:  השם שלה לא שם

מירב כהן:  המשפחה לא יודעת מה לעשות, איפה היא

מירב כהן:  למה היא לא כתובה? אנחנו מתקשרים, מבררים – נפלה טעות, הוסיפו את שמה לאחר מכן

מירב כהן:  הסיפור הזה ממחיש את היחס שמקבלות המשפחות

מירב כהן:  טעויות כאלה לא יכולות לקרות

מירב כהן:  תנו למשפחה את התחושה שאתם עושים הכול, אבל הכול, בשיא המקצועיות כדי להחזיר את בני משפחתה לישראל

מירב כהן:  זה המינימום, המינימום שאנחנו חייבים להם

מירב כהן:  תודה

חנוך דב מילביצקי: תודה רבה

חנוך דב מילביצקי:  השר אוריאל בוסו, בבקשה

הבריאות אוריאל בוסו: טוב, אדוני היושב-ראש, מכובדיי חבריי חברי הכנסת, חבר הכנסת רון כץ דיבר איתי לאחר מפגש שלו עם המשפחות החטופות, וכבר נכנסתי לכאן על הדרך ושמעתי את הנושא של בריאות הנפש, את חברת הכנסת לזימי שדיברה

הבריאות אוריאל בוסו:  כרגע אני חוזר מישיבת ממשלה, ומחר יש גם קבינט חברתי-כלכלי

הבריאות אוריאל בוסו:      נגעתם בנקודה מאוד מאוד כואבת של מערכת הבריאות במדינת ישראל, מערכת בריאות הנפש, בשגרה אני מתכוון, שנמצאת בחסר עצום בכל הפרמטרים – תקציבי, כוח אדם, הכשרות

הבריאות אוריאל בוסו:  בסוף זה נופל גם על הקופות ועל מערכת הבריאות בכלל, בתי חולים

הבריאות אוריאל בוסו:  ועכשיו המלחמה הזו הכניסה אותנו למערכת – כשאנחנו אחד משלושת העוגנים שמערכת הבריאות מדברת עליה, גם כן כהצגה תקציבית וכאירוע אמיתי – נושא בריאות הנפש

הבריאות אוריאל בוסו:  האירוע הכי גדול אי פעם שאנחנו נמצאים בו – לא צריך להיות תושב כפר עזה, לא צריך להיות תושב קיבוץ בארי, אתה יכול להיות תושב אשדוד ואשקלון ושדרות ואופקים ולהיות בחרדות עצומות; המעגל הקהילתי הסובב

הבריאות אוריאל בוסו:  לכו תסתכלו על הפצועים שנמצאים בבתי החולים

הבריאות אוריאל בוסו:  ביקרתי עשרות ומאות בכל בתי החולים

הבריאות אוריאל בוסו:  על כל חייל, על כל פצוע עומד פסיכיאטר, פסיכיאטרית, תומך נפש, עובדים סוציאליים, המשפחות שדיברתם עליהן

הבריאות אוריאל בוסו:       אנחנו מכינים תוכנית, והיא תעלה מיליארדים בסופו של דבר

הבריאות אוריאל בוסו:  אנחנו מציגים את זה לאוצר, אבל אנחנו צריכים כרגע – אנחנו מציגים תוכנית עכשווית של הרבה הרבה כסף, עם הרבה תוכניות

הבריאות אוריאל בוסו:  ואתם שואלים: אוקיי, כסף אתה מביא, אבל מאיפה תביא כוח אדם? כרגע האגף לבריאות הנפש של משרד הבריאות הכין תוכנית להכניס למעגל של שירות בריאות הנפש הפסיכולוגי, הפסיכיאטרי, אנשי מקצוע נוספים, ותואר ראשון, הכשרות מסוימות – כל רופאי המשפחה יעברו הכשרה מסוימת, רופאי ילדים, כל מעגל שני ושלישי

הבריאות אוריאל בוסו:  וגם כן אם אתה לא הולך למרפאה, יזוהה הנושא אצלך, והנקודה העיקרית שחבר הכנסת רון כץ נגע בה – אנחנו צריכים ליזום נגיעה באנשים הללו, אותם מתנדבי זק"א שהודענו שניקח עליהם אחריות לתמיכה נפשית, שראו את המראות האיומים, אותם מאות אנשים שהיו במחנה שורה, מתנדבי איחוד הצלה ושאר המתנדבים בארגונים שנגעו במראות ובדברים הכי קשים

הבריאות אוריאל בוסו:       ביקרתי בבית חולים השבוע את דובר זק"א, אחד המפקדים, מוטי בוקצ'ין, שהתמוטט אחרי שהוא כבר שבועיים וחצי-שלושה בקיבוצים

הבריאות אוריאל בוסו:  הוא אמר לי: לאחר אסון מירון חשבתי שראיתי את סוף העולם, אבל זה אפס קצהו של מה שראיתי – והוא התמוטט

הבריאות אוריאל בוסו:  וכן אתמול ביקרתי בתל השומר את הקצינה, קצינת מודיעין סיוון, רב-סרן שהגיעה לבית חולים לאחר הודעה אחרי הודעה אחרי הודעה למשפחות

הבריאות אוריאל בוסו:  הלב שלה קרס והיא ניצלה

הבריאות אוריאל בוסו:  היא עברה דום לב, אירוע לבבי מאוד חריף, והיא ניצלה

הבריאות אוריאל בוסו:  בסוף יש גבול לקיבולת הלב

הבריאות אוריאל בוסו:  זאת אומרת - - -     

מאיר כהן: האם בכל נושא בריאות הנפש, האם הקופות התאחדו לכדי - - -     

הבריאות אוריאל בוסו: חד וחלק

הבריאות אוריאל בוסו:  זאת בדיוק הנקודה

הבריאות אוריאל בוסו:  המערכת תתכלל את הנושא, כולל משרד הרווחה – ונמצא פה השר מרגי – כולל פיקוד העורף, משרד החינוך

הבריאות אוריאל בוסו:  יהיה אירוע אחד מתכלל, וזאת המטרה, שלא אחד יקבל 12 טיפולים ואחד לא יקבל שום דבר

הבריאות אוריאל בוסו:       כמו שהעיר לי רון כץ, אז אני אומר לך משהו

הבריאות אוריאל בוסו:  כבר לפני שבוע וחצי, שבועיים, פנינו אנחנו אקטיבית לממונה על החטופים גל הירש וביקשנו ממנו את הרשימה, שאנחנו ניזום הגעה

הבריאות אוריאל בוסו:  מאחר שמדובר בעניין יותר פרוצדורלי – יש פה אנשי צבא שיודעים – עם מודיע הנפגעים, ביקשו שזה יהיה מתוכלל איתם, אבל אני מודיע לך, לאור הדברים שעלו פה הערב, דיברתי כרגע עם מנכ"ל המשרד משה בר סימן טוב

הבריאות אוריאל בוסו:  אני פיזית ומשה נגיע עם ראש אגף בריאות הנפש למטה משפחות החטופים, אנחנו נבקש מהם את הרשימה, ניזום מגע ופנייה אישית אנחנו למשפחה-משפחה, למעגל הראשון, למעגל השני, וזו המטרה, בשביל שנוכל לצאת מזה הכי טוב

גלעד קריב: מה קורה עם ניצולי המסיבה?     

הבריאות אוריאל בוסו: כולם

הבריאות אוריאל בוסו:  כולם

הבריאות אוריאל בוסו:  בחוות רונית דיברתי עם מי שמפעילה שם את העסק, עבודה נפלאה של 2,000 - - -     

מאיר כהן: - - - יש עבודה - - -     

חנוך דב מילביצקי: חברים, אנא, בואו

הבריאות אוריאל בוסו: אני אסיים

הבריאות אוריאל בוסו:  גם שם יצרנו, והשבוע מתעתד לבוא – שלחתי לשם צוות

הבריאות אוריאל בוסו:  יגיע לשם גם מנכ"ל המשרד להגיד לה

הבריאות אוריאל בוסו:  מעבר למתנדבים יזמנו גם כן - - -     

חנוך דב מילביצקי: שימו לב

חנוך דב מילביצקי:  יתבצע תרגיל

חנוך דב מילביצקי:  בהישמע אזעקה, לדעת, זה רק תרגיל

חנוך דב מילביצקי:  לא להתייחס

חנוך דב מילביצקי:  מי שמשתתף, לא להתייחס

הבריאות אוריאל בוסו: יזמנו אנחנו קול קורא לכל המתנדבים שנמצאים בשטח, שימלאו ושגם יקבלו כסף על מה שעשו, כחלק מהרצון גם כן להכניס חזרה למעגל

הבריאות אוריאל בוסו:  מי שמקבל 400 שקל בפרטי לא יעבור ל-200 שקל בציבורי

הבריאות אוריאל בוסו:  זה לא יהיה

הבריאות אוריאל בוסו:  זה חלק מתוכנית העבודה

הבריאות אוריאל בוסו:  צריך לשלם, להשאיר את אנשי המקצוע במערכת הציבורית ולתת מענה לכולם, ולוואי ונצליח כולם לעבור את האירוע הקשה הזה ביחד

הבריאות אוריאל בוסו:  תודה רבה, אדוני היושב-ראש

חנוך דב מילביצקי: תודה רבה

טלי גוטליב: כל הכבוד לצה"ל - - -     

חנוך דב מילביצקי: חברי הכנסת, נעבור להצבעה על הצעת חוק איסור הלבנת הון (העברת מידע למטה הלאומי ללוחמה כלכלית בטרור), התשפ"ד–2023, בקריאה ראשונה

חנוך דב מילביצקי:  ההצבעה תהיה אלקטרונית

חנוך דב מילביצקי:  נא לשבת

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 17 

חנוך דב מילביצקי: נמנעים – אין 

חנוך דב מילביצקי: 17 בעד, שני מתנגדים, אין נמנעים

חנוך דב מילביצקי:  אני קובע כי הצעת חוק איסור הלבנת הון (העברת מידע למטה הלאומי ללוחמה כלכלית בטרור), התשפ"ד–2023, אושרה בקריאה הראשונה ותעבור לדיון בוועדת החוקה, חוק ומשפט להכנתה לקריאה השנייה והשלישית

חנוך דב מילביצקי: לפני שנמשיך, יושב-ראש הקואליציה, רצית להודיע הודעה קצרה

גלעד קריב: יו"ר ועדת הכנסת

חנוך דב מילביצקי: יו"ר ועדת הכנסת

חנוך דב מילביצקי:  הוא גם יושב-ראש הקואליציה

גלעד קריב: - - -     

): לא, אבל אני פה כיו"ר ועדת הכנסת

חנוך דב מילביצקי: בשבילי הוא תמיד יהיה יושב-ראש הקואליציה, אין מה לעשות

גלעד קריב: בשבועות האחרונים - - -     

): די, די

):  תפסיק להתבכיין

טלי גוטליב: די, די

טלי גוטליב:  צה"ל שחרר חיילת - - - הירואי - - -     

): אדוני היושב-ראש, מאחל לך בהצלחה

טלי גוטליב: השם ישמור על חיילינו הגיבורים

): אדוני היושב-ראש, מאחל לך בהצלחה

חנוך דב מילביצקי: תודה רבה

): בטוח שתעשה את התפקיד על הצד הטוב ביותר, אתה מתאים וראוי

):       אבקש להודיע על חילופי אישים בוועדות הכנסת, מטעם סיעת הציונות הדתית, כמפורט להלן: בוועדת הכנסת, במקום חבר הכנסת צבי סוכות יכהן חבר הכנסת שמחה רוטמן; בוועדת החוץ והביטחון, במקום חבר הכנסת משה סולומון יכהן חבר הכנסת צבי סוכות; בוועדת העבודה והרווחה ובוועדת הבריאות, במקום חבר הכנסת צבי סוכות תכהן חברת הכנסת מיכל וולדיגר; בוועדת הפנים והגנת הסביבה, במקום חבר הכנסת אוהד טל תכהן חברת הכנסת מיכל וולדיגר

):  תודה

חנוך דב מילביצקי: תודה רבה

חנוך דב מילביצקי: סגנית מזכיר הכנסת, הודעה

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה ראשונה, מטעם הממשלה, הצעת חוק נציב תלונות הציבור על שופטים (הוראת שעה) (הארכת משך הכהונה), התשפ"ד–2023

ראדה חסייסי:  תודה

חנוך דב מילביצקי: תודה

חנוך דב מילביצקי: [רשומות (הצעות חוק, חוב' מ/1667)

חנוך דב מילביצקי: ] 

חנוך דב מילביצקי: חברי הכנסת, הסעיף הבא על סדר-היום – הצעת חוק הירושה (הוראת שעה – חרבות ברזל), התשפ"ד–2023, לקריאה הראשונה

חנוך דב מילביצקי:  אני מזמין את השר יעקב מרגי להציג את החוק בשם שר המשפטים

יעקב מרגי: אדוני היושב-ראש, חבריי חברי הכנסת, הצעת חוק הירושה (הוראת שעה – חרבות ברזל), התשפ"ד–2023

יעקב מרגי:  הצעת החוק מבקשת לתקן שני סעיפים בחוק הירושה, התשכ"ה–1965, בהוראת שעה, כדי לקבוע הוראות שיקלו על הליכי הירושה של מי שנהרגו באירועי האיבה ופעולות הלחימה החל מיום 7 באוקטובר 2023, ויפחיתו את הסיכון להיווצרות עיוותים בחלוקת העיזבון, בשים לב לנסיבות המיוחדות של האירועים

יעקב מרגי:      כידוע, ביום כ"ב בתשרי התשפ"ד, 7 באוקטובר 2023, החלה מתקפת טרור רצחנית מרצועת עזה, שבמסגרתה חדרו מאות מחבלים ליישובים בדרום הארץ מהיבשה, מהאוויר ומהים, וכן התבצע ירי מסיבי של אלפי רקטות לעבר שטח מדינת ישראל

יעקב מרגי:  במתקפת טרור זו נרצחו מאות אזרחים, לרבות אנשי כוחות הביטחון השונים, ונפצעו אלפים

יעקב מרגי:  כמו כן, ישנם נעדרים רבים שטרם אותרו

יעקב מרגי:  בנוסף, דווח על מאות אזרחים וחיילים שנשבו על ידי ארגון הטרור חמאס והועברו לרצועת עזה

יעקב מרגי:      נוכח האירועים האמורים הכריז שר הביטחון ביום כ"ב בתשרי התשפ"ד, 7 באוקטובר 2023, על מצב מיוחד בעורף ברדיוס של אפס עד 80 קילומטר מרצועת עזה, בהתאם לסמכותו לפי סעיף 9 ג(ב) לחוק ההתגוננות האזרחית, התשי"א–1951

יעקב מרגי:  בהמשך הורחבה ההכרזה לכל שטח המדינה, וההכרזה אושרה על ידי ועדת החוץ והביטחון של הכנסת

יעקב מרגי:  כמו כן, הוכרז בצה"ל על מבצע חרבות ברזל

יעקב מרגי:  ועדת שרים לענייני ביטחון לאומי החליטה על נקיטת פעולות צבאיות משמעותיות, בהתאם לסעיף 40 לחוק-יסוד: הממשלה

יעקב מרגי:      במסגרת האירועים הקשים שהתרחשו בימים 7 באוקטובר 2023, 8 באוקטובר 2023, נרצחו משפחות שלמות או כמה בני אותה משפחה ששהו יחד, ביישובים שסמוכים לרצועת עזה ובסביבתם, לרבות, בפסטיבל נובה שהתקיים באזור זה באותו זמן

יעקב מרגי:  למצב דברים קשה זה יש משמעויות בדיני הירושה שאותן מבקשת הצעת החוק לתקן בהסדר מיוחד ליורשי מי שנהרגו באירועים או בפעולות הלחימה, במהלכם ולאחריהם

יעקב מרגי:  הסעיף המרכזי בסעיף זה הוא סעיף 2 להצעת החוק

יעקב מרגי:  סעיף 1 להצעה מגדיר את האירועים המביאים להחלת התיקון על יורשי מי שנהרג בהם

יעקב מרגי:    בסעיף 2(1) להצעת החוק מוצע לאפשר ליורשים של מנוחים שנהרגו בפעולות האיבה ובפעולות המלחמה באירועים שהחלו ב-7 באוקטובר 2023 להסתלק מן העיזבון לא רק לטובת בן הזוג, ילדו ואחיו של המוריש, כאמור בסעיפים 6(א) ו6(ב) לחוק הקיים, אלא גם לטובת הורהו או נכדו של המוריש, בשל ריבוי המקרים שבהם לא נותרו בחיים בני משפחה מן המשפחה הגרעינית של המוריש

יעקב מרגי:  תיקון זה יחול הן על אזרחים שנהרגו בפעולות האיבה והן על חיילים שנפלו בפעולות המלחמה שבאו בעקבותיהן

יעקב מרגי:      בסעיף 2(2) להצעת החוק – לתקן את סעיף 9 לחוק, שכותרתו "שניים שמתו כאחד", הקובע את אופן חלוקת העיזבון במקרים שבהם נפטרו כמה בני משפחה ולא נקבע מה היה סדר הפטירות שלהם

יעקב מרגי:  החוק מבחין בין "יורש ודאי", שיורש בכל מקרה חלק מהעיזבון בלי תלות בסדר הפטירות, לבין "יורש ספק", שיורש רק בסדר פטירות מסוים וקובע עדיפות ליורש ודאי

יעקב מרגי:      האירועים הקשים האמורים לעיל יצרו מצבים מורכבים וקשים מבחינה עובדתית ומשפטית אשר עלולים להביא לכך שיישום הוראות סעיף 9 בנוגע לסדר הפטירות של ההרוגים במקרים מסוימים עלול לגרום לאי-צדק בחלוקת העיזבון בין יורשיהם

יעקב מרגי:  לפיכך, מוצע לקבוע כללים מיוחדים לעניין זה

יעקב מרגי:  מוצע אפוא לקבוע בסעיף 2(2)(א) כי בני משפחה שנהרגו בפעולות האיבה או בפעולות המלחמה בתקופה שמיום כ"ב בתשרי התשפ"ד, 7 באוקטובר 2023, עד יום כ"ג בתשרי התשפ"ד, 8 באוקטובר 2023, יראו אותם כאילו לא ניתן לקבוע מי מהם מת תחילה, לעניין סעיף 9 לחוק

יעקב מרגי:      זאת, גם במקרים שבהם יש ראיות מי מהם נפטר אחרון, במטרה למעט דיונים בסוגיה קשה זו של סדר הפטירות

יעקב מרגי:  זאת, כחריג לעיקרון הכללי של דיני הירושה, שלפיו העיזבון עובר ליורש של הנפטר האחרון מבין בני המשפחה

יעקב מרגי:  קושי נוסף עשוי להתעורר לאחר הכניסה לגדרו של סעיף 9 לחוק, בעת חלוקת העיזבון

יעקב מרגי:  ייתכנו מצבים שבהם החלת כללי החלוקה הקבועים בסעיף זה תביא לתוצאות לא הוגנות, כמו למשל במקרה שבו כל היורשים הם יורשי ספק והם מסכימים לקבוע ביניהם חלוקה שונה מזו הקבועה בסעיף, או שיורשי הוודאי מבקשים לתת ליורש ספק חלק גדול יותר בעיזבון

יעקב מרגי:  לכן מוצע בסעיף 2(2)(ב) לתת בהוראת שעה סמכות לרשם לענייני ירושה ולבית המשפט, לפי העניין במקרים המתאימים, לסטות מהכללים שבסעיף 9(א) לחוק בשל טעמים של צדק והוגנות בין יורשי המנוחים, כאמור

יעקב מרגי:      בסעיף 2(2)(ג) מוצע לקבוע כי שר המשפטים יהיה רשאי להחיל בצו את התיקון המוצע לסעיף 9 לחוק, גם על מקרים נוספים של בני משפחה שמתו כאחד – אם יתעורר צורך בכך בתקופת תחולתה של הוראת השעה

יעקב מרגי:       בסעיף 3 להצעת החוק מוצע כי החוק ייקבע כהוראת שעה למשך שנה וחצי, עם מתן סמכות לשר להאריך את התקופה בתקופה נוספת בת שנה באישור ועדת החוקה, חוק ומשפט של הכנסת

יעקב מרגי:  פרק זמן מוצע זה מאפשר מסגרת זמן מספקת לניהול הליכי הירושה של משפחות הנרצחים, גם בהתחשב בסמכות השר להאריך את התקופה, כאמור

יעקב מרגי:  בתום תקופת תוקפו של החוק המוצע ניתן יהיה לבחון אם יש צורך בחקיקה מחודשת של ההסדר

יעקב מרגי:       בסעיף 4 להצעת החוק מוצע לקבוע כי הוראות החוק המוצע יחולו גם על בקשות לצווי ירושה וצווי קיום צוואה שהוגשו על ידי משפחות מי שנהרגו באירועים, כאמור, לפני תחילתו

יעקב מרגי:  יצוין כי ידוע כבר כעת על כמה עשרות בקשות שכבר הוגשו לרשמים לענייני ירושה, ולכן חשוב לקבוע את התחולה כאמור גם על בקשות אלה

יעקב מרגי:  כן מוצע להבהיר שהתיקון יחול גם לאחר תום תקופת תוקפן של בקשות שהוגשו במהלכה אך הדיון בהן לא הסתיים – למשל, משום שהוגשה התנגדות לבקשת צו הירושה, והתיק עודנו תלוי ועומד בבית המשפט

יעקב מרגי:       על כן, הממשלה תומכת בהצעת החוק ומבקשת מהכנסת להצביע בעדה

יעקב מרגי:  תודה

חנוך דב מילביצקי: תודה, אדוני השר

חנוך דב מילביצקי:  נעבור לדיון האישי

חנוך דב מילביצקי:  ראשונת הדוברים – חברת הכנסת מירב בן ארי

מירב בן ארי: תודה, אדוני היושב בראש

מירב בן ארי:  אני אדבר קצר

מירב בן ארי:  חשוב לי רק לעלות לפה ולברך את צה"ל ואת כוחות הביטחון ואת השב"כ וכל מי שהיה מעורב בשחרורה של טוראית אורי מגידיש

מירב בן ארי:  עם ישראל זקוק לבשורות טובות, וזאת בשורה מדהימה למצוא חיילת בחיים בתוך עזה

טלי גוטליב: - - - תדעו לכם שזאת הייתה פעילות הירואית של צה"ל אתמול בלילה

טלי גוטליב:  פעילות הירואית

מירב בן ארי: אין לי ספק, מכיוון שאנחנו כל היום בסיפורים על החיילים שלנו, על הגיבורים שלנו

מירב בן ארי:  אני חושבת שמגיע לעם ישראל קצת בשורות טובות

מירב בן ארי:  אני מברכת אותה

מירב בן ארי:  המשפחה שלה וההורים – אני לא יכולה לתאר לעצמי מה עובר עליהם בימים אלה – אבל אני בטוחה שבשם כל חברי הכנסת, בבית הזה אנחנו גם מברכים אותך

מירב בן ארי:  באמת, כל הכבוד לצה"ל, כל הכבוד לכוחות הביטחון

מירב בן ארי:  אני מאוד נרצה לראות עוד ועוד חטופים שלנו חוזרים הביתה, כמו אורי מגידיש

מירב בן ארי:  מגיע קצת בשורות טובות, לאזרחים של המדינה הזאת

מירב בן ארי:  הכי חשוב, מעל כולנו, למשפחות של החטופים

מירב בן ארי:  ברוכה הבאה, אורי

חנוך דב מילביצקי: מצטרפים לברכות

חנוך דב מילביצקי:  תודה רבה

חנוך דב מילביצקי:       חבר הכנסת דן אילוז – אינו נוכח; חבר הכנסת וליד טאהא – אינו נוכח; חבר הכנסת רון כץ – מוותר; חבר הכנסת יוסף עטאונה – אינו נוכח; חבר הכנסת ואליד אלהואשלה – אינו נוכח

חנוך דב מילביצקי:  חבר הכנסת גלעד קריב

טלי גוטליב: אתה שמעת על הפעולה ההירואית של צה"ל?      

גלעד קריב: ושבו בנים ובנות לגבולם, ו"יש תקוה לאחריתך", נכון?      

חנוך דב מילביצקי: לאחריתנו

גלעד קריב: לאחריתה, לאחריתנו, לכולם

גלעד קריב:       אדוני היושב-ראש, בשלושת השבועות האחרונים יש בחיינו הציבוריים מעט נקודות אור

גלעד קריב:  אלה ימים מאוד קשים ועצובים

גלעד קריב:  הבשורה המשמחת על שחרורה של אחת מן החיילות החטופות והשבויות זאת בהחלט נקודת אור, אבל לצערנו, אנחנו עוברים מסיפור קשה אחד לשני

גלעד קריב:       נקודת אור אחת שכן יש לנו בשלושת השבועות האחרונים זאת ההתגייסות האדירה של הציבור הישראלי מכל הקהילות, מכל המגזרים לתמיכה – גם במשפחות המפונות, גם בחיילי צה"ל

גלעד קריב:  הרוח הישראלית במיטבה

גלעד קריב:  ויש גם עוד נקודת אור שחשוב לתת עליה את הדעת: בשלושת השבועות האחרונים מרקם החיים המשותפים של אזרחים יהודים ואזרחים ערבים במדינת ישראל נשמר היטב

גלעד קריב:  לכולנו היו חששות גדולים בעניין הזה, ועדיין יש לנו חששות, כי אנחנו יודעים שבעניין הזה אנחנו תמיד חיים על איזשהו מדרון חלקלק

גלעד קריב:  אבל צריך לומר שזכינו, ובשלושת השבועות הקשים מאוד האלה מרקם החיים המשותפים של יהודים וערבים בכל הארץ וגם בתוך הערים המעורבות נשמר

גלעד קריב:       את ההישג הזה אנחנו חייבים לשמר, מכיוון שהידרדרות אל עבר אירועים שראינו כדוגמתם בזמן שומר חומות, ההידרדרות הזאת מסוכנת מאוד לעתידה של החברה הישראלית וגם ליכולת שלנו להתמודד עם המציאות הנוכחית הקשה

גלעד קריב:  בהקשר הזה, בוודאי, יש חשיבות גדולה לפעולתן של רשויות המדינה בניסיון לבלום כל הסתה שמגיעה מצד קיצוני כזה או אחר

גלעד קריב:       אבל חשוב לומר שבשעה הזאת התפקיד שלנו הוא גם למנוע ממנהיגים קיצונים להבעיר את המצב

גלעד קריב:  אנחנו צריכים לשאול את עצמנו באומץ, קואליציה ואופוזיציה, מתי מהלכים כאלה ואחרים – שמקודמים על ידי שרים, על ידי חברי כנסת, על ידי מנהיגי ציבור – מתי מדובר במהלך ענייני ומתי מדובר בניצול מסוכן, ולעיתים גם שפל, של הימים הקשים הללו לא כדי לקדם הבנה אלא דווקא כדי לקדם מתיחות

חנוך דב מילביצקי: נא לסיים

גלעד קריב: הדברים שלי – ובזה אני אסיים – מכוונים, בין השאר, לניסיון הלא-ענייני לשנות את הוראות הפתיחה באש של משטרת ישראל – ניסיון שמקודם על ידי השר איתמר בן גביר, אחד מן השרים שצריך לעשות חשבון נפש גדול מאוד על כל מה שקורה כאן במדינת ישראל

גלעד קריב:       לשמחתי – ובזה אני מסיים – היום הנושא הזה לא הגיע לשולחן הממשלה; ואני קורא מכאן לראש ממשלת ישראל לא לתת אתנן פוליטי לשר איתמר בן גביר, ולהבין שהמהלך הזה, אין בו גרם של ענייניות וכל כולו ניסיון לנצל את הימים הקשים הללו רק כדי להגביר את המתיחות בין יהודים וערבים

גלעד קריב:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת עמית הלוי – אינו נוכח; חבר הכנסת אחמד טיבי – אינו נוכח

חנוך דב מילביצקי:  חברת הכנסת טלי גוטליב

טלי גוטליב: אני אגיד בסבב הבא

חנוך דב מילביצקי: מוותרת

חנוך דב מילביצקי:  חבר הכנסת יצחק פינדרוס – אינו נוכח

קריאות: - - -     

טלי גוטליב: רגע, רגע, סליחה, טעיתי

חנוך דב מילביצקי: קדימה

גלעד קריב: יש רק הודעה, לא - - -     

טלי גוטליב: כל הכבוד לצה"ל, לחיילינו הגיבורים שפרושים בחזיתות השונות במדינת ישראל, בצפון ובדרום

טלי גוטליב:  בפעילות הירואית מאוד, הותר לפרסום שהם שחררו חיילת – לא מכיוון שחמאס עשה לנו טובה

טלי גוטליב:       אני רוצה להבהיר לכם פה משהו אחד בתפיסה שלי את האויב: אם אני אתחנן לחמאס להשיב לי חטופים ושבויים, חמאס לא ישיב לי לא חטוף ולא שבוי

טלי גוטליב:  גם אם אני אבקש יפה מאוד מחמאס להשיב לי שבוי או חטוף, הם לא ישיבו לנו לא שבוי ולא חטוף

טלי גוטליב:  הדרך היחידה שחמאס מבין – או ג'יהאד אסלאמי פלסטיני – זה כוח, פשוט כוח

טלי גוטליב:  הם מהתלים בנו, הם מהתלים, לצערי הרב, במשפחות החטופים, שבדם ליבן – ואגב, בדם ליבנו כולנו, שלא יהיה פה ספק לעם ישראל

טלי גוטליב:  אין חבר כנסת, אין אדם בישראל שלא מדמיין את השבויות, את הנערות, את הנשים, מה קורה איתן, עם הילדים, את חוסר האונים, את הפחד ואת האימה

טלי גוטליב:  אבל אם אנחנו רוצים להגיע לחטופים ולשבויים, אחת, אני אומרת, להוריד, להוריד, להוריד את העיסוק בזה – לפחות לא ברמה התקשורתית

טלי גוטליב:  כי אנחנו משחקים לידיים של האויב, שצופה בנו כל הזמן

טלי גוטליב:  צפה בנו כשרבנו, צפה בנו כשהחוסן החברתי שלנו נחלש, צפה בנו כשפגענו בחוסן הצה"לי ברמה של הדיבור על סד"כ, על כשירות, על סרבנות

טלי גוטליב:  האויב רואה לנו כל הזמן

טלי גוטליב:       זה לא זמן שאנחנו יכולים להרשות לאויב לראות אותנו בחולשה

טלי גוטליב:  וזו חולשה, וזו הבטן הרכה שלנו

טלי גוטליב:  אבל כמו שצה"ל עשה הלילה, צה"ל יודע וצה"ל יקבל מהדירקטיבה – ואני אומרת לכם בתור מי שיש לה בן מגויס, אח מגויס, ואבא שלי – ואני אומרת לכם, הם רק מחכים לפקודה ליזום, ליזום ולבצע ולעשות את זה נכון

טלי גוטליב:  אחרי טיהור הדרום ממחבלים – נכנסו לכאן 2,000 מחבלים, כמעט כבשו את קיבוצי הדרום, כך נתפסנו, עם מקרי רצח וטבח שהדמיון לא יודע – את הדבר הזה, את טיהור הדרום וחזרה להתקפה, והיערכות ממצב של שגרה ללחימה בצבא מאפס למאה, את זה האויב לא דמיין שנעשה, וזה מה שאנחנו עושים

טלי גוטליב:       ואנחנו, אחרי כל הפגזות ארטילריה – ואני אומרת את זה בזהירות הראויה, כי אנחנו לא יכולים לפרט מעבר לזה – כל תמרון הוא תמרון מתוחכם והירואי

טלי גוטליב:  חמאס פוגש את החיילים והמפקדים שלנו ערוכים ודרוכים

טלי גוטליב:  וידעו אימהות ישראל ואבות ישראל, אנחנו חרדים מאוד לשלומם של החטופים השבויים

טלי גוטליב:  זה נמצא על השולחן ואנחנו לא שוכחים את זה לרגע

טלי גוטליב:  לצד זאת, כל מי שמצוי בתוך זה יודע שצה"ל יודע להילחם, יודע להיות חזק, יודע להיות כולו ערוך ודרוך למלחמה שערה ללא רחם, ללא רחם

טלי גוטליב:  וכמו השחרור של השבויה בפעילות ההירואית, בעזרת השם, כך נבשר בשורות טובות לעם ישראל ממקום של כוח, עוצמה וחוסן

חנוך דב מילביצקי: תודה רבה

חנוך דב מילביצקי:  בעזרת השם

חנוך דב מילביצקי:  חבר הכנסת עידן רול, חבר הכנסת חמד עמאר – לא נוכחים; חברת הכנסת עאידה תומא סלימאן – לא נוכחת; חברת הכנסת מירב כהן – לא נוכחת; חבר הכנסת יאסר חוג'יראת – אינו נוכח; חבר הכנסת איימן עודה – אינו נוכח; חבר הכנסת אבי מעוז – אינו נוכח; חבר הכנסת ולדימיר בליאק – אינו נוכח; חבר הכנסת אריאל קלנר – אינו נוכח; חבר הכנסת עודד פורר – אינו נוכח; חבר הכנסת מאיר כהן – מוותר; חברת הכנסת מיכל מרים וולדיגר – אינה נוכחת; חבר הכנסת אלמוג כהן – אינו נוכח

חנוך דב מילביצקי:  חבר הכנסת ינון אזולאי, הרגע שחיכיתי לו

ינון אזולאי: תודה רבה לך, אדוני היושב-ראש

ינון אזולאי:  קודם כול ברכות על תפקידך

ינון אזולאי:  אתה ראוי לכך ושבעזרת השם גם תצליח ותעשה זאת בדרך הנכונה והטובה

ינון אזולאי:  כבוד השר, חבריי חברי הכנסת, האמת, אני לא אעכב, רק גם אני רוצה להצטרף לברכות של ברוכה השבה וברוך פודה ומציל, ומודים לבורא עולם שסייע לחיילי צה"ל להחזיר את החטופה משבי חמאס, מאותם מרצחים

ינון אזולאי:  ובאמת, כשאנחנו מסתכלים על זה, אני אומר, תדעו לכם, עם ישראל, זכיתי גם להיות חבר בוועדת חוץ וביטחון, וטלי, את יודעת, אנחנו נמצאים שם ושומעים, ואת אמרת דברים נכונים

ינון אזולאי:  יש לנו צבא, ברוך השם, טוב, יש לנו שב"כ טוב, יש לנו אמ"ן טוב

ינון אזולאי:  ראש השב"כ, ראש אמ"ן, הרמטכ"ל, תפקידנו לחזק אותם, תפקידנו בימים האלה לעשות הכול להצלחת המערכה הזאת, ולא לתת לאף אחד שום גיבוי על מילה שהיא אפילו לא רק מילה רעה, מילה שהיא אינה טובה או לא נשמעת כך

ינון אזולאי:  ביקורות, למי שיש, שעשה את זה אחרי זה

ינון אזולאי:       אנחנו כולנו חזקים אחרי המערכה הזאת, אחרי חיילינו שעומדים על משמר ארצנו והשם יעזור ויהיה בעדם

ינון אזולאי:  וכמו שאורי מגידיש, זכינו וחזרה אלינו, בעזרת השם עוד כל החטופים יחזרו אלינו בריאים ושלמים

ינון אזולאי:  ואני קורא גם לחברי הממשלה כולם – אדוני השר יריב לוין, אני בטוח שאתה עושה את זה ותגיד גם לכולם – לחזק ולחזק ולחזק, את ראש השב"כ, ראש אמ"ן, הרמטכ"ל וחיילי צה"ל

ינון אזולאי:  אין לנו מדינה אחרת, אין לנו צבא אחר, ויחד, בעזרת השם, בשם השם נעשה וגם ננצח

ינון אזולאי:  תודה

חנוך דב מילביצקי: תודה רבה, חבר הכנסת ינון אזולאי

חנוך דב מילביצקי:  חברת הכנסת שרון ניר, ולאחריה יסכם השר יריב לוין

שרון ניר: אדוני היושב-ראש, אני מרגישה שבאמת אנחנו בסוג של רגע גדול

שרון ניר:  בתוך כל החושך הגדול הזה של שלושה שבועות שהם סיוט, נקודת האור הראשונה הגיעה אלינו

שרון ניר:  ואני רוצה מכאן לחזק את כל חיילי צה"ל, גיבורי התהילה, לחזק אותם פה בשם עם ישראל, בשם חברי הכנסת, שימשיכו ויעשו את העבודה וישמידו את תשתיות חמאס, את שדרת הפיקוד של חמאס, ויקיימו את כל מטרות המלחמה, וישיבו את החטופים כולם בשלום

שרון ניר:  אמן

חנוך דב מילביצקי: אמן

חנוך דב מילביצקי:  שר המשפטים, בבקשה

המשפטים יריב לוין: תודה רבה, אדוני היושב-ראש

המשפטים יריב לוין:  חברות וחברי הכנסת, קודם כול, אדוני היושב-ראש, גם בעת הזו – בכל זאת אני לא יודע אם זו הישיבה הראשונה שאדוני מנהל – אני רוצה לאחל לך הצלחה גדולה, ואני בטוח שתוסיף לכבוד הכנסת באופן שבו תנהל את הישיבות, אין לי בכלל ספק

המשפטים יריב לוין:       אני רוצה לומר שני דברים

המשפטים יריב לוין:  האחד – להצטרף כמובן לדברי החיזוק, הגיבוי והתמיכה לכל העוסקים בכל מה שקשור למלחמה, לראש הממשלה, לחברי קבינט ניהול המלחמה, כמובן לחיילים, לאנשי כוחות הביטחון

המשפטים יריב לוין:  אני רוצה גם שוב לחזק את המשפחות השכולות, לאחל החלמה לפצועים, כמובן לחזק את משפחות החטופים והנעדרים וגם את תושבי הדרום והצפון, שלא מעטים מהם פונו מבתיהם, ובכלל, כלל אזרחי ישראל

המשפטים יריב לוין:  אנחנו נדרשים לתעצומות נפש, לנחישות, לגיבוי ולעזרה הדדית, וכך אנחנו ננהג, ונביא לא רק ביטחון לכלל אזרחי ישראל, אלא גם נעשה צדק אחרי הדברים הנוראים שהתרחשו

המשפטים יריב לוין:      אני רוצה לומר משהו בנושא המאוד-מאוד רגיש הזה שבו עוסקת הצעת החוק הזו, בפרט נוכח האירועים הנוראיים שבעטיים אנחנו מביאים את ההצעה הזו

המשפטים יריב לוין:  צריך לומר שהמטרה כאן היא לחסוך באופן משמעותי גם כאב לב וגם מחלוקות וגם תוצאות שעלולות להיות תוצאות לא הגיוניות ולא צודקות, כתוצאה מהשאלה האם יש פער בהירצחו או בנופלו של אדם ביחס לבן משפחה אחר שלו, ולכן ההסדר הזה שנעשה כאן בעצם בא ומונע את העניין הזה על ידי קביעת חזקה ברורה, חדה, שכל מי שנרצח במועדים האלה שקבועים בחוק ייתפס וייראה כמי שנרצחו באותה שעה ובאותו זמן, ובכך אנחנו נחסוך את ההתדיינויות ואת המחלוקות, את הבירוקרטיה, וצריך להגיד גם את כאב הלב הגדול שעלול להיות כרוך בהתדיינויות מהסוג הזה

המשפטים יריב לוין:      אני גם רוצה לומר שאנחנו במשרד המשפטים במסגרת הרבה מאוד פעולות שאנחנו עושים כדי לסייע למשפחות החללים וכמובן גם לכל מי שנפגע או נאלץ להתפנות מביתו, עשינו, אדוני היושב-ראש, תהליך מיוחד שמאפשר קיצור וטיפול מיידי בכל מה שקשור בהוצאת צווים שנוגעים להליכי ירושה, כדי שבאמת אפשר יהיה לתת מענה מיידי ומהיר, ולפחות בעניין הזה נקל על סבלן של המשפחות

המשפטים יריב לוין:      אני יכול לומר שלפחות לפי הנתונים שאני קיבלתי, כבר למעלה מ-100 מקרים טופלו בזמן הלא-ארוך הזה

המשפטים יריב לוין:  זה דבר שבאמת לוקח פרק זמן הרבה יותר ארוך, ולכן ההצעה הזו משתלבת בדיוק לתוך אותו מהלך שהמטרה שלו היא להבטיח קיצור של הפעולות, קיצור של הזמנים, קיצור של הסבל ומתן מענה טוב עד כמה שאפשר במצב הקשה הזה שאותם אנשים נמצאים בו

המשפטים יריב לוין:      אני אומר יותר מזה: הדבר הזה משתלב בתוך מאמץ כולל שאנחנו עושים במשרד בשורה שלמה של נושאים

המשפטים יריב לוין:  אני חושב שהרבה מפירות המאמץ הזה גם באים לידי ביטוי במה שאנחנו רואים כאן בהיקף של חקיקה, חקיקה משמעותית מאוד שמטפלת בעיקר בשני צדדים שהם מאוד רלוונטיים למצב שאנחנו נמצאים בו: אחד, דברים שנוגעים להקלה ולסיוע לאזרחים, לעסקים, לחברות וכו', דוגמת דחיית תשלומים ודברים מהסוג הזה, והשני, דברים שנוגעים לחיזוק המאבק בטרור, מאבק בהסתה לטרור ובתמיכה בטרור

המשפטים יריב לוין:  אני חושב שהיום יש הרבה יותר הבנה בצורך לנקוט הליכים חד-משמעיים, נחושים, עם ענישה כפי שצריך וגם בסמיכות זמנים לאירועים

המשפטים יריב לוין:       אנחנו נמשיך בפעולות האלה על מנת לתת באמת את המטרייה המלאה הדרושה לטובת הדברים האלה

המשפטים יריב לוין:  צריך לומר, רבים מהם נכונים, אני חושב, ויצטרכו להישאר

המשפטים יריב לוין:  את חלקם אנחנו אפילו מעבירים כהוראות קבועות, כיוון שהם נכונים היום, ויהיו נכונים גם בעתיד

המשפטים יריב לוין:  אני אפילו הייתי אומר, היו נכונים בעבר, וחבל שאת חלקם אי-אפשר היה לבצע מסיבות כאלה ואחרות קודם

המשפטים יריב לוין:       גם בהקשר של ההסדר הזה צריך לומר שלא רצינו לקבוע מסמרות מיידית, עכשיו, ולכן עשינו את הדברים בהוראת שעה, אבל אני נוטה לחשוב שההסדרים שקבועים בהצעת החוק הזאת ובפרט ההסדר שנוגע לראיית הפטירה, המוות, באותו זמן בנסיבות כאלה – אני חושב שהדבר הזה יכול להיות נכון גם בנסיבות של תאונות דרכים כאשר, חס וחלילה, בני אותה משפחה מתים או נפגעים בהן

המשפטים יריב לוין:  נדמה לי שיש הרבה מאוד היגיון בהסדר הזה

המשפטים יריב לוין:      אני אומר גם לך, חבר הכנסת קריב, אני חושב שככל שתהיה הסכמה לקחת חלק מהדברים או את כולם ולעגן אותם כהוראות קבועות, כדאי ונכון לעשות את זה

המשפטים יריב לוין:  זה יכול לחסוך - - -      

טלי גוטליב: אדוני השר, זה בסדר, כי נתת מענה מהיר

טלי גוטליב:  אדוני השר, החוק הזה, בגלל שהוא הוראת שעה, הבאת אותו מדויק למענה ספציפי

המשפטים יריב לוין: נכון, אבל אני חושב שלפחות חלק מההסדרים בו - - -      

טלי גוטליב: יש בו היגיון כהוראה קבועה

גלעד קריב: בתהליך החקיקה צריך לחשוב אם יש מקום להרחבה, דברים שנעשים בהסכמה

המשפטים יריב לוין: פשוט לעשות לפחות חלק מהדברים כהוראה קבועה, כי אני חושב שהם פשוט נכונים

המשפטים יריב לוין:  אגב, בכלל, ואת זה אני רוצה לומר: נכון שצריך לעשות הבחנה בין טיפול ב-100, 200 או 300 מקרים נקודתיים לבין טיפול במספרים הרבה יותר גדולים, עדיין אני חושב שאחת המסקנות שאפשר בוודאי להגיע אליה היא שאפשר לעבוד הרבה יותר מהר

המשפטים יריב לוין:  אפשר לחסוך הרבה ביורוקרטיה

המשפטים יריב לוין:  זה לא מביא לתוצאות פחות טובות

המשפטים יריב לוין:  נדמה לי שדווקא החוק הזה מראה שבהרבה מאוד מקרים מענה מהיר, מסודר, הוא גם דבר שיש בו הרבה מאוד היגיון, והוא עושה שכל

המשפטים יריב לוין:  אני חושב שגם במובן הזה – אני מקווה מאוד שאנחנו נדע לעשות גם בהמשך את הדברים הנכונים ובצורה כמה שיותר יעילה ומבלי לסחוב יותר מדי זמן

המשפטים יריב לוין:       אני מבקש להודות – אני אומר את זה גם לחברת הכנסת בן ארי וגם לחבר הכנסת קריב וגם לחברת הכנסת ניר ולחבר הכנסת יבגני סובה, וכמובן לחברי הקואליציה שנמצאים כאן

המשפטים יריב לוין:  אני רוצה להודות ליושב-ראש הכנסת לשעבר חבר הכנסת מיקי לוי, להודות לכולם באמת על אחדות, על שיתוף פעולה ועל העובדה שבעבודה משותפת - - -      

מיקי לוי: רק תמנה את הוועדה לבחירת שופטים

המשפטים יריב לוין: אנחנו עושים

מיקי לוי: עזוב את העליון

המשפטים יריב לוין: אדוני, כל דבר בעיתו ובזמנו

מיקי לוי: מה זה בעיתו? אחרי המלחמה יהיה צבר של תביעות

מיקי לוי:  כבר היום יש חוסר

המשפטים יריב לוין: אדוני היושב-ראש לשעבר, אתה גורם לי לחשוב שעשיתי טעות בזה שהודיתי ואמרתי, דבר שבעיניי הוא מאוד חשוב, שיש פה עזרה ועבודה משותפת - -      

מיקי לוי: אין קשר בין זה לזה

המשפטים יריב לוין: - - שהיא טובה וחשובה

המשפטים יריב לוין:  אדוני ומכובדי יושב-ראש הכנסת העשרים-וארבע, לפעמים, לפעמים מותר פשוט לומר תודה ולומר שיש אחדות, בלי שזה ינוצל כדי להביא משהו שאולי לגביו יכולה להיות מחלוקת כזאת או אחרת

המשפטים יריב לוין:  אני לא חושב שזה נכון, אני לא חושב שזה טוב

המשפטים יריב לוין:  אני בכל זאת לא מצטער שהודיתי למי שצריך להודות לו, ואני חושב שנכון שכך יהיה

המשפטים יריב לוין:  אני מקווה שנוכל להמשיך ולעשות את מה שנדרש בצד החקיקתי

המשפטים יריב לוין:  נעשה את זה עד כמה שניתן באמת בשיתוף פעולה ובעבודה משותפת

המשפטים יריב לוין:  אני חושב שכך צריך להיות, בוודאי בימים האלה

המשפטים יריב לוין:  תודה רבה

חנוך דב מילביצקי: תודה רבה לשר המשפטים

חנוך דב מילביצקי:       חברי הכנסת, נעבור להצבעה בקריאה ראשונה על הצעת חוק הירושה (הוראת שעה – חרבות ברזל), התשפ"ד–2023

חנוך דב מילביצקי:  ההצבעה תהיה אלקטרונית

חנוך דב מילביצקי:  נא לשבת

ינון אזולאי: בעמידה אפשר להצביע?     

חנוך דב מילביצקי: אני אשמח אם תשב, אדוני

חנוך דב מילביצקי:       הצבעה

חנוך דב מילביצקי: בעד ההצעה להעביר את הצעת החוק לוועדה – 12 

חנוך דב מילביצקי: נמנעים – אין 

חנוך דב מילביצקי: 12 בעד, אין מתנגדים, אין נמנעים

חנוך דב מילביצקי:  אני קובע כי הצעת חוק הירושה (הוראת שעה – חרבות ברזל), התשפ"ד–2023, אושרה בקריאה ראשונה ותעבור לדיון בוועדת החוקה, חוק ומשפט להכנתה לקריאה השנייה והשלישית

חנוך דב מילביצקי: [מס' מ/1663; דברי הכנסת, חוב' ב' ישיבה 107; נספחות

חנוך דב מילביצקי: ] 

חנוך דב מילביצקי: חברי הכנסת, הנושא הבא על סדר-היום הוא הצעת חוק המקרקעין (תיקון מס' 37), התשפ"ד–2023, בקריאה השנייה והשלישית

חנוך דב מילביצקי:  אני מזמין את היושב-ראש הנכבד של ועדת הפנים והגנת הסביבה, חבר הכנסת יעקב אשר, להציג את הצעת החוק

והגנת הסביבה): מכובדי היושב-ראש, קודם כול, שיהיה לך בהצלחה בתפקידך הרם והנישא

והגנת הסביבה):  אני חושב שהמזג הטוב שלך יוסיף קצת רגיעה לבניין הזה

מיקי לוי: הוא עבר שינוי

והגנת הסביבה): לא, לא, תמיד המזג שלו מאוד מאוד רגוע

והגנת הסביבה):  הדעות שלו לא תמיד מוצאות חן

מירב בן ארי: אני אמרתי שהוא ממלכתי

והגנת הסביבה): הוא ממלכתי מאוד מאוד, ואני אומר את זה מידיעה

והגנת הסביבה):  לכן אני בטוח שגם בעזרת השם, מיקי, כשנחזור לשגרה לאחר שעם ישראל כולו ייוושע - -      

מיקי לוי: אמן

והגנת הסביבה): - -  הוא יוסיף במזג הרגוע שלו גם לדיוני הכנסת בימים שבשגרה

והגנת הסביבה):       מכובדי היושב-ראש, חבריי חברי הכנסת, אני מתכבד להביא בפניכם את הצעת חוק המקרקעין (תיקון מס' 37), התשפ"ד–2023, לקריאה השנייה והשלישית

והגנת הסביבה):       הצעת החוק מבקשת לסייע בהסרת חסם משמעותי לשם בניית ממ"ד או ממ"ק בבתים משותפים מורכבים, בתים המורכבים מכמה אגפים או מכמה מבנים שיושבים על חלקה אחת, בעלי כניסות נפרדות, אשר לפי הרישום, בימים כתיקונם כדי לעשות איזושהי תוכנית או בנייה, זה נרשם או נחשב כבית משותף

והגנת הסביבה):  אתה צריך לפעמים לרוץ ולהחתים 63, 70 או 80 אנשים כדי להגיש את התוכנית

והגנת הסביבה):  הצעת החוק מבקשת לקבוע כי בבתים כגון אלה, הרחבת דירה לצורך בניית ממ"ד – בימים אלה שבהם אנחנו נמצאים – או ממ"ק תדרוש הסכמתם של 60% מבעלי הדירות כפי שקבוע בחוק - -      

חנוך דב מילביצקי: חברי הכנסת, אנא, אנא

- - אבל באגף או במבנה שבו – אני לא אודה בסוף ליושב-ראש הקואליציה

 אופיר, אם תפריע לי, אני לא אודה לך

      אותה הסכמה שצריך 60% מהדירות, במקרה הזה יהיה באגף או במבנה שבו מתבצעת ההרחבה בלבד, ולא בכל המגרש, במקום המצב הקיים כיום, שבו נדרשת הסכמה של 60% מבעלי הדירות בכלל האגפים, או המבנים המרכיבים את הבית המשותף המורכב

 התיקון המוצע, יוכל להקל באופן משמעותי את ההליך הקיים, לעניין קבלת ההסכמות הנדרשות ולקצרו באופן שיוכל לסייע לבניית מרחבים מוגנים – כפי שלצערנו אנו נדרשים בתקופה זו

      יחד עם ההקלה האמורה לעניין האחוזים הנדרשים, שומרת הצעת החוק על כך שזכויותיהם של בעלי דירות באגף או במבנה אחר בבית המשותף לא ייפגעו וימשיכו לחול כפי שקיים היום בחוק, למשל: לעניין זכותו של בעל דירה להתנגד להחלטת ההרחבה או לפנות למפקח בתביעה אם הוא טוען – ויוכיח – פגיעה מהותית בזכויותיו

     בעת הדיון בהצעת החוק, נוסף להצעת החוק לפי הצעת הוועדה נוסח שאנחנו הוספנו: תיקון שמחיל את ההסדר גם לעניין ההסכמה של 60% גם על ביצוע עבודות ברכוש המשותף לצורך בניית – לא ממ"ד, אלא שיפורי מיגון

 יש דבר שנקרא שיפור מיגון במקום שאי-אפשר לעשות ממ"ד, כאשר לפי הוראות פיקוד העורף לא ניתן לבנות ממ"ד או ממ"ק באותו מקום, ואז יהיה בנייה בשיפור מיגון – שגם היא, אם היא תוספת, תזכה לאותה הקלה כפי שהחוק הזה נותן

      כמו כן, נוספה הוראה שלפיה לא יוכלו בעלי הדירות בבית המשותף להתנות בתקנון הבית על ההוראות האמורות לעניין בנייה של ממ"ד, ממ"ק או שיפורי מיגון

 זה חלק מסדרה של דברים, שחלקם נעשים במינהל התכנון, במטה הדיור – תקנות שבאמת צריך לשבח אותן

      מייד עם פרוץ הלחימה, ישבו ועשו כמה תיקונים שנותנים

 מורידים רגולציה, מאפשרים היתרים לממ"דים במקומות מסוימים – אנחנו רוצים להרחיב את זה

 אנחנו ניגע בהרבה חוקים בעניין הזה; אנחנו לא נניח לדבר הזה

      גם היום, אדוני היושב-ראש, בישיבה, פניתי לנציג האוצר, ואמרתי: אני לא כלכלן כמוכם

 אבל המדינה חייבת לעודד אנשים לבנות ממ"דים

 זה עולה הרבה כסף

 יש אנשים שיכולים להרשות לעצמם

 יש אנשים באזורים סוציו-אקונומיים נמוכים, שאינם יכולים להרשות לעצמם

   אנחנו מכירים להם ברגולציה

 אנחנו מכירים להם בכל מיני דברים – בתכנון ובנייה, בכול

 חייבת להיות איזושהי קרן או הלוואות ארוכות טווח בערבות מדינה ללא ריבית, או מענקים על פי סוציו-אקונומי כזה או אחר

      הצעת חוק שמונחת כיום – הצעת חוק שלי שכבר עשיתי בימים ששר האוצר היה לפיד, אם אני זוכר

 לצערי, זה נדחה פעם אחר פעם – להוריד עלויות בנייה, להוריד מע"מ על עלויות הבנייה של ממ"דים

 לנסות לעודד אנשים

 בסוף, זו השקעה של המדינה שתחזיר את עצמה, לא לדבר על נפש

 לא לדבר על פגיעות גוף

 לא לדבר על כל הדברים האלה שזה דבר הכי חשוב

 המדינה תחזיר לעצמה את ההשקעה הזאת, אם היא תעודד אנשים

 היא תעודד על ידי תקצוב, על ידי תמיכה, על ידי הלוואות, על ידי קרן, על ידי כל דבר

 הורדת המע"מ – אנחנו ננסה להיאבק על זה, בעניין הזה

      אני פונה לשר האוצר להרים את הכפפה הזאת

 יש הרבה דברים שנמצאים היום על השולחן, אבל הדבר הזה הוא חשוב

 הוא חשוב גם למצב מלחמה וגם לרעידות אדמה – כי כשאתה כבר מוסיף ממ"דים אתה מחזק את הבניין

 הבניין יכול להיות עמיד גם לרעידות אדמה, וכמובן, גם שאפשר יהיה לעשות התחדשות עירונית וכו'

      את המרכיב של הממ"ד, להוריד לאנשים שלא מסוגלים לבנות אותו

 לכן, הצעת החוק הזאת היא חלק מהעניין, ואנחנו ניאבק וננסה לגרום לכך שבאמת המדינה תגרום לכך שאנשים יבנו את הממ"דים האלה, ולא יצטרכו לפנות אותם

 לא יצטרכו לפנות כל כך הרבה אנשים, כמו שיש לנו באשקלון, עם כל כך הרבה יחידות דיור שאין בהן ממ"ד

      הצעת החוק מוגשת, אדוני, ללא הסתייגויות

 אבקש כי הכנסת תתמוך בהצעת החוק בקריאה השנייה ובקריאה השלישית בנוסח המוצע על ידי הוועדה

 תודה רבה

חנוך דב מילביצקי: תודה, אדוני

חנוך דב מילביצקי:  חברי הכנסת, להצעת החוק לא הוגשו הסתייגויות או בקשות דיבור

חנוך דב מילביצקי:       לכן, נעבור להצבעה בקריאה השנייה על הצעת חוק המקרקעין (תיקון מס' 37), התשפ"ד–2023, כנוסח הוועדה

חנוך דב מילביצקי:  ההצבעה תהיה אלקטרונית

חנוך דב מילביצקי:  נא לשבת

חנוך דב מילביצקי:  הצבעה

חנוך דב מילביצקי: בעד סעיפים 1 ו-2 – 8 

חנוך דב מילביצקי: נמנעים – אין  

חנוך דב מילביצקי: בעד – שמונה, אין מתנגדים, אין נמנעים

חנוך דב מילביצקי:  אני קובע כי הצעת החוק אושרה בקריאה השנייה

חנוך דב מילביצקי:       חברי הכנסת, נעבור להצבעה בקריאה השלישית על הצעת חוק המקרקעין (תיקון מס' 37), התשפ"ד–2023

חנוך דב מילביצקי:  ההצבעה תהיה אלקטרונית

חנוך דב מילביצקי:  הצבעה

חנוך דב מילביצקי: בעד החוק – 8 

חנוך דב מילביצקי: נמנעים – אין 

חנוך דב מילביצקי: שמונה בעד, אין מתנגדים, אין נמנעים

חנוך דב מילביצקי:  אני קובע כי הצעת חוק המקרקעין (תיקון מס' 37), התשפ"ד–2023, התקבלה בקריאה השנייה והשלישית, ותיכנס לספר החוקים

חנוך דב מילביצקי: חברי הכנסת, הנושא הבא לסדר-היום – הודעת הממשלה בהתאם לסעיף 26(1) לחוק-יסוד: הממשלה על הפסקת כהונתה של סגנית השר במשרד האוצר חברת הכנסת מיכל מרים וולדיגר

חנוך דב מילביצקי:  אני מזמין את שר המשפטים, השר יריב לוין, למסור את הודעת הממשלה

המשפטים יריב לוין: תודה רבה, אדוני היושב-ראש

המשפטים יריב לוין:  בהתאם לסעיף 9(א)(8) לחוק הממשלה, התשס"א–2001, אני מתכבד להודיע כי בהתאם לסעיף 26(1) לחוק-יסוד: הממשלה, נפסקה כהונתה של סגנית השר במשרד האוצר, חברת הכנסת מיכל וולדיגר, ביום 29 באוקטובר, 2023, בשעה 10:00, בהתאם לסעיף 5ב רבתי לחוק הממשלה, התשס"א–2001

חנוך דב מילביצקי: תודה לשר יריב לוין

חנוך דב מילביצקי:       חברי הכנסת, תם סדר-היום

חנוך דב מילביצקי:  הישיבה הבאה תתקיים ביום רביעי י"ז בחשוון התשפ"ד, 1 בנובמבר 2023, בשעה 11:00

חנוך דב מילביצקי:  ישיבה זו נעולה